കുട്ടനാട് സീറ്റ് കോണ്‍ഗ്രസ് ഏറ്റെടുക്കും; എം.ലിജു സ്ഥാനാര്‍ത്ഥിയാവാന് സാധ്യത\nHomekeralaകുട്ടനാട് സീറ്റ് കോണ്‍ഗ്രസ് ഏറ്റെടുക്കും; എം.ലിജു സ്ഥാനാര്‍ത്ഥിയാവാന് സാധ്യത\nതിരുവനന്തപുരം: യു.ഡി.എഫില് കുട്ടനാട് സീറ്റ് സംബന്ധിച്ച തര്‍ക്കങ്ങള് തീരുന്നു. പ്രഖ്യാപനം ചൊവ്വാഴ്ചയുണ്ടാകും. കോണ്‍ഗ്രസ് സീറ്റ് ഏറ്റെടുക്കും. രണ്ടുദിവസമായി കേരള കോണ്‍ഗ്രസ് ജോസഫ്, ജോസ് വിഭാഗങ്ങളുമായി കോണ്‍ഗ്രസ് നേതാക്കള് ചര്‍ച്ച നടത്തിവരികയായിരുന്നു. പി.ജെ ജോസഫും ജോസ് കെ മാണിയും സീറ്റ് വിട്ടുകൊടുക്കാന് സമ്മതം അറിയിച്ചിട്ടുണ്ട്. ഇതോടെ കോണ്‍ഗ്രസിന്റെ സ്ഥാനാര്‍ത്ഥിയായി ഡിസിസി പ്രിസിഡന്റ് എം .ലിജു കുട്ടനാട്ടില് മത്സരിക്കുമെന്നാണ് സൂചന.\nരണ്ടുതവണയായി തങ്ങള് മത്സരിച്ചുവരുന്ന കുട്ടനാട് തങ്ങളുടെ സീറ്റാണെന്ന് കോണ്‍ഗ്രസ് അംഗീകരിക്കണമെന്ന് ജോസഫ് വിഭാഗം ആവശ്യപ്പെട്ടു. എന്നാല്, കേരള കോണ്‍ഗ്രസിലെ പിളര്‍പ്പിന്റെ പശ്ചാത്തലത്തില് ഇരുകൂട്ടര്‍ക്കും സീറ്റ് നല്‍കാന് കോണ്‍ഗ്രസ് ഒരുക്കമല്ല. ഇതേത്തുടര്‍ന്നാണ് അടുത്ത നിയമസഭാ തിരഞ്ഞെടുപ്പില് മറ്റൊരു സീറ്റ് നല്‍കി കുട്ടനാട് ഏറ്റെടുക്കാന് കോണ്‍ഗ്രസ് ആലോചിക്കുന്നത്. പകരം സീറ്റ് ഏതെന്ന കാര്യം പിന്നീട് തീരുമാനിക്കാമെന്നാണു കോണ്‍ഗ്രസ് നേതൃത്വത്തിന്റെ നിലപാട്. ഇത് ജോസഫും ജോസ് കെ മാണിയും അംഗീകരിച്ചിട്ടുണ്ട്. കുട്ടനാട്ടില് വിജയ പ്രതീക്ഷയുള്ള സ്ഥാനാര്‍ത്ഥിയെ കണ്ടെത്താന് കഴിയാത്തതാണ് കേരളാ കോണ്‍ഗ്രസിനെ വിട്ടുവീഴ്ചയ്ക്ക് പ്രേരിപ്പിച്ചതും. ലിജു മികച്ച സ്ഥാനാര്‍ത്ഥിയാണെന്ന് കേരളാ കോണ്‍ഗ്രസും തിരിച്ചറിയുന്നു.\nലോക്‌സഭാ തെരഞ്ഞെടുപ്പില് 20 ല് 19 ലും യുഡിഎഫ് ജയിച്ചു. എന്നാല് നിയമസഭാ ഉപതെരഞ്ഞെടുപ്പില് തിരിച്ചടിയുണ്ടായി. വട്ടിയൂര്‍ക്കാവും കോന്നിയും സിറ്റിങ് സീറ്റായിട്ടും നഷ്ടമായി. പാലായിലും തോറ്റു. ഇതിനെല്ലാം കാരണം യുഡിഎഫിലെ പ്രശ്‌നങ്ങളാണെന്ന് വിലയിരുത്തല് ഉയര്‍ന്നു. ഈ സാഹചര്യത്തിലാണ് കുട്ടനാട്ട് കോണ്‍ഗ്രസ് ഉറച്ച നിലപാടുമായി എത്തിയത്. കുട്ടനാട്ടില് തോല്‍ക്കാന് മനസ്സില്ലെന്ന് കേരളാ കോണ്‍ഗ്രസിനെ അറിയിക്കുകയും ചെയ്തു. തോമസ് ചാണ്ടി മരിച്ചതോടെ ഇടതുപക്ഷത്തിന് മികച്ചൊരു സ്ഥാനാര്‍ത്ഥി ഇല്ലാത്ത അവസ്ഥയിലാണ്. എന്‍സിപിക്ക് മത്സരിക്കാന് സീറ്റ് നല്‍കി. എന്നാല് അവര്‍ക്ക് സ്ഥാനാര്‍ത്ഥിയെ അന്തിമമായി കണ്ടെത്താന് ഇനിയും സാധിച്ചിട്ടില്ല. അതുകൊണ്ട് സീറ്റ് ഏറ്റെടുക്കുന്നതും സി.പി.എം ഇപ്പോള് പരിഗണിക്കുന്നുണ്ട്. ലിജു സ്ഥാനാര്‍ത്ഥിയാകുന്ന സാഹചര്യത്തിലാണ് ഇത്.\nകുട്ടനാട് നിയമസഭാ സീറ്റില് കേരളാ കോണ്‍ഗ്രസ് ജോസഫ് വിഭാഗത്തിന്റെ അവകാശവാദം അംഗീകരിച്ചുകൊണ്ടുതന്നെ ഇക്കുറി കോണ്‍ഗ്രസ് സ്ഥാനാര്‍ത്ഥിയെ മത്സരിപ്പിക്കുക എന്നതാണ് യുഡിഎഫിലെ ഒത്തുതീര്‍പ്പ് ഫോര്‍മുല. ജോസഫ്-ജോസ് തര്‍ക്കത്തില് കുരുങ്ങിയ സീറ്റ് ഏറ്റെടുക്കാന് കോണ്‍ഗ്രസ് ആലോചിച്ചിരുന്നെങ്കിലും അതു പ്രശ്‌നം വഷളാക്കുമെന്നതിനാലാണ് പുതിയ പോംവഴി ആലോചിക്കുന്നത്. തല്‍ക്കാലത്തേക്ക് ഈ ഒത്തുതീര്‍പ്പിനു വഴങ്ങണമെന്ന ആവശ്യമായിരിക്കും പത്തിനു നടത്തുന്ന ചര്‍ച്ചയില് മുന്നണി നേതൃത്വം മുന്നോട്ടുവയ്ക്കുക. കഴിഞ്ഞ തവണ മത്സരിച്ചതു ജോസഫിന്റെ ആളായിരുന്നെന്നു പ്രതിപക്ഷനേതാവ് രമേശ് ചെന്നിത്തല വാര്‍ത്താസമ്മേളനത്തില് പറഞ്ഞത് ജോസഫിനെ അനുനയിപ്പിക്കാനായാണ്.\nതോമസ് ചാണ്ടിയില്ലാത്ത തെരഞ്ഞെടുപ്പില് കുട്ടനാട് പിടിച്ചെടുക്കാന് കഴിയുമെന്ന് വിശ്വാസമാണ് യു.ഡി.എഫിനുള്ളത്. എന്നാല് സീറ്റിനുള്ള അവകാശവാദത്തില് കേരളാ കോണ്‍ഗ്രസിലെ ഇരുവിഭാഗങ്ങളും ഉറച്ചുനില്‍ക്കുകയാണ്. ഇവര് പരസ്പരം ഇടഞ്ഞുനിന്നാല് പാലാ ഉപതെരഞ്ഞെടുപ്പിലെ തോല്‍വി കുട്ടനാട്ടില് ആവര്‍ത്തിക്കുമെന്നു കോണ്‍ഗ്രസിന് ആശങ്കയുണ്ട്. തദ്ദേശ, നിയമസഭാ തെരഞ്ഞെടുപ്പുകള് വരാനിരിക്കെ മുന്നണിയുടെ ആത്മവീര്യം തിരിച്ചുപിടിക്കാന് കുട്ടനാട്ടിലെ വിജയം അനിവാര്യമാണ്. ഈ സാഹചര്യത്തിലാണ് മുന്നണിനേതൃത്വം പ്രശ്‌ന പരിഹാരത്തിനു സാധ്യതകള് തേടിയത്. അവകാശവാദത്തില് വിട്ടുവീഴ്ചയില്ലെങ്കിലും യു.ഡി.എഫിന് ബുദ്ധിമുട്ടുണ്ടാക്കുന്ന യാതൊന്നും തങ്ങളുടെ ഭാഗത്തുനിന്ന് ഉണ്ടാകില്ലെന്ന് ജോസഫ്, ജോസ് വിഭാഗങ്ങള് ഉറപ്പുപറഞ്ഞിട്ടുണ്ട്.\nവിജയ സാധ്യതയെന്ന മാനദണ്ഡത്തിന് മുന്നിലാണ് ജോസഫ് വിട്ടുവീഴ്ചക്ക് തയാറായത് എന്നാണ് സൂചന. സീറ്റ് കോണ്‍ഗ്രസ് ഏറ്റെടുത്താല് പകരം പൊതുതെരഞ്ഞെടുപ്പില് മറ്റൊരു സീറ്റ് ജോസഫിന് നല്‍കും. പാര്‍ട്ടിയുടെ അവകാശവാദങ്ങള് നേതൃത്വത്തിന് ബോധ്യപ്പെട്ടെന്ന് ഉഭയകക്ഷി ചര്‍ച്ചക്ക് ശേഷം പി.ജെ.ജാസഫ് പ്രതികരിച്ചു. ജോസ് കെ മാണിയുമായി പി.കെ.കുഞ്ഞാലിക്കുട്ടി നടത്തിയ ചര്‍ച്ചയും ഫലംകണ്ടു. യുഡിഎഫിനെ ദുര്‍ബലപ്പെടുത്തുന്ന നീക്കങ്ങള് ഉണ്ടാവില്ലെന്ന് ജോസ് കെ മാണിയും വ്യക്തമാക്കിയിരുന്നു.


ഫൈനൽസിലെ ഗാനം പുറത്ത് - Malayalam Filmibeat\n| Updated: Friday, July 26, 2019, 17:47 [IST]\nജൂണിനു ശേഷം രജിഷ വിജയൻ കേന്ദ്രകഥാപാത്രത്തെ അവതരിപ്പിക്കുന്ന ചിത്രമാണ് ഫൈനൽസ്. ഒളിംപിക്സിൽ ഇന്ത്യയെ പ്രതിനിധീകരിച്ച് പങ്കെടുക്കുന്ന ആലിസ് എന്ന സൈക്ലിംഗ് താരത്തിന്റെ വേഷത്തിലാണ് രജിഷ എത്തുന്നത്. ചിത്രത്തിനു വേണ്ടി ആകാംക്ഷയിലാണ് പ്രേക്ഷകർ. ഇപ്പോഴിത ഫൈനൽസിലെ പുതിയ ഗാനം പുറത്ത്.\nപറക്കാം പറക്കാം എന്ന് തുടങ്ങുന്ന ഗാനമാണ് പുറത്തു വന്നിരിക്കുന്നത്. യാസി നിസാർ,ലത കൃഷ്ണൻ എന്നിവർ ചേർന്നാണ് ഗാനം ആലപിച്ചിരിക്കുന്നത്. എംഡി രാജേന്ദ്രന്റെ വരികൾക്ക് കൈലാസ് മേനോനാണ് ഈണമിട്ടിരിക്കുന്നത്. ഫൈനൽസിൽ നടി പ്രിയ വാര്യർ ഒരു ഗാനം ആലപിച്ചിട്ടുണ്ട്.\nഗോദക്ക് ശേഷം സ്ത്രീ കഥാപാത്രത്തിൽ ഊന്നിയ ഒരു സ്പോർട്സ് ചിത്രമായിരിക്കും ഇത്. സുരാജ് വെഞ്ഞാറമൂട്, ധ്രുവന്, നിരഞ്ജ്, ടിനി ടോം, കുഞ്ചന്, മാല പാര്‍വ്വതി, മുത്തുമണി എന്നിവര്‍ക്കൊപ്പം ചില കായിക താരങ്ങളും സിനിമയിലുണ്ടാവും. രജിഷയുടെ അച്ഛനും സ്‌പോര്‍ട്‌സ് കോച്ചായ വര്‍ഗീസ് മാഷ് എന്ന കഥാപാത്രത്തെയാണ് സുരാജ് അവതരിപ്പിക്കുന്നത്. മണിയൻപിള്ള രാജു പ്രൊഡക്ഷൻസ് ചിത്രം നിർമ്മിക്കുന്ന ചിത്രം സംവിധാനം ചെയ്യുന്നത് പി.ആർ. അരുൺ. നടി മുത്തുമണിയുടെ ഭർത്താവാണ് അരുൺ.\nസിനിമയുടെ ചിത്രീകരണം പൂര്‍ത്തിയാക്കിയ സിനിമയുടെ പോസ്റ്റ് പ്രൊഡക്ഷന് വര്‍ക്കുകള് പുരോഗമിച്ച് കൊണ്ടിരിക്കുകയാണ്. ഓണത്തിന് ചിത്രം തിയേറ്ററുകളിൽ എത്തും.\nFinals Movie Parakkam Parakkam Video Song out


മലയാള സിനിമയിലെ പ്രണയ ശിഥിലങ്ങള്\nBy Farsana Jaleel.13 Feb, 2017\nപ്രണയം ആര്‍ക്കും ആരോടും എപ്പോഴും തോന്നാവുന്ന ഒരു വികാരമാണ്. ചില പ്രണയങ്ങള് വിളിക്കാതെ വരുന്ന അതിഥികളെ പോലാകാം......എന്നാല് ചിലതോ എത്ര വിളിച്ചാലും കൂടെവരണമെന്നില്ല........എത്ര ക്ഷണിച്ചാലും തിരിഞ്ഞുനോക്കില്ല......പകരം ഓടിയൊളിച്ചേക്കാം.........\nഒരിറ്റ് സ്‌നേഹത്തിനായി സൂര്യന് വിടപറയും നേരം മുതല് ചന്ദ്രനുദിക്കുംവരെ പല പല ദിനരാത്രങ്ങള് കാത്തിരുന്ന് കാത്തിരുന്ന് ഒടുവില് പലപല സൂര്യോദയങ്ങള് കടന്നു പോയിട്ടും നരതേടിയെത്തിയിട്ടും തന്റെ പ്രണയിതാവിനായുള്ള ആ കാത്തിരിപ്പ് തുടര്‍ന്ന് കൊണ്ട് വിഡ്ഡികളായി തീര്‍ന്ന ഒട്ടനവി പേരും ഈ ലോകത്തുണ്ട്. പ്രണയിച്ച് കൊതിതീരും മുമ്പേ പ്രണയിതാവിനെ വിട്ടകലേണ്ടി വരുന്നത് തികച്ചും നിര്‍ഭാഗ്യകരമായിരിക്കും. ഈ വേദയോളം ഒന്നും വരില്ല മറ്റൊന്നും. ആ വേദന എന്തെന്നറിയണമെങ്കില് നാം ഓരോരുത്തരും ആദ്യം പ്രണയം എന്തെന്നറിയണം. ശേഷം പ്രണയിക്കണം.\nപ്രണയത്തെ കുറിച്ച് കവിതകളെഴുതുന്ന കവികള് പ്രണയനൊമ്പരങ്ങളും എഴുതാറുണ്ട്. പ്രണയം മാത്രമല്ല പ്രണയ തകര്‍ച്ചകളും ചര്‍ച്ചച്ചെയ്യപ്പെടുന്നു. മലയാള സിനിമയില് പ്രണയവും പ്രണയ വിവാഹങ്ങളും സര്‍വ്വസാധാരണമാണ്. അതുപോലെയാണ് പ്രണയ തകര്‍ച്ചകളും വേര്‍പിരിയലുകളും. ഏറെ കാലം പ്രണയിച്ച് വിവാഹിതരായവര് പോലും ഒടുവില് വേര്‍പിരിയുന്ന കാഴ്ചയാണ് മലയാള സിനിമയില് നാം കാണുന്നത്. പ്രണയവും, പ്രണയ വിവാഹവും വിവാഹ മോചനങ്ങളുമെല്ലാം മലയാള സിനിമയില് തുടക്കം കുറിക്കുന്നത് 1980 കള് മുതലാണ്.\nദിലീപ് മഞ്ജു താരജോഡികളെ മലയാളികള്‍ക്ക് അത്രപെട്ടെന്ന് മറക്കാനാകില്ല. ഇരുവരുടെയും പ്രണയവും വൈവാഹിക ജീവിതവും കണ്ട് ഏറെ സന്തോഷിച്ചവര് ആരാധകര് തന്നെയെന്നതില് സംശയമില്ല. അത്രയ്ക്ക് പ്രിയപ്പെട്ടവരായിരുന്നു ഈ താരജോഡികള്. മൂന്ന് സിനിമകളിലാണ് ഇരുവരും ഒന്നിച്ചഭിനയിക്കുന്നത്. അത് തന്നെയായിരുന്നു ഇരുവരേയും പ്രണയം മൊട്ടിട്ടതും ഒടുവില് പ്രണയത്തില് നിന്നും വിവാഹത്തിലേയ്ക്ക് കടന്നതും. 1998ലായിരുന്നു ഇരുവരും വിവാഹിതരാകുന്നത്. 15 വര്‍ഷം ഒന്നിച്ച് ജീവിച്ച ശേഷമായിരുന്നു ഈ താരജോഡികള് വേര്‍പിരിയുന്നത്. വിവാഹ ബന്ധം വേര്‍പ്പെടുത്തിയ ശേഷം മകള് മീനാക്ഷി ദിലീപിനൊപ്പമാണ്. തുടര്‍ന്ന് മഞ്ജു സിനിമയിലും നൃത്തത്തിലും സജീവമായി.\n1988 ല് വിവാഹിതരായ ഈ താരജോഡികള് തങ്ങളുടേതായ അഭിപ്രായ വ്യത്യാസത്തെ തുടര്‍ന്ന് വേര്‍പിരിയുകയായിരുന്നു. പ്രണയിച്ച് വിവാഹിതരായ മുകേഷും സരിതയും വര്‍ഷങ്ങളോളം വേര്‍പിരിഞ്ഞ് ജീവിച്ച ശേഷമായിരുന്നു വിവാഹമോചിതരാകുന്നത്. ഇവര്‍ക്ക് രണ്ട് കുട്ടുകളുണ്ട്. കുട്ടികള് സരിതക്കൊപ്പമാണ് വളരുന്നത്. 2007 ല് സരിതയുമായി വിവാഹ ബന്ധം വേര്‍പെടുത്തിയ മുകേഷ് 2013 ല് നര്‍ത്തകിയായ മേത്തില് ദേവികയെ വിവാഹം ചെയ്തു.\n24വര്‍ഷത്തെ ദാമ്പത്യ ജീവിതത്തിന് ശേഷമാണ് ലിസിയും പ്രിയദര്‍ശനും വേര്‍പിരിയുന്നത്. വിവാഹമോചിതയായ ലിസി സിനിമയിലേയ്ക്ക തിരിച്ചുവരുന്നു എന്ന വാര്‍ത്തകള് പ്രചരിച്ചിരുന്നു. സിനിമാ കഥയെ പോലും വെല്ലുന്ന പ്രണയമായിരുന്നു ലിസിയുടെയും പ്രിയദര്‍ശനന്റെയും. 1990 വിവാഹിതരായ ഈ താര ജോസികള് വേര്‍പിരിയുന്നത് 2014ലായിരുനന്നു. ബിസിനസ്സിലെ അഭിപ്രായ വ്യത്യാസത്തെ തുടര്‍ന്നായിരുന്നു വിവാഹമോചനം.\nഒട്ടനവധി ചിത്രങ്ങളാണ് ഈ താരജോഡികള് മലയാളികള്‍ക്ക് സമ്മാനിച്ചത്. മലയാള സിനിമയില് ഇരുവരും ഒന്നിച്ചെത്തിയപ്പോള് സിനമയ്ക്കകത്തും പുറുത്തും ചര്‍ച്ച ഇരുവരുടെയും പ്രണയമായിരുന്നു. 1984 ല് ഗുരുവായൂരില് വെച്ച് താലികെട്ടിയ ഇൗ താരദമ്പതികളുടെ കുടുംബ ജീവിതത്തിന് 11 വര്‍ഷങ്ങളുടെ ആയുസ്സ് മാത്രമെ ഉണ്ടായിരുന്നുള്ളു.\nനിര്‍മ്മാതാവായ ഹരി പോത്തനില് നിന്നും വിവാഹമോചിതയായ ജയഭാരതി 1979 ലാണ് സത്താറിനെ വിവാഹം കഴിക്കുന്നത്. ഹരിയുമായി പിരിഞ്ഞ ശേഷം സത്താറും ജയഭാരതിയും തമ്മില് പ്രണയത്തിലായിരുന്നു. എട്ടു വര്‍ഷത്തെ ദാമ്പത്യ ജീവിതത്തിന് ശേഷം ഇരുവരും വേര്‍പിരിഞ്ഞു. ഇരുവര്‍ക്കും രണ്ട് ആണ്‍കുട്ടികളുണ്ട്.\nഏറെ നാളത്തെ പ്രണയത്തിനൊടുവില് 1976ലാണ് ഇരുവരും വിവാഹിതരാകുന്നത്. വിവാഹത്തിന് മുമ്പ് തന്നെ ഇരുവരും സിനിമയില് സജീവമായിരുന്നു. ഒരു വര്‍ഷത്തെ ആയുസ്സ് മാത്രമെ ഈ ദാമ്പത്യ ജീവിതത്തിലുണ്ടായിരുന്നുള്ളു. വിവാഹോചിതരായ ശേഷം ജഗതി ശ്രീകുമാര് കലയെയും മല്ലിക സുകുമാരനെയും വിവാഹം ചെയ്തു.\nനിരവധി സിനിമകളില് ഒന്നിച്ചഭിനയിച്ച ഈ താരജോഡികള് യഥാര്‍ത്ഥ ജീവിതത്തിലും ഒന്നിച്ചു. ഏറെ നാളത്തെ പ്രണയത്തിനൊടുവില് 200ല് വിവാഹിതരായ ഇവരുടെ ദാമ്പത്യ ജീവിതത്തിലെ ആയുസ്സ് എട്ടു വര്‍ഷമായിരുന്നു. 2008 ല് ഇരുവരും വിവാഹമോചനം നേടി. മകള് കുഞ്ഞാറ്റ മനോജ് കെ.ജയ്യോടൊപ്പമാണ് താമസം. ഉര്‍വ്വശിയുടെ മദ്യപാനമാണ് കുടുംബജീവിതത്തെ ശിഥിലമാക്കിയതെന്നായിരുന്നു മനോജ് കുടുംബകോടതിയില് പറഞ്ഞത്. വിവാഹ മോചനത്തിന് ശേഷം ഇരുവരും പുതിയ ജീവിതം തെരഞ്ഞെടുത്തു. മനോജ് ആശയെയും ഉര്‍വ്വശി ശിവപ്രസാദിനെയും വിവാഹം കഴിച്ചു.\nഏറെ നാളത്തെ പ്രണയത്തിനൊടുവിലാണ് സംവിധായകന് അനില് കുമാറും കല്‍പ്പനയും ഒന്നിക്കുന്നത്. 1989ലായിരുന്നു ഇരുവരുടെും വിവാഹം. വിവാഹ ശേഷം അനിലിന് മറ്റൊരു ബന്ധം ഉണ്ടെന്നായിരുന്നതായാണ് കല്‍പ്പന കോടതിയെ അറിയിച്ചിരുന്നത്. ഇരവര്‍ക്കുമായി ഒരു മകളുണ്ട്. 2012 ല് വിവാഹമോചിതരാകുകയും 201 കല്‍പ്പന വിടപറയുകയും ചെയ്തു.\n22 ഫീമെയില് കോട്ടയം തിരക്കഥാകൃത്തായ അഭിലാഷും ലെനയും തമ്മില് വിവാാഹിതരാകുന്നത് 2004 ലായിരുന്നു. പത്ത് വര്‍ഷങ്ങള്‍ക്ക് ശേഷം ഇരുവരും വേര്‍പിരിഞ്ഞു.\nഈ താരജോഡികള് ഒന്നിയ്ക്കുന്നത് 1996ലായിരുന്നു. എന്നാല് ഈ വിവാഹ ജീവിതത്തിന് എട്ട് വര്‍ഷത്തെ ആയുസ്സ് മാത്രമെ ഉണ്ടായിരുന്നുള്ളു. രഘുവരന്റെ ജീവിത രീതികള് തന്നെയായിരുന്നു അതിന് കാരണം. വിവാഹ ശേഷം രഘുവരന് ലഹരിയ്ക്ക് അടിപ്പെടുന്നതും ഇടയ്ക്കിടയ്ക്കുള്ള റീഹാബിലിറ്റേഷന് സെന്ററില് ചികിത്സ തേടുന്നതും ദാമ്പത്യ ജീവിതത്തില് അസ്വാരസ്യങ്ങള് ഉടലെടുത്തു. തുടര്‍ന്ന് 2004ല് ഈ താരദമ്പതികല് വേര്‍പിരിഞ്ഞു. ഇരുവര്‍ക്കുമായി ഒരു മകനുണ്ട്. 2008ല് രഘുവരന് മരണമടയുകയും ചെയ്തു.\nരഞ്ജിത്ത് പ്രിയാ രാമന്\n1999 ലാണ് രഞ്ജിത്തും പ്രിയാ രാമനും വിവാഹിതരാകുന്നത്. നേസം പുതുസ് എന്ന തമിഴ് ചിത്രത്തിന്റെ സെറ്റില് വെച്ചാണ് ഇരുവരുടെയും പ്രണയം മൊട്ടിട്ട് വിടരുന്നത്. 14 വര്‍ഷത്തെ ദാമ്പത്യ ജീവിതത്തിന് ശേഷം ഇരുവരും വേര്‍പിരിയുന്നത്.\nസിനിമാ സീരിയല് രംഗത്ത് ഒന്നിച്ചെത്തിയ താരങ്ങളായിരുന്നു മുകുന്ദനും മഞ്ജു പിള്ളയും. ഇരുവരുടെയും പ്രണയം കൊഴുത്തത് ഈ സെറ്റുകളില് വെച്ചായിരുന്നു. ചുരുങ്ങിയ നാളില് തന്നെ പ്രണയം യാഥാര്‍ത്ഥ്യമാക്കിയ ഈ താരജോഡികള് വിവാഹതിരായെങ്കിലും ഇരുവരുടെയും ദാമ്പത്യ ജീവിതത്തിനും ആയുസ്സ് കുറവായിരുന്നു.\nബാല-അമൃത വിവാഹ മോചിതരായി\nബാലയുടെയും അമൃതയുടെയും പ്രണയ വിവാഹവും വിവാഹ മോചനവും മലയാള സിനിമയ്ക്കകത്തും പറുത്തും ഏറെ ചര്‍ച്ചചെയ്യപ്പെട്ടിരുന്നു. ഏഷ്യാനെറ്റില് ഐഡിയ സ്റ്റാര് സിംഗറില് പ്രോഗാം ചെയ്യവയെ അതിഥിയായി എത്തുമ്പോഴാണ് ബാല ആദ്യമായി അമൃതയെ കാണുന്നതും അമൃത പേരോപ്രണയ വിവാഹമായിരുന്നു. നാല് വയസ്സുള്ള മകന് ഉണ്ട്.


Self Financing Colleges in Kerala: സ്വാശ്രയ കോളേജുകൾക്ക് അക്രഡിറ്റേഷൻ നിര്‍ബന്ധമാക്കുന്നു; ഫീസ് കുറച്ചേക്കും - government of kerala is planning to implement accreditation for self financing colleges | Samayam Malayalam\ngovernment of kerala is planning to implement accreditation for self financing colleges\nസ്വാശ്രയ കോളേജുകൾക്ക് അക്രഡിറ്റേഷൻ നിര്‍ബന്ധമാക്കുന്നു; ഫീസ് കുറച്ചേക്കും\nSamayam Malayalam | Updated: 22 Jan 2020, 10:08:00 AM\nബിരുദങ്ങൾക്ക് തുല്യതാ സര്‍ട്ടിഫിക്കേറ്റ് ആവശ്യപ്പെടുന്നത് നിര്‍ത്തലാക്കണമെന്നും മുഖ്യ വിഷയത്തിലോ ബന്ധപ്പെട്ട വിഷയത്തിലോ ഡിഗ്രിയുള്ളവരെ ഒരേപോലെ ജോലിക്കും ഉപരിപഠനത്തിനും പരിഗണിക്കണമെന്നും യോഗം നിര്‍ദേശിച്ചു.\nകേരളത്തിലെ സ്വാശ്രയ കോളേജുകൾക്ക് അക്രഡിറ്റേഷൻ നിര്‍ബന്ധമാക്കുന്നു. ഉന്നത വിദ്യാഭ്യാസ കൗൺസിൽ ഗവേണിങ് ബോഡി യോഗത്തിലാണ് പുതിയ തീരുമാനം. മന്ത്രി കെ.ടി ജലീലാണ് ഇക്കാര്യം അറിയിച്ചത്.\nആറു വര്‍ഷം പൂര്‍ത്തിയാക്കിയ സ്വാശ്രയ കോളേജുകൾക്ക് ഇനി അക്രഡിറ്റേഷൻ ഇല്ലാതെ പുതിയ കോഴ്സ് പൂര്‍ത്തിയാക്കാനാവില്ല. എന്നാൽ, കോളേജുകൾ ഇനി അക്രഡിറ്റേഷൻ ഫീസായി 25,000 രൂപ നൽകിയാൽ മതി. അക്രഡിറ്റേഷൻ ലഭിക്കുന്നവര്‍ക്ക് ഈ തുക തിരികെ നൽകും.\nഅതേസമയം, വിഷയാന്തര വിഷയങ്ങളിൽ രണ്ടിലധികം സര്‍വകലാശാലകൾ സഹകരിച്ച് ബിരുദ കോഴ്സുകൾ ആരംഭിക്കാൻ തീരുമാനിച്ചു. അസിസ്റ്റൻ്റ് പ്രൊഫസര് തസ്തികയിലേക്ക് അപേക്ഷിക്കാനുള്ള പ്രായപരിധി എടുത്ത് കളയണമെന്നും യോഗം ശുപാര്‍ശ ചെയ്തിട്ടുണ്ട്. മാത്രമല്ല, വിഷയാന്തര വിഷയങ്ങളിൽ രണ്ടിലധികം സര്‍വകലാശാലകൾ സഹകരിച്ച് ബിരുദ കോഴ്സുകൾ ആരംഭിച്ചേക്കും.\nനൂതന ശാഖകളിലെ പുതിയ വിഷയങ്ങളിൽ കോഴ്സുകൾ ആരംഭിക്കാനുള്ള സാധ്യത പഠിക്കാനും സമിതിയെ ചുമതലപ്പെടുത്തിയിട്ടുണ്ട്. ബഹു വൈജ്ഞാനിക അന്തര് വൈജ്ഞാനിക കോഴ്സുകൾ തിരഞ്ഞെടുക്കുന്നതിന് വിദ്യാര്‍ഥികൾക്ക് സ്വാതന്ത്ര്യം ഉണ്ടാകും. എന്നാൽ, തുല്യതാ സര്‍ട്ടിഫിക്കേറ്റ് ആവശ്യപ്പെടുന്ന രീതി പി.എസ്.സി നിര്‍ത്തലാക്കുന്നതിനായി സ്പെഷ്യൽ റൂൾ പരിഷ്കരിക്കാൻ ശുപാര്‍ശ വന്നിട്ടുണ്ട്.\nഅതേസമയം, ബിരുദങ്ങൾക്ക് തുല്യതാ സര്‍ട്ടിഫിക്കേറ്റ് ആവശ്യപ്പെടുന്നത് നിര്‍ത്തലാക്കണമെന്നും മുഖ്യ വിഷയത്തിലോ ബന്ധപ്പെട്ട വിഷയത്തിലോ ഡിഗ്രിയുള്ളവരെ ഒരേപോലെ ജോലിക്കും ഉപരിപഠനത്തിനും പരിഗണിക്കണമെന്നും യോഗം നിര്‍ദേശിച്ചു. തുല്യതാ സര്‍ട്ടിഫിക്കേറ്റ് ആവശ്യപ്പെടുന്ന രീതി പി.എസ്.സി നിര്‍ത്തലാക്കുന്നതിനായി സ്പെഷ്യൽ റൂൾ പരിഷ്ക്കരിക്കാനും ശുപാര്‍ശ ചെയ്തു. വിദ്യാര്‍ഥി പ്രവേശനത്തിന് പ്രാദേശിക വെയിറ്റേജ് നൽകുന്ന രീതി നിര്‍ത്തലാക്കണമെന്നും സര്‍വകലാശാലകളോട് യോഗം ആവശ്യപ്പെട്ടു. മാത്രമല്ല, പരീക്ഷാ സംവിധാനത്തിൽ പാസ് വേഡിനു പകരം ബയോമെട്രിക് സുരക്ഷാ സംവിധാനം നിര്‍ബന്ധമായും ഏര്‍പ്പെടുത്തും. സര്‍വകലാശാല ലൈബ്രറികളെ പൊതു പ്ലാറ്റ്ഫോമിലേക്ക് ഏകീകരിക്കുന്നതിനുള്ള നിര്‍ദേശവും യോഗം അംഗീകരിച്ചിട്ടുണ്ട്.\nസിനിമ പ്രേമികൾക്ക് സുവര്‍ണാവസരം; 31 വരെ അപേക്ഷിക്കാംആര്‍ട്ടിക്കിള് ഷോ\nസെൽഫ് ഫിനാൻസിങ് അക്രഡിറ്റേഷൻ അക്രഡിറ്റേഷൻ Self Financing Colleges in Kerala kerala self financing colleges accreditation for self financing colleges\nWeb Title : government of kerala is planning to implement accreditation for self financing colleges


സൗജന്യ മെന്റൽ ഹെൽത്ത് സ്ക്രീനിംഗ് ടെസ്റ്റുകൾ ഉപയോഗിച്ച് മാനസിക പ്രശ്നങ്ങൾ എങ്ങനെ കണ്ടെത്താം\nമാനസിക പ്രശ്‌നങ്ങൾ കണ്ടെത്തുന്നതിന് നിങ്ങൾ ചെലവേറിയ മാനസികാരോഗ്യ കേന്ദ്രങ്ങളിൽ വലിയ തുക ചെലവഴിക്കേണ്ടതില്ല. പകരം, ഓൺലൈനിൽ മാനസികാരോഗ്യ പരിശോധന നടത്തുക .\nഓൺലൈനിൽ സൗജന്യ മാനസികാരോഗ്യ സ്ക്രീനിംഗ് ടെസ്റ്റുകൾ\nലോകാരോഗ്യ സംഘടനയുടെ അഭിപ്രായത്തിൽ, മാനസികാരോഗ്യം എന്നത് “”ഒരു വ്യക്തിക്ക് തന്റെ കഴിവുകളെക്കുറിച്ച് ബോധവാന്മാരാകുകയും ദൈനംദിന സമ്മർദ്ദത്തെ നേരിടാൻ കഴിയുന്ന സന്തോഷാവസ്ഥ, അവന്റെ ജോലിയിൽ സമൂഹത്തിന് ഫലപ്രദമായ സംഭാവനകൾ നൽകുകയും ചെയ്യുന്നു.”\nആരോഗ്യമുള്ള മനസ്സ് നിലനിർത്താൻ, നമുക്ക് ആരോഗ്യമുള്ള ശരീരം ആവശ്യമാണ്. എന്നിരുന്നാലും, നമ്മുടെ മനസ്സിന് അത്രയും പ്രാധാന്യം നൽകാൻ നാം പലപ്പോഴും മറക്കുന്നു. ഇന്ന് നമുക്കെല്ലാവർക്കും വളരെ സമ്മർദപൂരിതമായ ജീവിതശൈലി ഉണ്ടായിരുന്നിട്ടും, വാർഷിക ശാരീരിക പരിശോധനകൾക്കായി ഞങ്ങൾ പരിഗണിക്കുന്നു, പക്ഷേ വാർഷിക മാനസിക പരിശോധനയ്‌ക്കായി പോകുന്നില്ല.\nഇവിടെ ഉയരുന്ന ചോദ്യം, മാനസികാരോഗ്യം വലിയ കാര്യമാണോ? മാനസികാരോഗ്യം സാമൂഹികവും വൈകാരികവും മാനസികവുമായ ക്ഷേമത്തിന്റെ മൂന്ന് പ്രധാന വശങ്ങളും ഉൾക്കൊള്ളുന്നതിനാൽ, നമ്മുടെ മൊത്തത്തിലുള്ള ആരോഗ്യത്തിന്റെ സുസ്ഥിരതയിൽ അത് ഒരു അവിഭാജ്യ പങ്ക് വഹിക്കുന്നു. കുട്ടിക്കാലം മുതൽ വാർദ്ധക്യം വരെയുള്ള ജീവിതത്തിന്റെ ഏത് ഘട്ടത്തിലും ഇത് പ്രധാനമാണ്.\nഇന്ന് മാനസികാരോഗ്യ സ്‌ക്രീനിംഗ് ടെസ്റ്റ് നടത്തുന്നത് വളരെ എളുപ്പമാണ്, കൂടാതെ നിങ്ങൾ ഡോക്ടറുടെ ഓഫീസ് പോലും സന്ദർശിക്കേണ്ടതില്ല. മാനസികാരോഗ്യ സ്ക്രീനിംഗ് ടൂളുകൾ ഇപ്പോൾ ഓൺലൈനിൽ എളുപ്പത്തിൽ ലഭ്യമാണ്.\nഓൺലൈൻ മാനസികാരോഗ്യ സ്ക്രീനിംഗ് vs. വ്യക്തിഗത മാനസികാരോഗ്യ വിലയിരുത്തൽ\nഓൺലൈൻ മാനസികാരോഗ്യ പരിശോധന മെഡിക്കൽ സയൻസിലെ സമീപകാല മുന്നേറ്റമാണ്. ഇത് സാങ്കേതിക വിദ്യയെ പൂർണമായി ഉപയോഗപ്പെടുത്തുന്നു. ഓൺലൈനിൽ സൗജന്യമായി മാനസികാരോഗ്യ പരിശോധന നടത്താൻ ഇത് ആളുകളെ അനുവദിക്കുന്നു. അതുകൊണ്ട് പാവപ്പെട്ടവർക്കും ഈ സേവനം പ്രയോജനപ്പെടുത്താൻ സാധിക്കും. എന്നാൽ മൂല്യനിർണയം നടത്താൻ ഒരാൾക്ക് ഇന്റർനെറ്റ് കണക്ഷനും സ്മാർട്ട്ഫോണും ആവശ്യമാണ്. സങ്കടകരമാണ്, പക്ഷേ നമ്മുടെ രാജ്യത്തിന് ഇക്കാര്യത്തിൽ ഇപ്പോഴും ചില പരിമിതികളുണ്ട്.\nനല്ല മാനസികാരോഗ്യം നിലനിർത്തേണ്ടത് പ്രധാനമാണ്. മാനസികാരോഗ്യം പല ഘടകങ്ങളെ ആശ്രയിച്ചിരിക്കുന്നു. ഓൺലൈൻ മൂല്യനിർണ്ണയം പരിശോധിക്കാൻ ലക്ഷ്യമിടുന്ന ചില ഘടകങ്ങൾ ഇവയാണ്:\nമാനസികാരോഗ്യ പ്രശ്‌നങ്ങളുടെ കുടുംബ ചരിത്രം, ചില അവസ്ഥകൾ ജനിതകമായി കൈമാറ്റം ചെയ്യപ്പെട്ടവയാണ്.\nചില ജീനുകളിലെ മ്യൂട്ടേഷൻ കാരണം ചില അവസ്ഥകൾ ഉണ്ടാകാം എന്നതിനാൽ ജൈവ ഘടകങ്ങൾ. മറ്റുള്ളവ ഹോർമോൺ അസന്തുലിതാവസ്ഥ മൂലമാണ് സംഭവിക്കുന്നത്, നിങ്ങളുടെ തലച്ചോറിലെ രസതന്ത്രത്തെ ആശയക്കുഴപ്പത്തിലാക്കുന്നു.\nആഘാതകരമായ ജീവിതാനുഭവങ്ങൾ വിഷാദം, ഉത്കണ്ഠ തുടങ്ങിയ സാധാരണ അവസ്ഥകൾക്കും കാരണമാകും. അവഗണിച്ചാൽ, അത് ഒരു ഫോബിയ പോലുള്ള ഗുരുതരമായ അവസ്ഥകളിലേക്ക് മാറും. അതിനാൽ, മാനസിക പീഡനം നിശ്ശബ്ദമായ കുറ്റകൃത്യമാണ്, അത് വ്യാപകമായി അവഗണിക്കപ്പെട്ടു.\nവ്യക്തിഗത മാനസികാരോഗ്യ വിലയിരുത്തൽ പോലുള്ള ക്ലാസിക് വഴികളും ഉണ്ട്. മാനസികാരോഗ്യ പ്രശ്‌നങ്ങളുള്ള വ്യക്തികളിൽ മാനസികാരോഗ്യ കൗൺസിലർമാരോ തെറാപ്പിസ്റ്റുകളോ പ്രവർത്തിക്കുന്നു. എല്ലാ മാനസിക ചികിത്സകരും മനോരോഗ വിദഗ്ധരല്ല എന്നത് ശ്രദ്ധിക്കേണ്ടതാണ്. മെഡിക്കൽ ആവശ്യങ്ങൾക്കല്ലാതെ മറ്റാരുമായും നിങ്ങളുടെ വിവരങ്ങളും അവസ്ഥയും പങ്കിടരുതെന്ന് മെഡിക്കൽ എത്തിക്‌സിന്റെ വെളിപ്പെടുത്താത്ത നയം നിങ്ങളുടെ തെറാപ്പിസ്റ്റിനെ ബന്ധിപ്പിക്കുന്നു. അതിനാൽ, നിങ്ങൾ മടിക്കേണ്ടതില്ല, കാരണം ഈ വിവരങ്ങൾ ധാർമ്മികത അനുസരിച്ച് നിങ്ങളുടെ പങ്കാളിയുമായോ മാതാപിതാക്കളുമായോ മരുമക്കളുമായോ പോലും പങ്കിടില്ല.\nനിങ്ങൾ ഒരു വ്യക്തിഗത സെഷൻ എടുക്കാൻ ലജ്ജിക്കുന്നുവെങ്കിൽ, തെറാപ്പിസ്റ്റുകൾ ഒരു ഗ്രൂപ്പ് അല്ലെങ്കിൽ കമ്മ്യൂണിറ്റി സെഷനും നൽകുന്നു. ഇത് പ്രധാനമായും സമാന പ്രശ്‌നങ്ങളുള്ള മുൻകൂട്ടി തിരഞ്ഞെടുത്ത വ്യക്തികളോടാണ്, അതിനാൽ ആളുകൾക്ക് അവരുടെ അനുഭവങ്ങൾ പങ്കിടാനും ഒരേ സമയം കൗൺസിലിംഗ് സ്വീകരിക്കാനും കഴിയും.\nമാനസികാരോഗ്യ പരിശോധനയ്ക്കുള്ള ചോദ്യാവലി എങ്ങനെ പ്രവർത്തിക്കുന്നു\nവികസിക്കുന്ന മാനസികാരോഗ്യ പ്രശ്നം എല്ലാവർക്കും കണ്ടെത്താൻ കഴിയില്ല. ചിലപ്പോൾ വളരെ വൈകും. അത്തരം സാഹചര്യങ്ങൾ ഒഴിവാക്കുന്നതിന്, മാനസികാരോഗ്യ സ്ക്രീനിംഗിനുള്ള ചോദ്യാവലി ഉപയോഗിച്ച് ഈ ആദ്യകാല ലക്ഷണങ്ങൾ നോക്കുക, സൗജന്യ മാനസികാരോഗ്യ പരിശോധന നടത്തുക. ചോദ്യാവലി ആദ്യ ലക്ഷണങ്ങൾ രേഖപ്പെടുത്താനും എന്തെങ്കിലും പ്രശ്നങ്ങൾ കണ്ടെത്താനും നിങ്ങളെ സഹായിക്കും. സംശയാസ്പദമായ ഏതെങ്കിലും മാനസിക പ്രശ്നങ്ങൾ ശ്രദ്ധിക്കാൻ ഇത് നിങ്ങളെ സഹായിക്കും.\nസ്വയം അടിച്ചേൽപ്പിക്കുന്ന പ്രത്യയശാസ്ത്രങ്ങളാണ് ഏറ്റവും ഭയാനകമായത്. ഓൺലൈനിൽ സാധാരണയായി കാണപ്പെടുന്ന ആത്മഹത്യാ കൗൺസിലിംഗ് നമ്പറുകളിലേക്ക് വിളിക്കുക. നിങ്ങളുടെ ജീവിതം അവസാനിപ്പിക്കുന്നത് ഒരിക്കലും നല്ല ആശയമല്ല, നിങ്ങളുടെ പ്രശ്നത്തിന് പരിഹാരമല്ല.\nപതിവിലും അമിതമായി ഭക്ഷണം കഴിക്കുകയോ ഉറങ്ങുകയോ ചെയ്യുക.\nസാമൂഹികമല്ലാത്തതും ഒത്തുചേരലുകൾ ഒഴിവാക്കുന്നതും.\nനിങ്ങൾക്ക് ചുറ്റുമുള്ള സംഭവങ്ങളോ നല്ലതോ ചീത്തയോ ആയ സംഭവങ്ങളോട് പ്രതികരിക്കുന്നില്ല.\nരോഗനിർണ്ണയവുമായി ബന്ധപ്പെടുത്താനാവാത്ത വേദന.\nജീവിതത്തെക്കുറിച്ചുള്ള പ്രതീക്ഷയും നിസ്സഹായതയുടെ വികാരങ്ങളും നഷ്ടപ്പെടുന്നു.\nമദ്യപാനം, പുകവലി തുടങ്ങിയ ആസക്തിയുള്ള ശീലങ്ങൾ വളർത്തിയെടുക്കുക.\nമറവി, വിശദീകരിക്കാനാകാത്ത കോപം, സാധാരണ മാനസികാവസ്ഥയേക്കാൾ കൂടുതൽ, കൂടുതലും അസ്വസ്ഥതയും അസന്തുഷ്ടിയും, ഭാവിയെക്കുറിച്ചുള്ള ആകുലതയും, ആശങ്കാജനകമായ ഭയവും.\nഅക്രമാസക്തമോ അധിക്ഷേപിക്കുന്നതോ ആയ പെരുമാറ്റം കൂടുതലും അടുത്ത ആളുകളുമായി.\nനിങ്ങളുടെ പങ്കാളിയുമായുള്ള നിങ്ങളുടെ ബന്ധത്തിലെ പ്രശ്നങ്ങൾ.\nഅവസാനമോ പരിഹാരമോ ഇല്ലാത്ത ഒരു വിഷയത്തെക്കുറിച്ച് അമിതമായി ചിന്തിക്കുന്നു.\nഅന്ധമായ വിശ്വാസങ്ങളും വിലക്കുകളും നിങ്ങളുടെ മനസ്സിനെ മറികടക്കുന്നു.\nനിങ്ങളുടെ ദൈനംദിന ജോലികളിലെ അസ്വസ്ഥതയും അവ ഏകതാനമാണെങ്കിൽപ്പോലും ചെയ്യാനുള്ള ബുദ്ധിമുട്ടും.\nശ്രദ്ധ കേന്ദ്രീകരിക്കാനുള്ള കഴിവില്ലായ്മയോടെ ജോലിയിലോ സ്കൂളിലോ കുറഞ്ഞ പ്രകടനം.\nനിയമവിരുദ്ധ പ്രവർത്തനങ്ങൾ നടത്തുന്നതിനെക്കുറിച്ച് ചിന്തിക്കുന്നു.\nനിങ്ങൾക്കോ നിങ്ങളുടെ പ്രിയപ്പെട്ടവർക്കോ സമാനമായ അടയാളങ്ങളുണ്ടെന്ന് നിങ്ങൾ കരുതുന്നുവെങ്കിൽ, ആവശ്യമായ നടപടി സ്വീകരിക്കുന്നതാണ് നല്ലത്. പിന്നീടുള്ളതിനേക്കാൾ വേഗത്തിൽ.\nമാനസികാരോഗ്യ സ്ക്രീനിംഗ് ടെസ്റ്റുകളുടെ തരങ്ങൾ\nനമ്മുടെ ശരീരത്തെപ്പോലെ, നമ്മുടെ മനസ്സും നമ്മോട് പറയുകയും അത് സുഖകരമല്ലെന്ന് സൂചന നൽകുകയും ചെയ്യുന്നു. നമ്മുടെ ശരീരത്തിന് ആവശ്യമായ പരിചരണവും ആവശ്യമാണ്. നിങ്ങൾ മുമ്പത്തെപ്പോലെ മാനസികമായി ആരോഗ്യവാനല്ലെന്ന് നിങ്ങൾ കരുതുന്നുവെങ്കിൽ സഹായം ആവശ്യമുണ്ടെങ്കിൽ, മടിക്കേണ്ട; അതിൽ പ്രവർത്തിക്കുന്നത് പരിഗണിക്കുക.\nപോസിറ്റീവ് മനസ്സ് നമ്മെ സഹായിക്കുന്നു:\nദൈനംദിന ജീവിതത്തിലെയും ജോലിയുടെയും സമ്മർദ്ദം കൈകാര്യം ചെയ്യുക.\nനമ്മൾ ചെയ്യുന്ന കാര്യങ്ങളിൽ ഉൽപ്പാദനക്ഷമതയുള്ളവരായിരിക്കുക.\nഎന്തെങ്കിലും ചെയ്യാൻ ഏറ്റവും മികച്ച ശ്രമം നൽകുക.\nമുന്നോട്ടുള്ള ജീവിതത്തെക്കുറിച്ചുള്ള വ്യക്തമായ കാഴ്ചപ്പാടും വിശാലമായ ഉൾക്കാഴ്ചയും നൽകുന്നു.\nമാനസികാരോഗ്യ സ്‌ക്രീനിനായുള്ള ചോദ്യാവലി ഇനിപ്പറയുന്നതുപോലുള്ള പൊതുവായ മാനസിക പ്രശ്‌നങ്ങൾക്കുള്ള വിലയിരുത്തലുകൾ നൽകുന്നു:\nനിങ്ങളുടെ മാനസികാരോഗ്യ നില വിശകലനം ചെയ്യുന്നതിനുള്ള സ്വയം നിർദ്ദേശിച്ച പരിശോധനകളാണിവ, നിങ്ങളുടെ പ്രശ്നം നിർണ്ണയിക്കാൻ സഹായിക്കും. ഇത് തികച്ചും സൗജന്യമായ ഒരു ടെസ്റ്റാണ്, അത് ഇപ്പോൾ ഇന്ത്യയിൽ എവിടെ നിന്നും ഓൺലൈനായി എടുക്കാം.\nകോപം മാനസികാരോഗ്യ വിലയിരുത്തൽ പരിശോധന\nആരോടെങ്കിലും അല്ലെങ്കിൽ മനപ്പൂർവ്വം നിങ്ങളെ വ്രണപ്പെടുത്തിയേക്കാമെന്ന് നിങ്ങൾ കരുതുന്ന ഒന്നിനോട് ശത്രുത പുലർത്തുന്നത് ഉൾപ്പെടുന്ന ഒരു വികാരമാണ് കോപം. ദേഷ്യം ഒരു നല്ല കാര്യമായിരിക്കും. ഉദാഹരണത്തിന്, നിഷേധാത്മക വികാരങ്ങൾ പ്രകടിപ്പിക്കുന്നതിനോ പ്രശ്നങ്ങൾക്ക് പരിഹാരം തേടാൻ നിങ്ങളെ പ്രോത്സാഹിപ്പിക്കുന്നതിനോ ഇത് നിങ്ങൾക്ക് അവസരം നൽകും. അമിതമായ ദേഷ്യം പ്രശ്നങ്ങൾ ഉണ്ടാക്കും.\nസ്ട്രെസ് മാനസികാരോഗ്യ വിലയിരുത്തൽ പരിശോധന\nമാനസികമോ ശാരീരികമോ ആയ ഭാരത്തിന്റെ ഒരു വികാരമാണ് സമ്മർദ്ദം. ഇത് നിരാശ, കോപം അല്ലെങ്കിൽ അസ്വസ്ഥത എന്നിവയ്ക്ക് കാരണമായേക്കാവുന്ന ഒരു സംഭവവുമായോ ചിന്തയുമായോ ബന്ധപ്പെട്ടിരിക്കാം. ഒരു വെല്ലുവിളി അല്ലെങ്കിൽ ആവശ്യത്തോടുള്ള ശരീരത്തിന്റെ പ്രതികരണമാണ് സമ്മർദ്ദം. ഇത് ചിലപ്പോൾ സഹായകരമാകും, ജോലിയിൽ ഒരു സമയപരിധി കൈവരിക്കുന്നത് പോലെ, എന്നാൽ ഹ്രസ്വകാലത്തേക്ക് മാത്രം.\nറിലേഷൻഷിപ്പ് അസസ്മെന്റ് ടെസ്റ്റ്\nബന്ധങ്ങളിലെ സംതൃപ്തി ബന്ധങ്ങളുടെ വിലയിരുത്തലിന്റെ പ്രധാന മേഖലകളിലൊന്നാണ്. ബന്ധങ്ങൾ വിലയിരുത്തുന്നതിനുള്ള ഉപകരണങ്ങൾ ഉണ്ടെങ്കിലും, പലതും ബുദ്ധിമുട്ടുള്ളതും സമയമെടുക്കുന്നതുമാണ്, ചില ഉപകരണങ്ങൾ വിവാഹിതരായ ദമ്പതികൾക്ക് മാത്രം അനുയോജ്യമാണ്. റിലേഷൻഷിപ്പ് അസസ്മെന്റ് സ്കെയിൽ (RAS) ഏഴ് ഘടകങ്ങൾ ഉൾക്കൊള്ളുന്നു, കൂടാതെ ഓരോ മൂലകത്തിന്റെയും നില അഞ്ച് പോയിന്റ് ലൈക്കർട്ട് സ്കെയിലായി തിരിച്ചിരിക്കുന്നു. അടുത്ത ബന്ധമുള്ള, വിവാഹിതരായ, തത്സമയ ക്രമീകരണത്തിലോ വിവാഹനിശ്ചയത്തിലോ ഡേറ്റിംഗിലോ ഉള്ള എല്ലാവർക്കും ഇത് അനുയോജ്യമാണ്. സ്കെയിലിന്റെ ലാളിത്യം ക്ലിനിക്കൽ ക്രമീകരണങ്ങളിലും ഓൺലൈൻ വിലയിരുത്തലുകളിലും അതിന്റെ ഉപയോഗക്ഷമത വർദ്ധിപ്പിക്കുന്നു.\nബൈപോളാർ ഡിസോർഡർ വിലയിരുത്തൽ പരിശോധന\nബൈപോളാർ ഡിസോർഡർ ഒരു മാനസിക രോഗമാണ്, അത് ഉറക്കം, ഊർജ്ജം, ചിന്ത, പെരുമാറ്റം എന്നിവയിൽ കടുത്ത ഉയർച്ചയും താഴ്ചയും ഉണ്ടാക്കുന്നു. ഇത് മാനിക് ഡിപ്രഷൻ എന്നും അറിയപ്പെടുന്നു. ബൈപോളാർ ഡിസോർഡർ ഉള്ള ആളുകൾക്ക് ഉത്സാഹവും ഊർജ്ജവും അനുഭവപ്പെടാം, ചിലപ്പോൾ വിഷാദവും നിരാശയും അലസതയും അനുഭവപ്പെടാം.\nഡിപ്രഷൻ മാനസികാരോഗ്യ വിലയിരുത്തൽ പരിശോധന\nഇത് ഒരു വ്യക്തിയുടെ ദൈനംദിന ജീവിതത്തെ ബാധിക്കുന്ന വളരെ സാധാരണമായ ഒരു മാനസികാവസ്ഥയാണ്. ജീവിക്കാനുള്ള തീക്ഷ്ണത നഷ്ടപ്പെടുന്നതിനൊപ്പം സങ്കടം, ദേഷ്യം, നിരാശ എന്നിവ അനുഭവപ്പെടുന്നു. ഇത് ജീവിതത്തിലെ ഒരു സാഹചര്യത്തോട് പോരാടാനുള്ള ഊർജമില്ലാതെ ജീവിതത്തിന്റെ ലക്ഷ്യമോ ലക്ഷ്യമോ നഷ്ടപ്പെടുത്തുന്നു. മറിച്ച്, അത് ഒരാളെ ആത്മഹത്യ ചെയ്യാൻ പ്രേരിപ്പിക്കും.\nഉത്കണ്ഠ മാനസികാരോഗ്യ വിലയിരുത്തൽ പരിശോധന\nസമ്മർദ്ദത്തോടുള്ള നിങ്ങളുടെ ശരീരത്തിന്റെ സ്വാഭാവിക പ്രതികരണമാണ് ഉത്കണ്ഠ. എന്താണ് സംഭവിക്കാൻ പോകുന്നതെന്ന ഭയമോ ആശങ്കയോ ആണ്.\nഒരു സൗജന്യ ഓൺലൈൻ മാനസികാരോഗ്യ വിലയിരുത്തൽ പരിശോധന എങ്ങനെ നടത്താം?\nനിങ്ങൾക്ക് മാനസികമായി സുഖമില്ലെന്നും ഓൺലൈനിൽ എങ്ങനെ സഹായം സ്വീകരിക്കണമെന്ന് അറിയില്ലെന്നും നിങ്ങൾ കരുതുന്നുണ്ടോ? നിങ്ങൾക്ക് ഇപ്പോൾ യുണൈറ്റഡ് വീ കെയറിൽ നിന്ന് ഓൺലൈനിൽ ഒരു മാനസികാരോഗ്യ പ്രൊഫഷണലുമായി ബന്ധപ്പെടാം. ഞങ്ങളുടെ വെബ്സൈറ്റ് സന്ദർശിച്ച് സൗജന്യ ഓൺലൈൻ മാനസികാരോഗ്യ സ്ക്രീനിംഗ് ടെസ്റ്റ് നടത്തുക, ഇപ്പോൾ ഇന്ത്യയിൽ ലഭ്യമാണ്.\nUWC ആരോഗ്യ വിലയിരുത്തൽ പരിശോധനകൾ നിങ്ങൾക്ക് ഒരു ഘട്ടം ഘട്ടമായുള്ള എളുപ്പമുള്ള ഓൺലൈൻ ടെസ്റ്റ് നൽകാൻ കഴിയും:\nമാനസികാരോഗ്യ പ്രശ്‌നങ്ങൾ ചികിത്സിക്കുന്നതിനുള്ള ആദ്യപടി രോഗനിർണയം നടത്തുകയാണ്. ഇന്ന് പൊതുവായി കാണുന്ന എല്ലാ മാനസിക പ്രശ്‌നങ്ങൾക്കും ഞങ്ങൾ ശ്രദ്ധിക്കുന്നു:\nഒരു കൗൺസിലറെയോ തെറാപ്പിസ്റ്റിനെയോ കണ്ടെത്തുക എന്നതാണ് രണ്ടാമത്തെ ഘട്ടം. ഓൺലൈൻ കൗൺസിലിംഗ് നിങ്ങൾക്ക് ഒറ്റത്തവണ സേവനം നൽകും, അവിടെ നിങ്ങളുടെ എല്ലാ ചിന്തകളെക്കുറിച്ചും സ്വകാര്യമായി നിങ്ങളുടെ തെറാപ്പിസ്റ്റുമായി സംസാരിക്കാനാകും.\nഅവസാനമായി, നിങ്ങളുടെ തെറാപ്പിസ്റ്റോ കൗൺസിലറോ നിങ്ങൾക്കായി ഇഷ്‌ടാനുസൃതമായി രൂപകൽപ്പന ചെയ്‌ത ചികിത്സാ പദ്ധതിയോ വീണ്ടെടുക്കൽ പ്രോഗ്രാമോ നിങ്ങൾ പിന്തുടരേണ്ടതുണ്ട്.


Question: ജീവിക്കാനാവശ്യമായ സമ്പാദ്യമോ വരുമാനമോ ഉള്ള മുസ്‌ലിം കൂടുതൽ സമ്പാദിക്കാനായി തൊഴിലിലോ ബിസിനസ്സിലോ ഏർപ്പെടുകയാണോ, അതല്ല ദീനീമാർഗത്തിൽ സേവനം ചെയ്യുകയാണോ വേണ്ടത്?\nഉ: മനുഷ്യന്റെ ധനതൃഷ്ണക്കും മോഹങ്ങൾക്കും പരിധികളില്ല. ‘മണ്ണല്ലാതെ ആദമിന്റെ പുത്രന്റെ വായ നിറക്കില്ല’ എന്ന് നബി(സ) പറഞ്ഞിട്ടുണ്ട്. അതിനാൽ ധനസമ്പാദനം വിഹിത മാർഗേണയാണെങ്കിൽ പോലും പരിധി ആവശ്യമാണ്. ഇബാദത്തുകളിൽ നിന്നും ഇസ്‌ലാമിക പ്രബോധന സംസ്കരണ ചുമതലകളിൽനിന്നും വിശ്വാസിയെ പിന്തിരിപ്പിക്കുന്ന ധനസമ്പാദനം കുറ്റകരം തന്നെയായിത്തീരും. ‘ദാരിദ്ര്യത്തെയല്ല, ദുൻയാവ് നിങ്ങളുടെ മീതെ ആധിപത്യം നേടി മുൻഗാമികളെ എന്നപോലെ നിങ്ങളെയും ഇത് നശിപ്പിക്കുന്നതിനെയാണ് ഞാൻ ഭയപ്പെടുന്നത്’ എന്നും നബി(സ) മുന്നറിയിപ്പ് നൽകിയിട്ടുണ്ട്. ‘നീ ഒരു വഴിപോക്കനെയോ നാളെ മരിക്കാൻ പോകുന്നവനെയോ പോലെ വേണം ഈ ലോകത്ത് ജീവിക്കാൻ’ എന്നും തിരുമേനി ഉപദേശിച്ചിട്ടുള്ളതാണ്.\nഅതേസമയം ജിഹാദിന്റെ, അഥവാ ഇസ്‌ലാമിന്റെ മാർഗത്തിലുള്ള ധർമസമരത്തിന്റെ ഏറ്റവും ഫലപ്രദമായ ഉപാധി തന്നെയാണ് സമ്പത്തും. അതു കൊണ്ടാണ് തങ്ങളുടെ ശരീരങ്ങൾകൊണ്ടും സമ്പത്തുകൊണ്ടും അല്ലാഹുവിന്റെ മാർഗത്തിൽ പൊരുതുന്നവരെ ഖുർആൻ മുക്തകണ്ഠം പ്രശംസിച്ചിരിക്കുന്നത്. പ്രവാചകശിഷ്യരിൽ ധാരാളം ധനം സമ്പാദിക്കുകയും സമ്പാദ്യം പരമാവധി ദൈവമാർഗത്തിൽ വ്യയം ചെയ്യുകയും ചെയ്തവരായിരുന്നു ഉസ്മാൻ(റ), അബ്ദുർറഹ്‌മാനിബ്നു ഔഫ്(റ) മുതൽ പേർ. അവർക്ക് അല്ലാഹു സ്വർഗവും വാഗ്ദാനം ചെയ്തതായി ഹദീസുകളിലുണ്ട്. മറിച്ച് സഅലബ എന്നയാൾ കടുത്ത ദാരിദ്ര്യം അനുഭവിച്ചപ്പോൾ പ്രവാചകനെ സമീപിച്ച് തന്റെ ദാരിദ്ര്യം അകറ്റാൻ പ്രാർഥിക്കണമെന്ന് അപേക്ഷിച്ചു. നീ ക്ഷമിക്കുകയാണ് നല്ലത് എന്ന് നബി(സ) അയാളെ ഉപദേശിച്ചു. അയാളുടെ ബലഹീനത തിരുമേനിക്ക് അറിയാമായിരുന്നു എന്നതാവാം കാരണം. തൽക്കാലം സഅലബ മടങ്ങിപ്പോയെങ്കിലും വീണ്ടും തിരിച്ചുവന്ന് ആവശ്യം ആവർത്തിച്ചു. ശാഠ്യം തുടർന്നപ്പോൾ നബി(സ) അയാൾക്കു വേണ്ടി പ്രാർഥിച്ചു. പ്രാർഥന സഫലമായി. കന്നുകാലി വളർത്തൽ തൊഴിലാക്കിയ സഅലബ മഹാ സമ്പത്തിന്റെ ഉടമയായി. അതോടെ കൃത്യമായി നമസ്കരിക്കാനോ പള്ളിയിൽ വരാനോ അയാൾക്ക് സമയം കിട്ടാതെയുമായി. പിന്നെ പിന്നെ ജുമുഅക്ക് ഹാജരാവുന്നതിൽ പോലും അലംഭാവം കാട്ടി. എല്ലാം നിരീക്ഷിച്ച പ്രവാചകൻ അയാളുടെ സകാത്ത് പൊതുഖജനാവിൽ സ്വീകരിക്കാൻ പോലും വിസമ്മതിച്ചു. നിർഭാഗ്യകരമായിരുന്നു സഅലബയുടെ അന്ത്യം\nചുരുക്കത്തിൽ, വിഹിതമാർഗേണ ധനസമ്പാദനം നിഷിദ്ധമല്ല. നല്ല മാർഗത്തിൽ ചെലവഴിക്കുകയാണ് ലക്ഷ്യമെങ്കിൽ മഹത്തായ പുണ്യകർമം തന്നെ യാണത്. പടച്ചവനെ മറപ്പിക്കുന്ന ധനതൃഷ്ണ തീർത്തും ഹാനികരവുമാണ്. ഉസ്മാൻ ആവാം, ഖാറൂൻ ആയിക്കൂടാ.


ടി20 ലോകകപ്പ്; ചരിത്രം തിരുത്തി പാകിസ്താൻ; ഇന്ത്യക്ക് തോൽവി - malabarinews.com\nHome » News » ടി20 ലോകകപ്പ്; ചരിത്രം തിരുത്തി പാകിസ്താൻ; ഇന്ത്യക്ക് തോൽവി\nHIGHLIGHTS : ടി20 ലോകകപ്പിലെ ആവേശപ്പോരാട്ടത്തിൽ ഇന്ത്യയെ10 വിക്കറ്റിന് തോൽപിച്ച് പാകിസ്താൻ. ടോസ് നേടി ബാറ്റിങ്ങിലും ബൗളിങ്ങിലും സർവാധിപത്യം പാകിസ്താനായിരുന്നു. ...\n12.5 ഓവറിൽ സ്കോർ നൂറിലേക്ക് എത്തിക്കുവാൻ പാകിസ്താന് സാധിച്ചപ്പോൾ അവസാന ഏഴോവറിൽ വെറും 51 റൺസ് മാത്രമായിരുന്നു ടീം നേടേണ്ടിയിരുന്നത്. ഇന്ത്യൻ ബൗളർമാർക്ക് പാക്കിസ്ഥാൻ ഓപ്പണർമാരെ പിടിച്ചുകെട്ടാൻ സാധിക്കാതെ പോയപ്പോൾ 17.5 ഓവറിൽ പാകിസ്താൻ 10 വിക്കറ്റ് ജയം നേടി. സ്കോ\nനോര്‍ക്ക പ്രവാസി ഭദ്രത-മൈക്രോ സ്വയംതൊഴില് സഹായപദ്ധതിക്ക് നാളെ തുടക്കം


മാധ്യമങ്ങള് ബഹിഷ്കരിക്കപ്പെടണമോ? - Sathyadeepam\n|^| Home -> Pangthi -> കാലവും കണ്ണാടിയും -> മാധ്യമങ്ങള് ബഹിഷ്കരിക്കപ്പെടണമോ?\nനിസ്സഹകരണപ്രസ്ഥാനം ഇന്ത്യന് സ്വാതന്ത്ര്യ സമര ചരിത്രത്തിലെ തിളക്കമുള്ള ഒരേടാണ്. ബ്രിട്ടീഷ് ഉത്പന്നങ്ങള് ബഹിഷ്കരിച്ച് സ്വദേശി വസ്ത്രങ്ങളും ഉത്പന്നങ്ങളും ഉപയോഗിച്ചുകൊണ്ട് ഗാന്ധിജിയുടെ നേതൃത്വത്തില് വലിയൊരു മുന്നേറ്റമാണ് ഇന്ത്യന് ജനത നടത്തിയത്. പക്ഷേ ചൗരിചൗരാ സംഭവത്തെത്തുടര്‍ന്ന് നിസ്സഹകരണപ്രസ്ഥാനവും പരാജയപ്പെടുകയായിരുന്നു എന്നതിന് ചരിത്രം തന്നെ സാക്ഷി.\nബഹിഷ്കരണം എന്ന ആശയം ഇപ്പോള് നമ്മുടെ മുന്‍പില് പിന്നെയും അവതരിപ്പിക്കപ്പെടുകയാണ്. സഭക്കെതിരെയും സന്ന്യാസത്തിനെതിരെയും ചിലപ്പോഴെല്ലാം കൂദാശകള്‍ക്ക് എതിരായിപ്പോലും മാധ്യമങ്ങള് നടത്തിയ അപക്വവും തെറ്റിദ്ധരിപ്പിക്കുന്നതും വാസ്തവവിരുദ്ധവുമായ പരാമര്‍ശങ്ങളും പരിപാടികളുമാണ് ഇതിന് കാരണമായിത്തീരുന്നത്. മാധ്യമങ്ങളെ ബഹിഷ്കരിക്കുന്നതും അവയ്ക്കെതിരെ കണ്ണടയ്ക്കുന്നതും എത്രമാത്രം ഫലപ്രദമായിരിക്കും? ഇതിനുമുന്‍പും മാധ്യമങ്ങള് സഭാപഠനങ്ങളെ എതിര്‍ക്കുകയും കൂദാശകളെ നിന്ദിക്കുകയും ചെയ്തിട്ടുണ്ട്. സഭാധികാരികളുടെയും സഭാ തനായരുടെയും ഭാഗത്തുനിന്ന് ശക്തമായ പ്രതിഷേധവും ഉണ്ടായിട്ടുണ്ട്. അപ്പോഴെല്ലാം ഉരുത്തിരിഞ്ഞ പ്രതിവിധികള്‍ക്ക് അല്‍പായുസ്സേ ഉണ്ടായിരുന്നുള്ളൂ. ഇന്നും മാധ്യമങ്ങള് വര്‍ദ്ധിതവീര്യത്തോടെ സഭയെ ആക്രമിക്കുന്നു. ആ അവസ്ഥയ്ക്ക് കാര്യമായ ഒരു മാറ്റം ഉണ്ടാകാന് ഇടയില്ല. സഭയുടെ ഭാഗത്തുനിന്നുള്ള പ്രതിഷേധവും എതിര്‍പ്പും വലിയ മാറ്റമൊന്നും വരുത്തുന്നില്ല എന്ന് മാത്രമല്ല പലപ്പോഴും വിപരീതഫലങ്ങളാണ് സൃഷ്ടിക്കുന്നത്. ചിലപ്പോഴെല്ലാം സഭാംഗങ്ങളുടെ ഭാഗത്തു നിന്നുള്ള പ്രതിഷേധം, അത്തരം പരിപാടികള്‍ക്കും മാധ്യമങ്ങള്‍ക്കും പുസ്തകങ്ങള്‍ക്കും സിനിമകള്‍ക്കും വലിയ പ്രചാരം ലഭിക്കാനും അതുവഴി കൂടുതല് ശ്രദ്ധ ലഭിക്കാനും ഇടവരുത്തുകയാണ് ചെയ്തത്. സഭയുടെ ചിലവില് ഒരു പരസ്യം ലഭിച്ച അവസ്ഥ.\nഇന്നത്തെ മാധ്യമങ്ങള് സത്യത്തേക്കാള് അധികമായി ഉദ്വേഗജനകവും പെട്ടെന്ന് ആകര്‍ഷിക്കപ്പെടുന്നതുമായ വാര്‍ത്തകള്‍ക്ക് പിന്നാലെ പോകുന്നു എന്നുള്ളത് നിസ്തര്‍ക്കമാണ്. വാര്‍ത്തകളുടെ തലക്കെട്ടുകളുമായി വാര്‍ത്തക്കുള്ള ബന്ധം ഇന്ന് കുറഞ്ഞുവരുന്നു. മറ്റുള്ളവരെ ആകര്‍ഷിക്കുന്ന വാര്‍ത്തകള്‍ക്കായുള്ള പരക്കം പാച്ചില് പലപ്പോഴും അവരെ കൊണ്ടുചെന്നെത്തിക്കുന്നത് അര്‍ദ്ധസത്യങ്ങളിലേക്കും അവാസ്തവികമായ വിവരങ്ങളിലേക്കുമാണ്. അവയുടെ സംപ്രേക്ഷണം തങ്ങളുടെ മാധ്യമങ്ങളുടെ ‘മൂല്യം’ ഉയര്‍ത്തുമെന്നതിനാല് പലപ്പോഴും പല വാര്‍ത്തകളുടെയും നിജസ്ഥിതി അറിയാനോ അറിഞ്ഞാല്‍തന്നെ അവ വേണ്ടവിധം ശ്രോതാക്കളെ അറിയിക്കുവാനോ മാധ്യമങ്ങള് ശ്രമിക്കാറില്ല.\nഇതിന് പരിധിയില് കൂടുതല് മാധ്യമങ്ങളെ പഴിചാരാനാവില്ല. കാരണം അവര് ശ്രോതാക്കളുടെ അഭിരുചികള് തിരിച്ചറിഞ്ഞു അത് സാധിച്ചുകൊടുക്കുകയാണ് ചെയ്യുന്നത്. അങ്ങനെ വരുമ്പോള് ഇത്തരത്തിലുള്ള വാര്‍ത്തകളുടെ കാരണം, അവ കാണാനും ചര്‍ച്ച ചെയ്യാനും വിവാദമാക്കാനും പലരും താത്പര്യപ്പെടുന്നു എന്നുള്ളതാണ്. ഈ അവസ്ഥക്ക് മാറ്റമുണ്ടാകണമെങ്കില് നാം ശ്രോതാക്കളുടെ നിലവാരം ഉയര്‍ത്തുക തന്നെ വേണം. ആരോഗ്യകരമായ ഒരു മാധ്യമവിദ്യാഭ്യാസം ലഭ്യമാക്കുക എന്നുള്ളതാണ് ഏറ്റവും കരണീയം. ഇനിയുള്ള കാലങ്ങളില് മീഡിയയുടെ സ്വാധീനം വര്‍ദ്ധിക്കുകയേ ഉള്ളൂ. നമുക്കാര്‍ക്കും അതില് നിന്ന് ഒളിച്ചോടാനാകില്ല. അതു കൊണ്ട് ലഭിക്കുന്ന അറിവുകളും വിവരങ്ങളും സത്യമാണോ എന്ന് തിരിച്ചറിയാനും ഓരോ മാധ്യമങ്ങളെയും അവരുടെ താത്പര്യങ്ങളെയും മനസ്സിലാക്കാനും ഒരു നല്ല മാധ്യമ അവബോധം സഭാമക്കള്‍ക്ക് നല്‍കുക എന്നുള്ളതാണ് അഭികാമ്യം.\n“മാധ്യമലോകത്ത് മനുഷ്യജീവിതത്തിന്‍റെ അന്തസിന് ചേരുന്ന വിധത്തിലും പൊതുനന്മയെ ബഹുമാനിച്ചു കൊണ്ടും എങ്ങനെ ജീവിക്കണമെന്ന് കുട്ടികളെ പഠിപ്പിക്കാനായി ക്രൈസ്തവ സമൂഹം വിളിക്കപ്പെട്ടിരിക്കുന്നു” എന്ന ഫ്രാന്‍സിസ് മാര്‍പാപ്പയുടെ, 2015-ല് ലോകവാര്‍ത്താവിനിമയ ദിനത്തില് നല്‍കിയ സന്ദേശം ഇനിയുള്ള കാലങ്ങളില് കൂടുതല് ക്രിയാത്മകമായി മാധ്യമങ്ങളെ സമീപിക്കേണ്ടതിന്‍റെ ആവശ്യകതയെ ലക്ഷ്യംവയ്ക്കുന്നുണ്ട്. പാപ്പാ തുടരുന്നു “കുറെ വാര്‍ത്തകള് സൃഷ്ടിക്കുകയും സ്വീകരിക്കുകയും ചെയ്യുക എന്നതിനേക്കാള് ഇന്ന് നമ്മള് അഭിമുഖീകരിക്കുന്ന പ്രധാന വെല്ലുവിളി, എങ്ങനെ പരസ്പരം സംസാരിക്കാന് വീണ്ടും പഠിക്കാം എന്നതാണ്.”\nസഭ തരിശാണെന്നും വിശ്വാസം വഴി സംലഭ്യമായ നന്മകള് പങ്കുവയ്ക്കുന്നതില് അവള്‍ക്ക് വീഴ്ചവന്നുവെന്നും ചിന്തിക്കുന്ന, അത് നിരാശയായി ഉള്ളില് പേറുന്ന ഒരു സമൂഹമാണ് നമുക്ക് ചുറ്റുമുള്ളത്. ഈ സമൂഹത്തിന് സാക്ഷ്യത്തിലൂന്നിയ ജീവിതമാണാവശ്യം. ഈ നിരാശകളെ മാറ്റിയെടുക്കുന്നതിനും, സഭ ഇന്നും ജീവന്‍റെ നീര്‍ച്ചാലാണെന്ന് തിരിച്ചറിയുന്നതിനും മാധ്യമങ്ങളിലെ ശക്തമായ ക്രൈസ്തവ സാന്നിധ്യം ഒഴിവാക്കാനാവാത്തതാണ്. ബഹിഷ്കരണങ്ങള്, ഊരുവിലക്കുകള് എന്നിവയെക്കാളും മാധ്യമലോകത്ത് ഫലപ്രദമാവുക ക്രിയാത്മകമായ പ്രതികരണങ്ങളും ശക്തമായ ക്രൈസ്തവ ചൈതന്യത്തിലൂന്നിയ ഇടപെടലുകളുമാണ്. സത്യത്തില് ഊന്നിയ, നീതി ഉറപ്പാക്കുന്ന, നിഷ്പക്ഷമായ, സ്ഥിരതയുള്ള ക്രൈസ്തവ സാന്നിധ്യങ്ങള് മാധ്യമലോകത്ത് ഉണ്ട് എന്ന് ഉറപ്പുവരുത്താന് സഭയ്ക്ക് സാധിക്കുന്നതിലാണ് നമ്മുടെ വിജയം.\nഒരു പൊതുജനസമ്പര്‍ക്ക സ്ഥാപനമെന്ന നിലയില് സഭയ്ക്ക് മതഭേദമെന്ന്യേ എല്ലാതരത്തിലുമുള്ള ജനങ്ങളോട് സംവദിക്കേണ്ടതായി വരാറുണ്ട്. അങ്ങനെയുള്ള അവസരങ്ങള് സൂക്ഷ്മമായി ഉപയോഗിക്കാന് കഴിവുള്ളവരെ അക്കാര്യങ്ങള് ഏല്പിക്കേണ്ടതാണ്. അതൊരു കലയാണ്, അതിനെ നിപുണതയുള്ളവര് കൈകാര്യം ചെയ്യട്ടെ. മാധ്യങ്ങളെ ശത്രുക്കളായി കാണുന്നതും അവരോട് സുതാര്യതയില്ലാതെ പെരുമാറുന്നതും പഴഞ്ചന് രീതികളാണ്. സമൂഹത്തിലെ മാധ്യമങ്ങളുടെ ശക്തമായ പങ്കിനെക്കുറിച്ച് നാം കൂടുതല് ബോധവാന്മാരാകേണ്ടതുണ്ട്. മാധ്യമങ്ങളുമായി ഒരു സൗഹൃദാന്തരീക്ഷം നിലനിര്‍ത്തുകയും അവര്‍ക്ക് ലഭ്യമാക്കേണ്ട വിവരങ്ങള് യഥാസമയം നല്‍കുകയും വേണം. മാധ്യമങ്ങള് തേടിപ്പിടിക്കുന്ന അര്‍ദ്ധസത്യങ്ങളെക്കാള്, സഭ നേരിട്ട് നല്‍കുന്ന സത്യസന്ധമായ വിവരങ്ങള് ജനങ്ങള് വിശ്വസിക്കാന് ഇടവരുത്തുക.\nമാധ്യമങ്ങള് വാര്‍ത്തകള് മാത്രം നല്‍കട്ടെ. അവയെക്കുറിച്ചുള്ള വീക്ഷണങ്ങളും ചര്‍ച്ചകളും സംവാദങ്ങളും നടത്തപ്പെടുവാന് ക്രൈസ്തവവും സഭാത്മകവുമായ ഫോറങ്ങള് ഉണ്ടാകട്ടെ. കാര്യങ്ങളെ അപഗ്രഥിക്കാനും ക്രിസ്തീയ വീക്ഷണത്തില് അവതരിപ്പിക്കാനും സഭയില് ഇടങ്ങളുണ്ടായാല് മറ്റിടങ്ങളിലെ സ്വാധീനം വളരെയേറെ കുറയുവാന് അതിടയാക്കും.


പറന്നുയർന്ന വിമാനത്തിൽ പൂച്ച; പൈലറ്റിനെ ആക്രമിച്ചു, അടിയന്തരലാൻഡിങ് -\nHome Gallery പറന്നുയർന്ന വിമാനത്തിൽ പൂച്ച; പൈലറ്റിനെ ആക്രമിച്ചു, അടിയന്തരലാൻഡിങ്\nപറന്നുയർന്ന വിമാനത്തിൽ പൂച്ച; പൈലറ്റിനെ ആക്രമിച്ചു, അടിയന്തരലാൻഡിങ്\nപറന്നുയർന്ന വിമാനത്തിന്റെ കോക്ക്പിറ്റിൽ ക്ഷണിക്കാതെ എത്തിയ അതിഥിയാണ് കഴിഞ്ഞ കുറച്ച് മണിക്കൂറുകളായി സോഷ്യൽ ഇടങ്ങളിൽ നിറയുന്നത്. സുഡാനിൽ നിന്നും ദോഹയിലേക്കുള്ള വിമാനത്തിന്റെ കോക്ക്പിറ്റിൽ കയറിപ്പറ്റിയ പൂച്ച പൈലറ്റിനെയും ക്രൂവിനെയും ആക്രമിച്ചു എന്നാണ് റിപ്പോർട്ടുകൾ പറയുന്നത്. പൂച്ചയുടെ പെട്ടന്നുള്ള ആക്രമണത്തെത്തുടർന്ന് വിമാനം അടിയന്തരമായി നിലത്തിറക്കി.\nവിമാനം പറന്ന് അരമണിക്കൂർ പിന്നിട്ടപ്പോഴാണ് സംഭവം. വിമാനത്തിൽ കണ്ടെത്തിയ പൂച്ചയെ പിടിയ്ക്കാൻ അധികൃതർ ശ്രമിച്ചെങ്കിലും പൂച്ച കോക്ക്പിറ്റിലൂടെ ഓടുകയായിരുന്നു. പൂച്ചയെ പിടിയ്ക്കാൻ കഴിയാതെ വന്നതോടെ ആശങ്കയിലായ പൈലറ്റും സാഹപ്രവർത്തകരും ചേർന്ന് വിമാനത്തിന്റെ അടിയന്തര ലാൻഡിങ്ങിന് അനുമതി തേടുകയായിരുന്നു. അതേസമയം വിമാനത്തിനകത്ത് പൂച്ച എങ്ങനെ എത്തിയെന്ന കാര്യത്തിൽ ഇതുവരെ വ്യക്തതയില്ല.\nRead also:ചെറുപ്പം മുതൽ കണ്ടുവളർന്നത് വെള്ളപ്പൊക്കവും ചുഴലിക്കാറ്റും; പ്രകൃതി സംരക്ഷണത്തിനായി ഇറങ്ങിത്തിരിച്ച യുവ എഞ്ചിനീയർ…\nഎന്തായാലും വിമാനം അടിയന്തരമായി നിലത്തിറക്കിയത് കൂടുതൽ അപകടങ്ങൾ ഉണ്ടാകാതെ സഹായകമായി.\nStory HIghlights; Cat Attacks Pilot, Forcing Plane To Make Emergency Landing\n“മനസ്സ് നന്നാവട്ടെ മതമേതെങ്കിലുമാവട്ടെ…” കുഞ്ഞെൽദോയിലെ രണ്ടാമത്തെ ഗാനവും പുറത്തിറങ്ങി\nസംസ്ഥാനത്ത് ഇന്ന് 6986 പേര്‍ക്ക് കൊവിഡ് സ്ഥിരീകരിച്ചു\nസംസ്ഥാനത്ത് ഇന്ന് 6194 പേര്‍ക്ക് കൊവിഡ് സ്ഥിരീകരിച്ചു\nsajnas - April 11, 2021 0\nമലയാളികളുടെ പ്രിയ അവതാരകൻ മാത്തുക്കുട്ടി തിരക്കഥ എഴുതി സംവിധാനം ചെയ്യുന്ന ആസിഫ് അലി കേന്ദ്ര കഥാപാത്രമായെത്തുന്ന കുഞ്ഞെൽദോ ഗാനം റിലീസായി. മനസ്സ് നന്നാവട്ടെ മതമേതെങ്കിലുമാവട്ടെ എന്ന് തുടങ്ങുന്ന ഗാനത്തിന്റെ വരികൾ എഴുതിയിരിക്കുന്നത് സന്തോഷ്...\nഇരു കൈകളിൽ ഭദ്രം ഈ പാലം; സഞ്ചാരികൾ തേടിയെത്തുന്ന അത്ഭുത പാലം\nമലയാള സിനിമയ്ക്കൊരു കിടിലൻ ടെക്നോ ഹൊറർ ത്രില്ലർ; കുടുംബ പ്രേക്ഷകരുടെ മനസ്സ് കീഴടക്കി ചതുർമുഖം\nപുതിയ ലുക്കിൽ സുരഭി; വൈറലായി മേക്കോവർ ചിത്രങ്ങൾ…\nകുടുംബ പ്രേക്ഷകരുടെ മനസ്സ് കീഴടക്കി പ്രദർശനം തുടരുകയാണ് സണ്ണി വെയ്ൻ, മഞ്ജു വാരിയർ ചിത്രം ചതുർമുഖം. ടെക്നോ ഹൊറർ ത്രില്ലർ ചിത്രമെന്ന് വേണം ചതുർമുഖത്തെ വിശേഷിപ്പിക്കാൻ. മലയാളം ഹൊറർ പടങ്ങൾ പ്രേക്ഷർകർയ്ക്കിടയിൽ പറഞ്ഞ്...\nപ്രിയപ്പെട്ടവൾക്ക് പിറന്നാൾ ആശംസകൾ നേർന്ന് ചാക്കോച്ചൻ; ഏറ്റെടുത്ത് സോഷ്യൽ മീഡിയ\nഗെറ്റപ്പ് ഒന്ന് മാറ്റി, സ്റ്റൈലായി സുരാജ്; സോഷ്യൽ മീഡിയയിൽ വൈറലായി പുതിയ ചിത്രങ്ങൾ\nഇറ്റാലിയൻ സിനിമ പ്രേമികൾക്ക് സന്തോഷിക്കാം; രാജ്യത്ത് സിനിമ സെൻസറിങിന് അവസാനം\n© Copyright 2020 - Insight Media City


റോഡുകള്‍ക്കെല്ലാം നീല നിറം നല്‍കി ഖത്തര്; കാരണം ഇതാണ് - BIGNEWSLIVE | Latest Malayalam News\nദോഹ: കനത്ത ചൂടിനെ പ്രതിരോധിക്കുന്നതിന്റെ ഭാഗമായി റോഡിന്റെ നിറം മാറ്റി ഖത്തര്. റോഡുകള്‍ക്ക് നീലനിറമാണ് പൊതുമരാമത്ത് വകുപ്പ് നല്‍കിയിരിക്കുന്നത്. കറുപ്പിന് പകരം റോഡുകള്‍ക്ക് നീല നിറം നല്കുന്നതിലൂടെ താപനില 15 മുതല് 20 ശതമാനം വരെ കുറയ്ക്കാന് സാധിക്കുമെന്ന പഠന റിപ്പോര്‍ട്ടിന്റെ അടിസ്ഥാനത്തിലാണ് നിറംമാറ്റം.\nപരീക്ഷണാടിസ്ഥാനത്തിലാണ് ഖത്തര് ഇപ്പോള് റോഡുകള്‍ക്ക് നീലനിറം നല്‍കിയിരുക്കുന്നത്. ദോഹ സൂഖ് വാഖിഫിന് മുന്‍പിലെ അബ്ദുള്ള ബിന് ജാസിം സ്ട്രീറ്റിലുള്ള 200 മീറ്റര് വരുന്ന റോഡിനാണ് നീല നിറം നല്‍കിയത്. നീല നിറം താപനില 15 ഡിഗ്രി വരെ കുറയ്ക്കുമെന്ന വിലയിരുത്തലിലാണ് പുതിയ നീക്കം.\nജാപ്പനീസ് കമ്പനിയുമായി ചേര്‍ന്നാണ് ഖത്തര് റോഡിന്റെ നിറം മാറ്റിയിരിക്കുന്നത്. താപനില നിരീക്ഷിക്കുന്നതിനായി പ്രത്യേക ഉപകരണങ്ങളും റോഡിന്റെ സമീപത്തായി തന്നെ സ്ഥാപിച്ചിട്ടുണ്ട്. വര്‍ധിച്ചു വരുന്ന ചൂടില് നിന്നും രക്ഷനേടാനായാണ് പുതിയ തീരുമാനം.\nTags: blue colorqatarroad\nഎംജി തിരഞ്ഞെടുപ്പില് എസ്എഫ്ഐയ്ക്ക് തകര്‍പ്പന് ജയം; മഹാരാജാസ് അടക്കം 13 കോളേജുകളില് മുഴുവന് സീറ്റും നേടി


KGF2Poster :റോക്കി ഭായ്ക്ക് പിറന്നാൾ സമ്മാനം, 'കെജിഎഫ് 2' ഏപ്രിലിൽ എത്തും – Tech Treasure\nHome» Entertainment»KGF2Poster :റോക്കി ഭായ്ക്ക് പിറന്നാൾ സമ്മാനം, ‘കെജിഎഫ് 2’ ഏപ്രിലിൽ എത്തും\nSreejith 09 Jan 2022 Entertainment Leaveacomment 103 Views\nഇന്ത്യയൊട്ടാകെ സിനിമാ പ്രേമികൾ ഏറെ പ്രതീക്ഷയോടെ കാത്തിരിക്കുന്ന ചിത്രമാണ് കെജിഎഫിന്റെ രണ്ടാം (KGF 2) ഭാഗം. കൊവിഡിന്റെ പശ്ചാത്തലത്തിൽ നിരവധി തവണ ചിത്രത്തിന്റെ റിലീസ് മാറ്റിവയ്ക്കേണ്ടി വന്നിരുന്നു. ചിത്രം 2022 ഏപ്രിൽ മാസം തിയറ്ററുകളിൽ എത്തും. ഏപ്രിൽ 14നാണ് റിലീസ് തീരുമാനിച്ചിരിക്കുന്നത്. ഇപ്പോഴിതാ നടൻ യാഷിന്റെ പിറന്നാളിനോട് അനുബന്ധിച്ച് പുറത്തിറക്കിയ പോസ്റ്ററാണ് ശ്രദ്ധനേടുന്നത്.\nകേരളത്തിൽ ‘കെജിഎഫ് 2’ന്‍റെ വിതരണാവകാശം സ്വന്തമാക്കിയിരിക്കുന്നത് പൃഥ്വിരാജ് പ്രൊഡക്ഷന്‍സ് ആണ്. പ്രശാന്ത് നീലാണ് കന്നട ആക്ഷന് ചിത്രമായ കെജിഎഫിന്റെ സംവിധായകന്.\nബോളിവുഡ് താരം സഞ്ജയ് ദത്തും പ്രധാന വേഷം ചെയ്യുന്നുണ്ട്. അധീര എന്ന വില്ലന് കഥാപാത്രത്തെയാണ് സഞ്ജയ് ദത്ത് അവതരിപ്പിക്കുന്നത്. രവീണ ടണ്ടണ്, മാളവിക അവിനാഷ്, സൃനിധി ഷെട്ടി എന്നിവരും ചിത്രത്തില് പ്രധാന കഥാപാത്രങ്ങളാണ്.\nKGF2KGF2Releasing Date Yash 2022-01-09\nTags KGF2KGF2Releasing Date Yash


‘നിങ്ങള് എന്തിനാണ് മനുഷ്യാ എന്നും മെസിയെ അനുകരിക്കുന്നത്’; പെനാല്‍റ്റി തുലച്ച റോണോയ്‌ക്ക് ട്രോള് | Indian Express Malayalam\nfans react to ronaldo missed penalty whataclown always copying messi\n‘നിങ്ങള് എന്തിനാണ് മനുഷ്യാ എന്നും മെസിയെ അനുകരിക്കുന്നത്’; പെനാല്‍റ്റി തുലച്ച റോണോയ്‌ക്ക് ട്രോള്\nവിജയിച്ച് കയറാവുന്ന മൽസരത്തില് സൂപ്പര് താരം ക്രിസ്റ്റ്യാനോ റൊണാള്‍ഡോ പെനാല്‍റ്റി പാഴാക്കിയതാണ് കളി സമനിലയില് അവസാനിപ്പിച്ചത്\nUpdated: June 26, 2018 10:10:04 am\nഫിഫ ലോകകപ്പിന്റെ ഗ്രൂപ്പ് ബിയില് നടന്ന മൽസരത്തില് പോര്‍ച്ചുഗലിനെ ഏഷ്യന് ശക്തികളായ ഇറാന് സമനിലയിലാണ് കഴിഞ്ഞ ദിവസം തളച്ചത്. വിജയിച്ച് കയറാവുന്ന മൽസരത്തില് സൂപ്പര് താരം ക്രിസ്റ്റ്യാനോ റൊണാള്‍ഡോ പെനാല്‍റ്റി പാഴാക്കിയതാണ് കളി സമനിലയില് അവസാനിപ്പിച്ചത്.\nതുടക്കം പോര്‍ച്ചുഗല് ആധിപത്യം നിലനിര്‍ത്തിയ മൽസരത്തില് ക്വരെസ്‌മയാണ് പോര്‍ച്ചുഗലിനുവേണ്ടി ഗോള് നേടിയത്. 90 മിനിറ്റിന് ശേഷം ലഭിച്ച പെനാല്‍റ്റി കിക്കിലാണ് ഇറാന് സമനില ഗോള് കണ്ടെത്തുന്നത്. കളിയുടെ ആദ്യ മിനിറ്റുകളില് മെച്ചപ്പെട്ട നീക്കങ്ങള് ഒന്നും ഇരു ടീമുകളുടെ ഭാഗത്ത് നിന്നും ഉണ്ടായില്ല. കളി മുഴുവന് ഇറാന്റെ പകുതിയില് ആയിരുന്നെങ്കിലും ഗോളെന്ന് തോന്നിക്കുന്ന എണ്ണം പറഞ്ഞ ഷോട്ട് ഉതിര്‍ക്കാന് റൊണാള്‍ഡോയ്‌ക്കും സംഘത്തിനും ആയില്ല. കാരണം ഇറാന് തീര്‍ത്ത ഭേദപ്പെട്ട പ്രതിരോധം തന്നെ. ഇതിനിടയില് കിട്ടിയ ചില പ്രത്യാക്രമണങ്ങള് പോര്‍ച്ചുഗല് ഗോള്‍മുഖം വരെ എത്തിക്കാന് ഇറാന് കഴിഞ്ഞു എന്നത് ശ്രദ്ധിക്കേണ്ടതാണ്.\nകളിയുടെ 52-ാം മിനിറ്റില് റൊണാള്‍ഡോ പെനാല്‍റ്റി ബോക്‌സില് വച്ചു ഫൗള് ചെയ്യപ്പെടുന്നു. പെനാൽറ്റിക്ക് വേണ്ടിയുള്ള അപ്പീല് ആദ്യം റഫറി അനുവദിച്ചില്ലെങ്കിലും വിഎആര് റിവ്യൂവില് പെനാല്‍റ്റി അനുവദിക്കപ്പെടുന്നു. കിക്കെടുക്കുന്നത് റൊണാള്‍ഡോ. രണ്ടാം ഗോളെന്നുറപ്പിച്ച നിമിഷങ്ങള്. എന്നാല് റൊണാള്‍ഡോയുടെ കണക്കുകൂട്ടല് പിഴയ്‌ക്കുന്നു. ഇറാന് ഗോളി ബെയ്റാന്‍വന്ദ് മനോഹരമായി കൈക്കുള്ളില് ഒതുക്കുന്നു.\nമെസിയുടെ പാതയില് റൊണാള്‍ഡോയും. അവിശ്വസനീയതയോടെ തലയില് കൈവച്ചു റൊണാള്‍ഡോ. ഇതിന് പിന്നാലെ സോഷ്യൽ മീഡിയയില് ട്രോളുകളും നിറഞ്ഞു. കഴിഞ്ഞ ദിവസം ജന്മദിനം ആഘോഷിച്ച മെസിക്കുളള റൊണാള്‍ഡോയുടെ ജന്മദിന സമ്മാനമായിരുന്നു ഇതെന്നാണ് ചിലര് പറഞ്ഞത്. മെസിയെ എപ്പോഴും അനുകരിക്കുന്ന റോണോ ഇക്കാര്യത്തിലും അനുകരിച്ചു എന്നാണ് ഒരു കട്ട മെസി ആരാധകന് ട്വീറ്റ് ചെയ്‌തത്.\nWeb Title: Fans react to ronaldo missed penalty whataclown always copying messi


Thursday, January 28, 2021 18:03:34 PM\nസ്വന്തം ലേഖകൻ: കേരളത്തില് 6491 പേര്‍ക്ക് കൂടി കൊവിഡ് സ്ഥിരീകരിച്ചതായി ആരോഗ്യമന്ത്രി കെ.കെ.ശൈലജ. കഴിഞ്ഞ 24 മണിക്കൂറിനിടെ 66,042 സാംപിളുകളാണ് പരിശോധിച്ചത്. ഇതുവരെ ആകെ 60,18,925 സാംപിളുകളാണ് പരിശോധനയ്ക്കായി അയച്ചത്. 26 മരണങ്ങളാണ് സ്ഥിരീകരിച്ചത്. ആകെ മരണം 2121 ആയി. ചികിത്സയിലായിരുന്ന 5770 പേരുടെ പരിശോധനാഫലം നെഗറ്റീവ് ആയി.\nഇതോടെ 65,106 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 5,11,008 പേര് ഇതുവരെ കോവിഡില് നിന്നും മുക്തി നേടി. രോഗം സ്ഥിരീകരിച്ചവരില് 95 പേര് സംസ്ഥാനത്തിന് പുറത്ത് നിന്നും വന്നവരാണ്. 5669 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 663 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 781, എറണാകുളം 566, മലപ്പുറം 628, തൃശൂര് 634, ആലപ്പുഴ 530, കൊല്ലം 536, പാലക്കാട് 255, തിരുവനന്തപുരം 363, കോട്ടയം 444, പത്തനംതിട്ട 220, കണ്ണൂര് 197, വയനാട് 219, ഇടുക്കി 201, കാസര്‍കോട് 95 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n64 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 16, കണ്ണൂര് 13, കോഴിക്കോട് 8, പത്തനംതിട്ട 7, തിരുവനന്തപുരം 5, തൃശൂര് 3, കൊല്ലം, ആലപ്പുഴ, കോട്ടയം, പാലക്കാട്, കാസര്‍കോട്2വീതം മലപ്പുറം, വയനാട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. വിവിധ ജില്ലകളിലായി 3,14,676 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,98,616 പേര് വീട്/ഇന്‍സ്റ്റിറ്റ്യൂഷണല് ക്വാറന്റീനിലും 16,060 പേര് ആശുപത്രികളിലും നിരീക്ഷണത്തിലാണ്. 1853 പേരെയാണ് ആശുപത്രിയില് പ്രവേശിപ്പിച്ചത്.\n3 പുതിയ ഹോട്സ്‌പോട്ടുകളാണുള്ളത്. കോട്ടയം ജില്ലയിലെ അകാലംകുന്ന് (കണ്ടെയ്ൻമെന്റ് സോണ് വാര്‍ഡ് 3), എറണാകുളം ജില്ലയിലെ തിരുവാണിയൂര് (സബ് വാര്‍ഡ് 1, 10), കൊല്ലം ജില്ലയിലെ ചാത്തന്നൂര് (സബ് വാര്‍ഡ് 2) എന്നിവ. 13 പ്രദേശങ്ങളെ ഒഴിവാക്കിയതോടെ ആകെ 546 ഹോട്സ്‌പോട്ടുകളാണുള്ളത്.


ടി20 ലോകകപ്പ് ഇന്ത്യാ-പാക് പോരാട്ടത്തിന് ഈഡന് ഗാര്‍ഡന്‍സ് വേദിയായേക്കും\n9 March 2016 11:40 AM GMT\nടി 20 ലോകകപ്പില് ഇന്ത്യയും പാകിസ്താനും തമ്മില് ധരംശാലയില് നടത്താന് തീരുമാനിച്ചിരുന്ന മത്സരം സുരക്ഷാകാരണങ്ങളാല് മറ്റൊരു വേദിയിലേക്ക് മാറ്റണമെന്ന് പാകിസ്താന് ക്രിക്കറ്റ് ബോര്‍ഡ് അന്താരാഷ്ട്ര ക്രിക്കറ്റ് കൗണ്‍സിലിനോടും (ഐസിസി), ബിസിസിഐയോടും ആവശ്യപ്പെട്ടു. മാര്‍ച്ച് 19-നാണ് മത്സരം.\nവേദി മാറ്റണമെന്ന് പാകിസ്താന് ആവശ്യപ്പെട്ടതിനെ തുടര്‍ന്ന് കൊല്‍ക്കത്തയിലെ ഈഡന് ഗാര്‍ഡന്‍സില് മത്സരം നടത്താനാണ് സാധ്യത. ഈഡനാണ് ഏറ്റവും കൂടുതല് സാധ്യതയെന്ന് മുതിര്‍ന്ന ബിസിസിഐ ഭാരവാഹി പറഞ്ഞു. എന്നാല് മൊഹാലിയും ബംഗളുരുവും പരിഗണനയിലുണ്ട്. മൊഹാലിയില് രണ്ട് മത്സരങ്ങള് നടക്കുന്നതിനാല് പാകിസ്താനുമായുള്ള മത്സരം ഇവിടേക്ക് മാറ്റാനുള്ള സാധ്യത കുറവാണ്.\nസുരക്ഷാ പ്രശ്‌നങ്ങള് ചൂണ്ടിക്കാണിച്ച് പാക് ടീമിന്റെ ഇന്ത്യയിലേക്കുള്ള യാത്ര പിസിബി തടഞ്ഞിരിക്കുകയാണ്. ടീമിന്റെ യാത്ര പാക് ആഭ്യന്തര മന്ത്രാലയം തീരുമാനിക്കുമെന്ന് പിസിബി ചെയര്‍മാന് ഷഹരിയാര് ഖാന് പറഞ്ഞു.


കവിയരങ്ങ്: പണിക്കര് സാര് പാടുന്നു.\nപണിക്കര് സാര് പാടുന്നു.\nഇന്‍ഡ്യാ ഹെറിറ്റേജ് എന്ന പേരില് ബൂലോഗത്ത് എഴുതുന്ന ശ്രീ.പണിക്കര് സാര്, പൊതുവാളന്റെ കവിയരങ്ങില് തന്നെ പകര്‍ത്തിയിട്ടുള്ള സ്വരരാഗസാന്ദ്രമാം എന്ന ഗാനം ഈണം ചെയ്ത് പാടുന്നു.\nPosted by അനംഗാരി at 9:58 PM\nഇന്‍ഡ്യാ ഹെറിറ്റേജ് എന്ന പേരില് ബൂലോഗത്തെഴുന്ന ശ്രീ.പണിക്കര് സാര്,പൊതുവാളന് കവിയരങ്ങില് പകര്‍ത്തിയ സ്വരരാഗ സാന്ദ്രമാം എന്ന ഗാനം ഈണം ചെയ്ത് പാടുന്നു.\nഓ:ടോ:അദ്ദേഹത്തിന്റെ ഇന്റര്‍നെറ്റ് തകരാറായതിനാല് എനിക്കയച്ച് തന്നതാണ്.\nഎന്റെ വരികള്‍ക്ക് ഈണമിട്ട് പാടിയ പണിക്കര് സാറിനും,അതിനു പിന്നില് പ്രവര്‍ത്തിക്കുകയും ഇവിടെ പകര്‍ത്തി കേള്‍പ്പിച്ച ശ്രീ അനംഗാരിക്കും ഹൃദയംഗമമായ നന്ദി രേഖപ്പെടുത്തുന്നു.\nആരോടും വെളിപ്പെടുത്താതെ വെച്ച എന്റെ പിറന്നാളിന് അറിയാതെയെങ്കിലും നിങ്ങള് തന്ന സമ്മാനമായി ഞാനിത് കരുതുന്നു.\nനന്ദി ...നന്ദി... നന്ദി....\nTue Jan 16, 11:56:00 PM\nപണിക്കര് മാഷിന്‍റെ സം‌വിധാനവും ആലാപനവും ഹൃദ്യമായിരുന്നു.ആശംസകള്.\nഒരിക്കല് അദ്ദേഹത്തിന്‍റെ വിശ്വകലാ...എന്നു തുടങുന്ന വരികളും കേട്ടിരുന്നു.\nMP3 ഉണ്ടെങ്കില് അയച്ചുതരിക! ഇവിടെ odeo site block ആണ്.\nWed Jan 17, 12:09:00 AM\nഅത്തി ഈ തപാല് അയക്കുന്നു.നോക്കുക.\nWed Jan 17, 12:10:00 AM\nവളരെ സന്തോഷമായി! ഞാന് കുറേ നേരമായി സ്വരരാ‍ാഗസാന്ദ്രമാം എന്നു പാടി നടക്കുന്നു.\nപണിക്കര്‍സാറിനും അനംഗാരിക്കും പൊതുവാളനും അഭിനന്ദനങ്ങള്.\nപൊതുവാളനു് ഒരു ഹാപ്പി ബര്‍ത്ഡേ എക്സ്ട്രാ.\nWed Jan 17, 12:40:00 AM\nസ്വരരാഗസാന്ദ്രം ഇഷ്ടപ്പെടുന്നു എന്നറിഞ്ഞതില് സന്തോഷം.\nപൊതുവാളന് പിറന്നാള് ചിലവു ചെയ്യാതിരിക്കനാണോ ഒളിച്ചു വച്ചിരുന്നത്? ആശംസകള്.\n"മിഴിച്ചെപ്പില് നിന്നു വാര്‍ന്ന --"\nഎന്ന കവിതക്ക് ഒരു ഈണം തോന്നി വരുന്നു.\nവിരോധമില്ലെങ്കില്, അനുവാദം തന്നാല് അതും കൂടി ചിട്ടപെടുത്താം ആരെങ്കിലും അംഗനാരത്നത്തെ കൊണ്ട് പാടിക്കുകയും ആകാം\nWed Jan 17, 12:56:00 AM\nപണിക്കര് സാറെ.അത് ആരതി തന്നെയാവട്ടെ.\nWed Jan 17, 02:21:00 AM\nകവിയരങ്ങിലെത്തി പ്രിയപ്പെട്ട പണിക്കര്‍സാറാലപിച്ച ഗാനമാസ്വദിച്ച എല്ലാവര്‍ക്കും നന്ദി.\nപണിക്കര് സാറിന്റെ ശബ്ദം ഇനിയുമേറെ നമ്മള് കേള്‍ക്കും.\nmp3കിട്ടിയിരിക്കും എന്നു കരുതുന്നു\nഅനംഗാരി ഒരു മെയിലയക്കുന്ന കാര്യം പറഞ്ഞിരുന്നു .എനിക്കു കിട്ടിയില്ല.\nഇന്‍ഡ്യാ ഹെറിറ്റേജ് (പണിക്കര് സര്):) :)\nവളരെ നന്നായിട്ടുണ്ട്,അതു പോലെ തന്നെ ആരതി മേനോന് ആലപിച്ചതും വളരെ നന്നായിരുന്നു. ആ കുട്ടിയോടും എന്റെ കൃതജ്ഞത അറിയിക്കുക.\nപിന്നെ പിറന്നാള് ചിലവിന്റെ കാര്യം; ഓര്‍ത്തുവെക്കും എന്നല്ലാതെ ആഘോഷിക്കുന്ന പതിവൊന്നുമില്ല.മാത്രവുമല്ല ബൂലോകത്ത് കൂടുതല് ആളുകള്‍ക്കും എന്നെ അറിയാന് വഴിയില്ല. പക്ഷെ അപ്രതീക്ഷിതമായി ആ ഗാനം പാടിക്കേട്ടപ്പോള് അതെനിക്കു കിട്ടിയ ഒരു പിറന്നാള് സമ്മാനം പോലെ തോന്നിപ്പോയപ്പോള് പറഞ്ഞുപോയതാണ്.\nഇനിയുമിനിയും നല്ല ഗാനങ്ങള് ബൂലോകത്തിന് സംഭാവന ചെയ്യാന് താങ്കള്‍ക്കു കഴിയട്ടെ എന്നാശംസിക്കുന്നു.\nപിറന്നാളാശംസകളറിയിച്ച എല്ലാവര്‍ക്കും നന്ദി ഒരിക്കല്‍ക്കൂടി.....\nWed Jan 17, 05:02:00 AM\nWed Jan 17, 05:05:00 AM\nപണിക്കര് സാര് ആലപിച്ച ഗാനം വളരെ ഹൃദ്യമായി. "മിഴിച്ചെപ്പില് നിന്നു വാര്‍ന്ന" എന്ന ഗാനം എഴുതുമ്പോള്\nഎന്റെ മനസ്സില് തോന്നിയ ഒരു ഈണം അയച്ചു തരട്ടെ..\nWed Jan 17, 09:31:00 AM\nഇതൊരു കലകലക്കന് ആശയം തന്നെ..കവിതകള് നല്ല ഈണമിട്ട് ആലപിക്കുക..വൌ..വിശ്വകലാശില്‍പ്പികളേ കേട്ടാല്‍ത്തന്നെയറിയാം പണിക്കര് സാബൊരു ഉസ്താദാണെന്ന്,വീണ്ടും ഇവിടെ നല്ല ഒരീണം കേള്‍ക്കുമ്പോള് സന്തോഷം.പൊതുവാളന്റെ പിറന്നാള് മധുരമായ ഗാനം കേള്‍ക്കാന് നല്ല ശാന്തതയുണ്ട് കേട്ടോ.നല്ല ഗാനം,പിന്നണിയില് പ്രവര്‍ത്തിച്ച അനംഗാരിച്ചേട്ടായിക്കും അഭീനന്ദനം,പൊതുവാളനു പിറന്നാളാശംസകളും..!\nWed Jan 17, 10:20:00 AM\nമിഴിച്ചെപ്പില് നിന്നു -- എന്നു തുടങ്ങുന്ന ഗാനം എഴുതിയത് ഗായത്രി എന്നു തെറ്റി എഴുതിപ്പോയതിന്. ഞാന് ഇന്ന് ഒരു ഈണം അനംഗാരിക്കയച്ചു കൊടുത്തിട്ടുണ്ട്. താങ്കളുടെ ഈണം indiaheritage@yahoo.co.in എന്ന അഡ്രസിലേക്ക് അയച്ചു തരുമോ. ഒന്നില് കൂടുതല് ഈണം വേണമെങ്കിലും നമുക്കു പരീക്ഷികാമല്ലൊ.\nകിരണ്‍സേ അത്രയും അങ്ങു വേണോ? പാട്ട് ഇഷ്ടപ്പെട്ടതില് സന്തോഷം\nവടക്കേ ഇന്‍ഡ്യയില് വന്നതിനു ശേഷം മലയാളം ഇവിടെ പറ്റാത്തതു കൊണ്ട് ഹിന്ദിയില് ഒരു ഗാനം എഴുതി സംവിധാനം ചെയ്തത് ചില നല്ല പാട്ടുകാരെ കൊണ്ട് സ്വാതന്ത്ര്യദിനാഘോഷങ്ങളില് പാടിച്ചതും ആണ് ഇവിടെ കാണാം. ഈ പാടിയിരിക്കുന്നത് അവരല്ല- ( ശബ്ദം കേട്ടാല് തന്നെ മനസ്സിലാകും)\nകേട്ട് അഭിപ്രായം പറയുമല്ലൊ.\n( it was already posted previously)\nWed Jan 17, 11:30:00 PM\nപകര്‍പ്പവകാശം രചയിതാക്കളില് മാത്രം നിക്ഷിപ്തം


ജീപ്പ് കോമ്പസിന് എതിരാളിയുമായി ടൊയോട്ട എത്തുന്നു - Malayalam DriveSpark\nPublished: Thursday, May 7, 2020, 12:17 [IST]\nമിഡ് സൈസ് എസ്‌യുവികൾക്കായുള്ള അതിവേഗ ഡിമാൻഡ് ലോകത്ത് വർധിച്ചു വരുന്ന സാഹചര്യത്തിൽ ഈ ശ്രേണിയിലേക്ക് പ്രവേശിക്കാൻ ഒരുങ്ങുകയാണ് ടൊയോട്ട. ലാൻഡ് ക്രൂയിസർ പോലുള്ള ചില വിജയകരമായ മോഡലുകളുടെ നിർമാതാക്കളായ ബ്രാൻഡിന് ഈ വിഭാഗത്തിൽ ഒരു മത്സരാർത്ഥി ഇല്ല.\nടൊയോട്ട RAV4 എസ്‌യുവിയെ ഈ ശ്രേണിയിൽ പരിഗണിക്കാനാവില്ല എന്നതാണ് പുതിയ മോഡലിനെ അണിയിച്ചൊരുക്കാൻ ജാപ്പനീസ് ബ്രാൻഡ് തയാറെടുക്കുന്നത്. പുതിയ മോഡൽ RAV4-ന് താഴെയായി സ്ഥാപിക്കുകയും ജീപ്പ് കോമ്പസിന് നേരിട്ടുള്ള എതിരാളിയായി വിപണിയിൽ ഇടംപിടിക്കുകയും ചെയ്യും.\nവാസ്തവത്തിൽ ടൊയോട്ട കാമ്രിയുമായി പ്ലാറ്റ്ഫോം പങ്കിടുന്ന ഏറ്റവും പുതിയ RAV4 വളരെ വലുതാണ്. ഈ രണ്ട് മോഡലുകളെയും ഒരുക്കിയിരിക്കുന്ന TNGA പ്ലാറ്റ്‌ഫോമിലെ ഒരു പതിപ്പായ NGA-K അടിസ്ഥാനമാക്കിയായിരിക്കും കമ്പനി പുതിയ മിഡ് സൈസ് എസ്‌യുവിയെയും നിർമിക്കുക എന്നാണ് സൂചന.\nMOST READ: ജാഗ്വാർ F-ടൈപ്പ് ഫെയ്‌സ്‌ലിഫ്റ്റ് ഇന്ത്യൻ വിപണിയിൽ പുറത്തിറങ്ങി; വില 95.12 ലക്ഷം\nഒരു ജാപ്പനീസ് മാസികയുടെ റിപ്പോർട്ട് അനുസരിച്ച് ടൊയോട്ട പ്രവർത്തിക്കുന്ന പുതിയ എസ്‌യുവിക്ക് "ലോക്കൽ ബോയ്" എന്ന കോഡ്‌നാമം നൽകും. 2017 ലെ ടോക്കിയോ മോട്ടോർ ഷോയിൽ നിന്നുള്ള ടൊയോട്ട TJ ക്രൂയിസറിന്റെ നിർമാണ പതിപ്പായിരിക്കും വരാനിരിക്കുന്ന എസ്‌യുവി. അതിനാൽ ഒരു ബോക്‌സി രൂപഘടനയും എസ്‌യുവിയുടെ സാധാരണ ഡിസൈൻ സവിശേഷതകളും പുത്തൻ കാറിൽ പ്രതീക്ഷിക്കാം.\nഎന്നാൽ ഫോർഡ് ബ്രോങ്കോയുടെ രൂപകൽപ്പന പോലെ പഴയതായ ഒരു ഡിസൈൻ ആരും പ്രതീക്ഷിക്കേണ്ടതില്ല. ടൊയോട്ട തീർച്ചയായും പുതിയ എസ്‌യുവിക്കായി വ്യത്യസ്‌തമായ ഡിസൈൻ സമീപനം സ്വീകരിക്കും.\nMOST READ: കരുത്തൻ ഒക്‌ടാവിയയുടെ ഡെലിവറി ആരംഭിച്ച് സ്കോഡ\nഅത് C-HR-ന്റെ രൂപകൽപ്പനയിൽ നിന്ന് വിപരീതമായി സങ്കീർണമായ ടൈംലെസ് ഡിസൈനിൽ കൂടുതൽ ശ്രദ്ധ കേന്ദ്രീകരിക്കും. ഇത് മറ്റ് എതിരാളി മോഡലുകളെ അപേക്ഷിച്ച് കൂടുതൽ പ്രായോഗികവും വൈവിധ്യ പൂർണവുമാക്കും.\nMOST READ: ഇന്ത്യയിലുടനീളമുള്ള ഡീലർഷിപ്പുകളുടെ പ്രവർത്തനം ആരംഭിച്ച് മാരുതി സുസുക്കി\nപുതിയ എസ്‌യുവിക്ക് 4,410 മില്ലീമീറ്റർ നീളവും 1,815 മില്ലീമീറ്റർ വീതിയും 1,600 മില്ലീമീറ്റർ ഉയരവും അളക്കും. 2.0 ലിറ്റർ ഇൻ-ലൈൻ നാല് സിലിണ്ടർ നാച്ചുറലി ആസ്പിറേറ്റഡ് പെട്രോൾ എഞ്ചിനാണ് പുതിയ മോഡലിന് കരുത്ത് പകരുന്നത്. അത് ഒരു ഇലക്ട്രിക് മോട്ടോറിനൊപ്പം പ്രവർത്തിക്കും. കൂടാതെ പെട്രോൾ മാത്രമുള്ള മോഡലായാകും ഇത് എത്തുക.\nപുതിയ മോഡൽ 2022-ൽ അവതരിപ്പിച്ചേക്കുമെന്നാണ് സൂചന. മിക്കവാറും അതേ വർഷം തന്നെ വാഹനം വിൽപ്പനയ്‌ക്കുമെത്തും. ഇന്ത്യൻ വിപണിയിലെ സാധ്യതകളെക്കുറിച്ച് നിലവിൽ വിശദാംശങ്ങളൊന്നുമില്ല. എങ്കിലും ആഭ്യന്തര വിപണിയിലെ എസ്‌യുവി പ്രേമം കണക്കിലെടുത്താൽ പുത്തൻ മോഡലിനെ ടൊയോട്ട അവതരിപ്പിക്കുന്നതിൽ സ്വാഗതാർഹമായ നിലപാട് സ്വീകരിച്ചേക്കും.\nToyota Working Onanew SUV that will Rival for Jeep Compas in the international market. Read in Malayalam\nStory first published: Thursday, May 7, 2020, 12:17 [IST]


സര്‍ക്കാരിന് വേറെ വഴിയില്ല; ജനങ്ങളുടെ ബുദ്ധിമുട്ട് മനസ്സിലാക്കണം: ഹൈക്കോടതി വിധിയില് ഗവര്‍ണര്\nBy സമകാലിക മലയാളം ഡെസ്‌ക് | Published: 28th March 2022 07:17 PM |\nLast Updated: 28th March 2022 07:17 PM | A+A A- |\nതിരുവനന്തപുരം: സര്‍ക്കാര് ജീവനക്കാരുടെ പണിമുടക്കിനെതിരായ ഹൈക്കോടതി വിധി നടപ്പാക്കുകയല്ലാതെ സര്‍ക്കാരിന് വേറെ വഴികളില്ലെന്ന് ഗവര്‍ണര് ആരിഫ് മുഹമ്മദ് ഖാന്. പണിമുടക്കുകളിലും മറ്റും ജനങ്ങള്‍ക്ക് ഉണ്ടാകുന്ന ബുദ്ധിമുട്ട് മനസ്സിലാക്കേണ്ടത് തെരഞ്ഞെടുക്കപ്പെട്ട സര്‍ക്കാരാണെന്നും ഗവര്‍ണര് പറഞ്ഞു.\nസര്‍ക്കാര് ജീവനക്കാരുടെ പണമുടക്ക് വിലക്കി ഇന്നുതന്നെ ഉത്തരവിറക്കണമെന്ന് ഹൈക്കോടതി വിധിച്ചിരുന്നു. സര്‍ക്കാര് ജീവനക്കാര് പണിമുടക്കുന്നത് നിയമവിരുദ്ധമെന്ന് ചീഫ് ജസ്റ്റിസ് എസ് മണികുമാര് അധ്യക്ഷനായ ബെഞ്ച് ചൂണ്ടിക്കാട്ടി. പണിമുടക്കു ചോദ്യം ചെയ്തുള്ള ഹര്‍ജിയിലാണ് ഉത്തരവ്.\nഉത്തരവിന് എതിരെ എല്‍ഡിഎഫ് കണ്‍വീനര് എ വിജയരാഘവന് രംഗത്തുവന്നിരുന്നു. പണിമുടക്ക് തടയാന് കോടതിക്കാവില്ല. സര്‍ക്കാര് ജീവനക്കാര്‍ക്ക് പണിമുടക്കാന് അവകാശമുണ്ട്. ജീവനക്കാര്‍ക്ക് മേല്‍ക്കോടതിയെ സമീപിക്കാമെന്നും വിജയരാഘവന് പറഞ്ഞു.\nകേന്ദ്രസര്‍ക്കാരിന് എതിരായ പണിമുടക്കിന്റെ ഭാഗമായി ഒരിടത്തും യാത്രക്കാരെ തടഞ്ഞിട്ടില്ലെന്ന് എ വിജയരാഘവന് കൂട്ടിച്ചേര്‍ത്തു. അക്രമ സംഭവങ്ങള് മാധ്യമ സൃഷ്ടിയാണെന്നും വിജയരാഘവന് പറഞ്ഞു. 'ഒരിടത്തും യാത്രക്കാരെ തടഞ്ഞിട്ടില്ല. മാധ്യമങ്ങള് തടഞ്ഞിട്ടുണ്ടാകും. തടയുകയായിരുന്നെങ്കില് കേരളം ഇങ്ങനെയാണോ, വളരെ സമാധാനപരമായിട്ടാണ് സമരം. ആരെങ്കിലും പരിക്കേറ്റ് ആശുപത്രിയിലുണ്ടോ. അങ്ങനെയുള്ള സംഭവങ്ങളൊന്നും നിങ്ങള്‍ക്ക് റിപ്പോര്‍ട്ട് ചെയ്യാന് സാധിച്ചിട്ടില്ല. തൊഴിലാളികള് അവരുടെ കൂലി നഷ്ടപ്പെടുത്തിയാണ് സമരം ചെയ്യുന്നത്. രണ്ടു ദിവസത്തെ വരുമാനം നഷ്ടപ്പെടുത്തിയാണ് തൊഴിലാളികള് ജനങ്ങള്‍ക്ക് വേണ്ടി സമരത്തിനിറങ്ങിയിട്ടുള്ളത്. അതുകൊണ്ട് ഈ സമരത്തെ നമ്മള് ആക്ഷേപിക്കാന് പാടില്ല' വിജയരാഘവന് പറഞ്ഞു.\nസര്‍ക്കാര് ജീവനക്കാര്‍ക്ക് പണിമുടക്കാന് അവകാശമില്ല: ഹൈക്കോടതി\nസര്‍ക്കാര് ജീവനക്കാര്‍ക്ക് പണിമുടക്കാന് അവകാശമില്ലെന്ന് ഹൈക്കോടതി പറഞ്ഞു. സര്‍വീസ് ചട്ടങ്ങളില് ഇക്കാര്യം വ്യക്തമാക്കിയിട്ടുണ്ട്. പണിമുടക്കിയ ജീവനക്കാര്‍ക്കെതിരെ നടപടിയെടുക്കാത്തതില് അതൃപ്തി പ്രകടിപ്പിച്ച കോടതി, സര്‍ക്കാര് ഇക്കാര്യത്തില് ഇന്നു തന്നെ ഉത്തരവ് ഇറക്കാനും ആവശ്യപ്പെട്ടിട്ടുണ്ട്.\nഎജിയുടെ നിയമോപദേശം അനുസരിച്ച് വിധിക്കെതിരെ അപ്പീല് നല്‍കുന്നത് ഉള്‍പ്പെടെയുള്ള കാര്യങ്ങളില് സര്‍ക്കാര് തീരുമാനമെടുക്കും. ഉത്തരവിടും മുമ്പ് ജീവനക്കാരുടെ സംഘടനകളുടെ ഭാഗം കൂടി കേള്‍ക്കണമെന്ന് സര്‍ക്കാര് കോടതിയില് വാദിച്ചിരുന്നു. ഇതു കോടതി പരിഗണിച്ചില്ല.\nഗവര്‍ണര് ആരിഫ് മുഹമ്മദ് ഖാന് സര്‍ക്കാര് ജീവനക്കാര് പണിമുടക്ക് ഹൈക്കോടതി വിധി kerala governor arif mohammad khan strike government employees kerala high court verdict kerala government


1195 പുതുവർഷഫലം മീനംരാശി | Malayalam New Year Prediction 1195 | ജ്യോതിഷം | Astrology | Manorama Online\n1195 പുതുവർഷഫലം മീനം രാശിക്കാർക്ക് എങ്ങനെ?\nഅരുവിക്കര കൃഷ്ണാ ശ്രീകണ്ഠന് നായർ August 22, 2019 11:26 AM IST\nചിങ്ങം ഒന്ന് മുതൽ ഒരു വർഷത്തേക്കുള്ള ഫലം\n(1959, 71, 83, 95, 2007 എന്നീ വർഷങ്ങളിൽ ജനിച്ചവർക്കും മീനം രാശിയിലുള്ളവർക്കും മീനം രാശി ലഗ്നമായവർക്കും മീനമാസത്തിൽ ജനിച്ചവർക്കും ബാധകം.)\nഈ രാശിക്കാർക്ക് ഗുണദോഷസമ്മിശ്ര കാലമാണ്. വെല്ലുവിളികളെ നേരിടേണ്ടിവരും. അതൊക്കെ ശ്രദ്ധാപൂർവം കൈകാര്യം ചെയ്യേണ്ടതാണ്. പ്രവൃത്തികളിൽ കൂടുതൽ ശ്രദ്ധ കേന്ദ്രീകരിക്കേണ്ടി വരുന്നതാണ്. വിദ്യാഭ്യാസം പുഷ്ടിപ്പെടുത്താനാഗ്രഹിക്കുന്നവർക്ക് അവസരം ലഭിക്കുന്നതാണ്. സ്വന്തമായി എന്തെങ്കിലും കാര്യങ്ങൾ ചെയ്യാൻ ആഗ്രഹിക്കുന്നവർക്ക് അർഹതയുടെ അടിസ്ഥാനത്തിൽ നേടിയെടുക്കാൻ സാധിക്കുന്നതാണ്. വീഴ്ചകൾ അതിൽ സംഭവിക്കാതെയും ശ്രദ്ധിക്കണം. വിദ്യാർഥികൾക്ക് വിദ്യാഭ്യാസ സ്ഥാപനം മാറാനും, കോഴ്സുകൾ മാറാനും ഉള്ള സാധ്യതകളുണ്ട്. ഉന്നത വിദ്യാഭ്യാസത്തിനായി വിദേശയാത്രകൾ തരപ്പെടുന്നതാണ്. സംഘം ചേർന്ന് എന്തെങ്കിലും പ്രവർത്തനങ്ങളിൽ ഏർപ്പെട്ടാൽ അത് നല്ല രീതിയിൽ നടത്തിക്കൊണ്ടുപോകാൻ സാധിക്കുന്നതാണ്.\nആരോഗ്യനില മോശമാകാൻ ഇടയുള്ളതിനാൽ കൂടുതൽ ശ്രദ്ധിക്കേണ്ടതാണ്. ഹൃദയസംബന്ധമായ അസുഖങ്ങൾ ശ്രദ്ധിക്കണം. മുട്ടിനും കാലിനും അസുഖത്തിനിടയുള്ളതിനാൽ ശ്രദ്ധിക്കേണ്ടതാണ്.\nവീട്ടിലും കുടുംബത്തിലും പലവിധ പ്രശ്നങ്ങളും നേരിടേണ്ടി വരുന്നതാണ്. കൂടുതൽ ക്ഷമ കാണിക്കേണ്ട സമയമാണിത്. വായിൽ നിന്നും വരുന്ന പല വാക്കുകളും സ്വയം വിനയായി കലാശിക്കുമെന്നതിനാൽ ശ്രദ്ധിക്കേണ്ടതാണ്. സന്താനങ്ങൾക്ക് പുതിയ ജോലി സാധ്യതകൾ വരാനിടയുണ്ട്. സന്താനങ്ങൾ പുതിയ ഗൃഹം വാങ്ങുകയോ, ഗൃഹം മോടി പിടിപ്പിക്കുകയോ ചെയ്യുന്നതാണ്. ചിലർ മാറി താമസിച്ചെന്നും വരാം. സഹോദരങ്ങൾ ഗൃഹം മാറുകയോ പുതിയ ഗൃഹം വാങ്ങുകയോ ചെയ്യുന്നതാണ്. പൊതുവിൽ കുടുംബത്തിൽ ഏറ്റക്കുറച്ചിലുകൾ സംഭവിക്കുന്ന സമയമായതിനാൽ ശ്രദ്ധിച്ച് പെരുമാറേണ്ടതാണ്.\nധനപരമായും തൊഴിൽപരമായും മോശസമയമായിരിക്കും. വരവു കുറവും ചിലവ് കൂടുന്നതുമായ സമയമാണിത്. തൊഴിൽപരമായി പലവിധ ബുദ്ധിമുട്ടുകളും അനുഭവിക്കേണ്ടതായി വരുന്നതാണ്. പുതിയ പുതിയ സംരംഭങ്ങളില് ഏർപ്പെടാനിടയുണ്ടെങ്കിലും പ്രതീക്ഷയ്ക്കൊത്ത ഉയർച്ച ഉണ്ടാകില്ല. അധ്വാനഭാരം കൂടും. ധനപരമായ കാര്യങ്ങളിൽ ഏർപ്പെടുമ്പോൾ സൂക്ഷിക്കുന്നത് നന്നായിരിക്കും. ധനം കൈകാര്യം ചെയ്യുന്ന തൊഴിൽ ചെയ്യുന്നവർ വളരെ ശ്രദ്ധയോടെ കൈകാര്യം ചെയ്യേണ്ടതാണ്. ഇല്ലെങ്കിൽ കൈനഷ്ടങ്ങൾ സംഭവിക്കാം.\nസ്നേഹം, സാമൂഹ്യജീവിതം, സ്വയംപര്യാപ്തത\nപ്രേമജീവിതം ദുഃഖത്തിൽ കലാശിക്കാനിടയുണ്ട്. സാമൂഹ്യജീവിതത്തിൽ പലവിധ പേരുദോഷങ്ങൾക്കും കാരണമാകുന്നതിനാൽ ഒരൽപം മാറിനിൽക്കുന്നത് നന്നായിരിക്കും. ചെയ്യാത്ത തെറ്റിനു പോലും ചിലപ്പോള് പഴി കേൾക്കേണ്ടി വരുന്നതാണ്. രക്ഷകർത്താക്കളും സഹോദരങ്ങളുമായും പ്രശ്നങ്ങൾ ഉണ്ടായെന്നും വരാം. മറ്റുള്ളവരിൽ നിന്നും അപമാനിതരാകാനിടയുള്ളതിനാൽ സ്വയം തന്നെ അതിൽ നിന്നും മാറി നിൽക്കേണ്ടതാണ്. ആത്മീയത, തത്വശാസ്ത്രം എന്നിവയിൽ കൂടുതൽ ശ്രദ്ധ കേന്ദ്രീകരിക്കുന്നത് ഈ സമയം നന്നായിരിക്കും. സ്വന്തം പ്രശ്നങ്ങൾ സങ്കീർണ്ണമാക്കുന്നതിനേക്കാൾ അതുണ്ടാകാതെ കാത്തുസൂക്ഷിക്കുന്നതാണ് കൂടുതൽ നന്ന്. ഈശ്വരഭജനം ഒരു പരിധിവരെ നന്നായിരിക്കും.\nധരിക്കേണ്ട നിറം – അക്വാ, നീല, പച്ച, മഞ്ഞ, ഓറഞ്ച്, ചുമപ്പ്, കടുംചുമപ്പ് ഇവ ധരിക്കുന്നത് ഉത്തമമായിരിക്കും.


വെഞ്ഞാറമൂട് ഇരട്ടക്കൊല: അന്വേഷണം പ്രാദേശിക കോണ്‍ഗ്രസ് നേതാക്കളിലേക്കും | Venjarammoodu double murder case investigation against local congress leaders\nVenjarammoodu, First Published 23, Oct 2020, 7:20 AM\nകോണ്‍ഗ്രസ് മണ്ഡലം പ്രസിഡന്‍റ് പുരുഷോത്തമൻ, ജില്ലാ കോണ്‍ഗ്രസ് കമ്മിറ്റി അംഗം അനിൽ കുമാർ എന്നിവരെ പൊലീസ് ചോദ്യം ചെയ്തു. കേസിലെ മൂന്നാം പ്രതിയും ഐഎൻടിയുസി കണ്‍വീനറുമായ ഉണ്ണി കൊലപാതകത്തിന് ശേഷം ഇരുവരെയും വിളിച്ചതായി കണ്ടെത്തിയതിനെ തുടർന്നാണ് ചോദ്യം ചെയ്യൽ\nതിരുവനന്തപുരം: വെഞ്ഞാറമൂട് ഡിവൈഎഫ്ഐ പ്രവര്‍ത്തകരുടെ ഇരട്ടക്കൊലപാതകവുമായി ബന്ധപ്പെട്ട ഗൂഡാലോചനയിൽ അന്വേഷണം പ്രാദേശിക കോണ്‍ഗ്രസ് നേതാക്കളിലേക്കും. കോണ്‍ഗ്രസ് മണ്ഡലം പ്രസിഡന്‍റ് പുരുഷോത്തമൻ, ജില്ലാ കോണ്‍ഗ്രസ് കമ്മിറ്റി അംഗം അനിൽ കുമാർ എന്നിവരെ പൊലീസ് ചോദ്യം ചെയ്തു. കേസിലെ മൂന്നാം പ്രതിയും ഐഎൻടിയുസി കണ്‍വീനറുമായ ഉണ്ണി കൊലപാതകത്തിന് ശേഷം ഇരുവരെയും വിളിച്ചതായി കണ്ടെത്തിയതിനെ തുടർന്നാണ് ചോദ്യം ചെയ്യൽ.\nസംഘർഷമുണ്ടായതായി ഉണ്ണി പറഞ്ഞുവെന്നാണ് മൊഴി. ഉത്രാടദിവസം രാത്രിയാണ് വെഞ്ഞാറമ്മൂട്ടിൽ രണ്ട് ഡിവൈഎഫ്ഐ പ്രവർത്തകരെ ബൈക്കിലെത്തിയ സംഘം വെട്ടിക്കൊലപ്പെടുത്തിയത്. ഹക് മുഹമ്മദ് (24), മിഥിലാജ് (30) എന്നിവരാണ് കൊല്ലപ്പെട്ടത്.\nബൈക്കിലെത്തിയ സംഘം ഇരുവരേയും വളയുകയും മാരകായുധങ്ങളുപയോഗിച്ച് വെട്ടിക്കൊലപ്പെടുത്തുകയുമായിരുന്നു. കോൺഗ്രസ്-സിപിഎം രാഷ്ട്രീയതര്‍ക്കങ്ങളാണ് രണ്ട് ഡിവൈഎഫ്ഐ പ്രവ‍ത്തകരുടെ കൊലപാതകത്തിൽ കലാശിച്ചതെന്ന് പൊലീസ് വ്യക്തമാക്കിയിരുന്നു. കോണ്‍ഗ്രസ് പ്രവ‍ര്‍ത്തകരാണ് കേസിലെ പ്രതികൾ.\nLast Updated 23, Oct 2020, 7:20 AM\nVenjarammoodu double murder\nlocal congress leaders\nപ്രാദേശിക കോണ്‍ഗ്രസ് നേതാക്കള്\nപി‌സി‌ഒ‌എസ് ഉള്ള 10% രോഗികൾക്ക് ഈ രോഗം പിടിപെടാനുള്ള സാധ്യത കൂടുതല്ലെന്ന് പഠനം


മുന് മരുമകന് വീടു കയറി ആക്രമിച്ചു; ഭാര്യാ പിതാവും മാതാവും ചേര്‍ന്ന് ഇരുമ്പ് ചുറ്റിക കൊണ്ട് തലയ്ക്ക് അടിച്ച് കൊലപ്പെടുത്തി | KasargodVartha: Kasaragod News paper Live, Kannur, Mangalore, Malabar\nHome » arrest » Attack » Crime » Idukki » Kerala » Killed » news » Police » Top-Headlines » കേരള വാര്‍ത്ത » മുന് മരുമകന് വീടു കയറി ആക്രമിച്ചു; ഭാര്യാ പിതാവും മാതാവും ചേര്‍ന്ന് ഇരുമ്പ് ചുറ്റിക കൊണ്ട് തലയ്ക്ക് അടിച്ച് കൊലപ്പെടുത്തി\nമുന് മരുമകന് വീടു കയറി ആക്രമിച്ചു; ഭാര്യാ പിതാവും മാതാവും ചേര്‍ന്ന് ഇരുമ്പ് ചുറ്റിക കൊണ്ട് തലയ്ക്ക് അടിച്ച് കൊലപ്പെടുത്തി\nരാജാക്കാട്: (www.kasargodvartha.com 13.08.2019) മുന് മരുമകന് വീടു കയറി ആക്രമിച്ചതിനെ തുടര്‍ന്ന് ഭാര്യാ പിതാവും മാതാവും ചേര്‍ന്ന് ഇരുമ്പ് ചുറ്റിക കൊണ്ട് തലയ്ക്ക് അടിച്ച് കൊലപ്പെടുത്തി. എറണാകുളം ആലങ്ങാട് ചിറയം പള്ളത്തുനാട് സ്വദേശി കൂട്ടുങ്കല് ഷിബു(49) ആണ് മരിച്ചത്. സംഭവത്തില് മമ്മട്ടിക്കാനം മാരാര് സിറ്റി കൈപ്പള്ളില് ശിവന്, ഭാര്യ ജഗദമ്മ എന്നിവരെ പോലീസ് അറസ്റ്റ് ചെയ്തു.\nവര്‍ഷങ്ങള്‍ക്ക് മുമ്പ് ഷിബുവും ശിവന്റെ മകള് ഷീജയും തമ്മിലുള്ള വിവാഹ ബന്ധം വേര്‍പെടുത്തിയിരുന്നു. ഈ ബന്ധത്തില് ഒരു കുട്ടിയുണ്ട്. ബന്ധം വേര്‍പിരിഞ്ഞതോടെ രണ്ടു കുടുംബങ്ങളും ശത്രുക്കളായി. കഴിഞ്ഞ വര്‍ഷം ഷിബു സുഹൃത്തുക്കളുമായി എത്തി ഷീജയുടെ വീട് ആക്രമിച്ചിരുന്നു. രക്ഷപ്പെടാന് ശ്രമിച്ച ഷിബുവിനെ നാട്ടുകാര് ചേര്‍ന്ന് പോലീസില് ഏല്‍പ്പിച്ചു. സംഭവത്തെ തുടര്‍ന്ന് റിമാന്‍ഡിലായ ഷിബു വൈരാഗ്യം തീര്‍ക്കാനായി വീണ്ടും തിങ്കളാഴ്ച രാവിലെ ശിവന്റെ വീട്ടില് കയറി ആക്രമിക്കുകയായിരുന്നു.\nഷിബുവിന്റെ കൈവശമുണ്ടായിരുന്ന വാക്കത്തി കൊണ്ട് ഇരുവരെയും ആക്രമിച്ചു. ഇതിനിടെ ജഗദമ്മ മുളകരച്ച വെള്ളം ഷിബുവിന്റെ മുഖത്തൊഴിച്ചു. ഈ സമയം ചുറ്റിക എടുത്ത് ശിവന് ഷിബുവിന്റെ തലയ്ക്ക് അടിക്കുകയായിരുന്നു എന്ന് പോലീസ് പറഞ്ഞു. ഷിബു സംഭവസ്ഥത്തു തന്നെ മരിച്ചു. അക്രമസംയത്ത് വീട്ടില് വേറെ ആരും ഉണ്ടായിരുന്നില്ല. കേസില് ശിവന് ഒന്നാം പ്രതിയും ജഗദമ്മ രണ്ടാം പ്രതിയുമാണ്. ഇന്‍ക്വസ്റ്റ് നടത്തി ഷിബുവിന്റെ മൃതദേഹം പോസ്റ്റ്‌മോര്‍ട്ടത്തിനായി കോട്ടയം മെഡിക്കല് കോളജിലേക്കു മാറ്റി.\nKeywords: Idukki, News, Kerala, Top-Headlines, Killed, arrest, Attack, Police, Crime, Couple arrested in Idukki\nTopics: arrest Attack Crime Idukki Kerala Killed news Police Top-Headlines കേരള വാര്‍ത്ത


"ലാലേട്ടൻ എന്റെ ലഹരിയാണ്" !! കണ്ണ് നിറഞ്ഞ് ബിജു മേനോൻ പറഞ്ഞു... - metromatinee.com Lifestyle Entertainment & Sports\nനടനും സഹനടനും വില്ലനുമൊക്കെയായി മലയാളികളുടെ മനസ്സിൽ ഇടം പിടിച്ച താരമാണ് ബിജു മേനോൻ. സംവിധായകർക്ക് ഏത് വേഷവും വിശ്വസ്തതയോടെ ഏൽപ്പിക്കാൻ കഴിയുന്ന ചുരുക്കം ചില നടന്മാരിൽ ഒരാൾ കൂടിയാണ് ബിജു മേനോൻ. ആനന്ദ് ടി വിയുടെ ജനപ്രിയ നായകൻ എന്ന അവാർഡ് സ്വന്തമാക്കിയ ബിജു മേനോൻ മോഹൻലാലിനെ കുറിച്ച് പറഞ്ഞ വാക്കുകളാണ് ഇപ്പോൾ സോഷ്യൽ മീഡിയകളിൽ വൈറലാകുന്നത്. മോഹൻലാൽ ആയിരുന്നു അവാർഡ് ബിജു മേനോന് നൽകിയത്.\n“ഇതിൽ കൂടുതൽ ഒരു സന്തോഷം എനിക്കില്ല. എന്റെ ജീവിതത്തിൽ ഇതയും വലിയൊരു നടനിൽ നിന്നും ഒരവാർഡ് വാങ്ങാൻ കഴിഞ്ഞത് തന്നെ ഭാഗ്യം. സിനിമ കണ്ടത് മുതൽ ഞാൻ ആരാധിക്കുന്ന ഏറ്റവും കൂടുതൽ സ്‌നേഹിക്കുന്ന ആ മഹാനടന്റെ കൈയ്യിൽ നിന്നും ഇത് വാങ്ങാൻ സാധിച്ചതിൽ ഒത്തിരി സന്തോഷം”- ബിജു മേനോൻ പറഞ്ഞു.\n“ലാലേട്ടൻ എന്റെ ലഹരിയാണെന്ന” ബിജു മേനോന്റെ വാക്കുകളെ ആരാധകർ നിറഞ്ഞ കൈയ്യടികളോടെയാണ് ഏറ്റെടുത്തത്.\nBiju Menon about Mohanlal\nRelated Topics:Biju Menon, Mohanlal\nഏത് വിഡ്ഢിയാണ് ഈ ലൊക്കേഷൻ കണ്ടെത്തിയത് ?! മമ്മൂട്ടി രോഷത്തോടെ ലാൽജോസിനോട് ചോദിച്ചു !! നല്ല ഒരു മറുപടിയും ലാൽജോസ് നൽകി….


കളിമതിയാക്കി ഉറുഗ്വേ ഇതിഹാസം; ഡീഗോ ഫോര്‍ലാന് ബൂട്ടഴിച്ചു\nWEB DESK| Updated On:7Aug 2019 1:09 PM GMT | Location :\n'ഇത് എളുപ്പമല്ല, ഈ സമയം വരാന് ഞാന് ആഗ്രഹിച്ചില്ല, എന്നാലെനിക്ക് അറിയാമായിരുന്നു ഈ സമയം വരുമെന്ന്'. വിരമിക്കല് പ്രഖ്യാപിച്ച് ഫോര്‍ലാന് പറഞ്ഞു.\nഉറുഗ്വേയുടെ എക്കാലത്തേയും മികച്ച താരങ്ങളിലൊരാളായ ഡീഗോ ഫോര്‍ലാന് കളിമതിയാക്കുന്നു. പ്രൊഫഷണല് ഫുട്‌ബോള് മതിയാക്കുകയാണെന്ന് താരം വ്യക്തമാക്കി. 'ഇത് എളുപ്പമല്ല, ഈ സമയം വരാന് ഞാന് ആഗ്രഹിച്ചില്ല, എന്നാലെനിക്ക് അറിയാമായിരുന്നു ഈ സമയം വരുമെന്ന്'. വിരമിക്കല് പ്രഖ്യാപിച്ച് ഫോര്‍ലാന് പറഞ്ഞു.\nഅത്‌ലറ്റിക്കോ മാൻട്രി‍ഡ്, മാഞ്ചസ്റ്റര് യുനൈറ്റഡ്, വില്ലാറിയല് എന്നീ ക്ലബുകളുടെ മുന്നേറ്റത്തിൽ കുന്തമുനയായിരുന്ന താരം കഴിഞ്ഞ വര്‍ഷം മെയിലാണ് അവസാനമായി പന്ത് തട്ടിയത്. രണ്ട് വട്ടം ഗോള്‍ഡന് ബൂട്ടും, പിച്ചിച്ചി ട്രോഫിയും ഫോര്‍ലാന്റെ കൈകളിലേക്ക് വന്നിട്ടുണ്ട്. 2010 ലോകകപ്പില് ഗോള്‍ഡന് ബൂട്ടിലേക്ക് പന്തടിച്ചിട്ട ഫോര്‍ലാന്റേതായിരുന്നു ടൂര്‍ണമെന്റിലെ ഏറ്റവും മികച്ച ഗോള്.\nഉറുഗ്വേയ്ക്കായി 112 കളികളിലാണ് ഈ 40 കാരൻ പന്തുതട്ടിയത്. 36 ഗോളുകളും നേടി. അര്‍ജന്റീനിയന് ക്ലബായ ഇന്‍ഡിപെന്‍ഡിയെന്റെയ്ക്ക് വേണ്ടി ക്ലബ് കരിയര് തുടങ്ങിയ ഫോര്‍ലാന് 2002ല് മാഞ്ചസ്റ്റര് യുനൈറ്റഡിലേക്കെത്തി. 2002-2003 സീസണില് യൂനൈറ്റഡിനൊപ്പം പ്രീമിയര് ലീഗ് കിരീടവും, എഫ്എ കപ്പും നേടി. 2004ല് വില്ലാറിയലിലേക്ക്. 240 ലീഗ് മത്സരങ്ങളില് നിന്ന് 128 ഗോളാണ് താരം നേടിയത്.\nഅത്‌ലറ്റിക്കോ മാഡ്രിഡിനെ 2009-10 സീസണില് യൂറോപ്പ ലീഗ് കിരീടത്തിലേക്കും ഫോര്‍ലാന് എത്തിച്ചു. ഇന്ററിലെ കുറഞ്ഞ കാലത്തിന് ശേഷം, സെറെസോ ഒസാക, പെനറോള്, മുംബൈ സിറ്റി എന്നീ ടീമുകള്‍ക്കായും ഫോര്‍ലാന് ബൂട്ടുകെട്ടി. 'കളിക്കളത്തിനകത്തും പുറത്തും നിങ്ങള് പകർന്നു നല്‍കിയ പാഠങ്ങളിലെല്ലാം ഞാന് നന്ദിയുള്ളവനായിരിക്കുമെന്ന് അദ്ദേഹത്തിന് ആശംസകളർപ്പിച്ച് ദേശീയ ടീമിലെ സഹകളിക്കാരനും ബാർസലോണ ഫോർവേഡുമായ ലൂയി സുവാരസ് പ്രതികരിച്ചു.


30 ഡിസംബര് 2009 -അവാര്‍ഡ് പുതിയ വഴിത്തിരിവിലേക്ക് ..\nബൂലോകം ഓണ്‍ലൈന് നടത്തിവരുന്ന പോള് വളരെ സുതാര്യമായി നടത്തുവാന് ഞങ്ങള് ഒരു വിദഗ്ധ പാനലിനെ നിയോഗിയ്ക്കും എന്ന് അറിയിച്ചിരുന്നല്ലോ. ഈ പാനല് നിങ്ങളുടെ ബ്ലോഗുകളില് സന്ദര്‍ശനം നടത്തുന്നതായിരിയ്ക്കും. പൊതുവെ നോമിനേഷന് ലഭിച്ചിരിക്കുന്ന എല്ലാ ബ്ലോഗുകളും പരിഗണിക്കപ്പെടും. ഇനിയും ബ്ലോഗുകള് സമര്‍പ്പിക്കാനുള്ളവര്‍ക്ക് അതിനായുള്ള അവസരവും ലഭ്യമാണ്. ഏതാനും ദിവസത്തിനകം ഫല പ്രഖ്യാപനം ഉണ്ടാകും എന്ന സന്തോഷ വാര്‍ത്തയും നിങ്ങളെ അറിയിച്ചു കൊള്ളുന്നു. പാനലിലെ അംഗങ്ങളെ കണ്ടെത്തുവാനുള്ള തിരക്കിലായിരുന്നു ഞങ്ങള്. തികച്ചും യോഗ്യരായ പാനല് അംഗങ്ങള് തന്നെ വേണമെന്നുള്ള നിര്‍ബന്ധം ഞങ്ങള്‍ക്കുണ്ടായിരുന്നു. അതിനായി കഴിഞ്ഞ ദിവസങ്ങള് മുതല് പലരുമായും ബന്ധപ്പെട്ടു വരികയായിരുന്നു. ഒടുവില് ഞങ്ങള് ഉദ്ദേശിച്ച പോലെ തന്നെ ഒരു നല്ല പാനല് അംഗങ്ങളെ സംഘടിപ്പിയ്ക്കാന് കഴിഞ്ഞു. അവരുടെ പേരുവിവരങ്ങള് ചുവടെ ചേര്‍ക്കുന്നു .\nബഹറൈന് ബ്ലോഗ് & ഫാമിലി മീറ്റ്-2010, ഈ വരുന്ന ജനുവരി 8 നു\nവെള്ളിയാഴ്ച സൌത്ത് പാര്‍ക്ക് റസ്റ്റോറന്റില്7മണിക്ക് വച്ച് നടത്താന് തീരുമാനിച്ചിരിക്കുന്നു.\nപരിപാടി വിജയമാക്കുന്നതിന് മെമ്പേഴ്സിന്റെ അഭിപ്രായങ്ങളും നിര്‍ദ്ദേശങ്ങളും അറിയിക്കുമല്ലോ. പുതിയതായി നിരവധി ബ്ലോഗേഴ്സ് ബഹറൈനില് വന്നിട്ടുണ്ട്. പര്‍സ്പരം കാണാനും, പരിചയപ്പെടാനും നിയതമായ ഒരു ചട്ടക്കൂട്ടിലും പെടുത്താതെ, എല്ലാവരും കൂടി യോജിച്ച് നടത്തുന്ന ഒരു\nബ്ലോഗ് & ഫാമിലി മീറ്റ്.\n2009-ലെ 'അളുപുളി' അവാര്‍ഡുകള്.\n2009-ലെ മികച്ച പത്ത് ബ്ലോഗുകള്‍ക്കുള്ള 'അളുപുളി' അവാര്‍ഡുകള് താഴെ പറയുന്ന ബ്ലോഗുകള് നേടി.-ജോണ് ചാക്കോ >>ഇവിടെ\nഹര്‍ത്താല് കൊണ്ട് എന്ത് നേടി ?\nവീണ്ടുമൊരു ഹര്‍ത്താല് കൊണ്ട് ജനങ്ങള്‍ക്കെന്തു ഗുണം ഉണ്ടായി. കൂടിയ വില കുറയ്ക്കാനോ ജീവിത നിലവാരം ഉയര്‍ത്താനോ ഈ സര്‍ക്കാരിനെ കൊണ്ട് ഒട്ടു ആകുമില്ല. പിന്നെ എന്തിനീ സമരം.\nഹര്‍ത്താല് ബി എം എസ് നടത്തിയത് കൊണ്ട് കുറ്റം പറയുന്നതല്ല. ഹര്‍ത്താലിനെ എതിര്‍ത്ത് ഒരു കോണ്‍ഗ്രസ് നേതാവ് പറയുന്നതും കേട്ട്. എന്നാല് ഈ നേതാവ് അവര് നടത്തുമ്പോഴും അങ്ങിനെ തന്നെ പറയണം. പിന്നെ ഇതെല്ലാം ഒരു ജീവിതത്തിന്റെ ഭാഗമാക്കിയ ഇടതന്മാര്‍ക്ക് ഹര്‍ത്താല് കൂടാതെയും പറ്റില്ല.\n“സുബറ് സ്റ്റാര് ആണെന്നോ, കള്ള സുബറേ...ഹമ്ക്കേ..പോ...\n‘ഞാന് സ്വാമി സ്വയംവരാനന്ദന്... ക്രുദ്ധരായ ചില ഭക്തജനങ്ങള് കപടസ്വാമി എന്നാരോപിച്ച് താടിജടാദികള് വെട്ടി മര്‍ദ്ദിതനാക്കിയതുകൊണ്ട്, ഒരജ്ഞാത കേന്ദ്രത്തിലാണ് ഞാനിപ്പോള്..\nഓര്‍മകളെ തട്ടിയുണര്‍ത്തിക്കൊണ്ട് സൈജുവിന്റെ ഫോണെത്തിയിട്ടു കുറച്ചു ദിവസമായി. യാന്ത്രികമായതും ആവര്‍ത്തന വിരസവുമെങ്കിലും, വളരെ സ്വസ്ഥമായി ജീവിതം മുന്നോട്ടുപോകുമ്പോഴാണവന്റെയൊരു കോള്.\nഇന്‍ഫിനിറ്റ് ലൂപ്പിലെ യക്ഷി\n"ഫക്ക് മീ..!" യക്ഷി കാമാര്‍ത്തയായി നീട്ടി അലറുന്നത് അങ്ങിനെയാണു്. വൃദ്ധനായ മാന്ത്രികന്റെ നല്ലസമയം തുടങ്ങുന്നത് യക്ഷിയുടെ ഈ അലര്‍ച്ചയോടെയാണു്.\nതവളയായിരുന്നു ഞാനാ കിണറ്റില്\nകിണറിന്റെ പേര് ഞാനിന്നും ഓര്‍ക്കുന്നു!\nഞാന് കണ്ട ലോകം എത്ര\nചെറുതായിരുന്നെന്നു ഞാനിന്നും ഓര്‍ക്കുന്നു!\nവോട്ടിംഗ് സിസ്റ്റത്തില് പിഴവുണ്ടെന്നു കണ്ടതിനാല് ഈ വോട്ടിംഗ് ഇവിടെ അവസാനിപ്പിക്കുന്നു. എന്നാല് സച്ചിന് മാധവന് എന്ന ബ്ലോഗര് ചൂണ്ടിക്കാണിച്ചതുപോലെ ഇതിന്റെ വിധി ഇനി ഒരു പാനല് നിര്‍ണ്ണയിക്കാമോ? ആ പാനലില് നിഷ്പക്ഷമതികളായ ബ്ലോഗ്ഗറന്മാര് തന്നെ ആയിരിക്കണം ഉണ്ടാകേണ്ടത്\nവ്യാജ വോട്ടിനു കേസ്\nബൂലോകം മികച്ച ബ്ലോഗ്ഗര്‍മാരെ തിരഞ്ഞെടുക്കാന് വോട്ട് എടുപ്പുമായി രംഗത്ത്. ബ്ലോഗ് വായിക്കുന്നവരെല്ലാം വോട്ട് ചെയ്യണമെന്ന നിയമ കൊണ്ടുവരാന് ബൂലോകത്ത് ഒരു മോഡി ഇല്ലാത്തതിന്റെ കുറവ് കാണാനുണ്ട്. എല്ലാ ഇനത്തിലും വളരെ കുറഞ്ഞ വോട്ടിംഗ് നിരക്കാണ് കാണാന് കഴിയുന്നത്. ഏതോ ചാനല് ചര്‍ച്ചയില് കണ്ടപോലെ മോഡിയുടെ നിയമത്തെ എതിര്‍ക്കാന് ധാരാളം പേര്. ഇവിടെയും അതുതന്നെ തിരഞ്ഞെടുപ്പ് തട്ടിപ്പാണെന്നും അല്ലെന്നും രണ്ടു അഭിപ്രായങ്ങള് ഉയര്‍ന്നു വരുന്നു\nബ്ലോഗ് അവാര്‍ഡ്:പ്രശസ്ത ബ്ലോഗര്‍മാര്‍ക്ക് നാണക്കേട്\nബൂലോകം ഓണ്‍ലൈന്‍റെ അവാര്‍ഡ് വോട്ടെടുപ്പ് എന്തായി എന്നറിയാന് ഭ്രാന്തനും അവിടെ ഒന്ന് പോയി. ഭ്രാന്തന് നേരത്തെ ചൂണ്ടിക്കാട്ടിയതു പോലെ ഒരു മാനദണ്ഡവുമില്ലാതെ നടത്തുന്ന ഈ അവാര്‍ഡ് പ്രഹസനത്തില് കണ്ട വോട്ടുകള് ഭ്രാന്തനെ ഞെട്ടിച്ചു.\nവോട്ട് ചെയ്യാതെ ഫലം അറിയാന് നിര്വ്വാഹമില്ലാത്തതിനാല് ഓരോ വിഭാഗത്തിലും പൊതുവെ അധികം പ്രശസ്തരല്ലാത്ത ബ്ലോഗര്‍മാര്‍ക്ക് വോട്ട് നല്‍കിയാണ് ഭ്രാന്തന് ഫലം പരിശോധിച്ചത്.\nബ്ലോഗ് അവാര്‍ഡ് എന്ന ഭൂലോക തട്ടിപ്പ്.\nഎന്താണാ എന്റെ കാപ്പൂ.. ഹിറ്റ് കൂട്ടാന് എത്രയോ വഴികള് കിടക്കുന്നു. പിന്നെ ഇമ്മാതിരി തട്ടിപ്പുകള് വേണോ? കൂട്ടം തെറ്റിയ പക്ഷി നിരീക്ഷിച്ച ചിലത് ഇവിടെ കുറിക്കുന്നു.\nഒരു ഐ.പി. ക്ക് ഒരു വോട്ട് എന്നതാണ് നിയമം. ലാപ്ടോപ്പില് വയര്‍ലെസ്സ് നെറ്റ് ഉപയോഗിക്കുന്നവര്‍ക്ക്(സാദാരണ കമ്പ്യൂട്ടറിലും ) ഓരോ തവണ ലോഗിന് ചെയ്യുമ്പോഴും വേറെ വേറെ ഐ.പി. ആയിരിക്കും. രണ്ടു മണിക്കൂര് പ്രയത്നിച്ചാല് നൂറല്ല ആയിരം വോട്ടുണ്ടാക്കാം. സ്റ്റാറ്റിക് ഐ.പി. ഉള്ളവര് മാത്രം ഒരു വോട്ടുമായി മിനുങ്ങസ്യ എന്നും പറഞ്ഞു ബൂലോക വിഡ്ഢികള്‍ക്കുള്ള അവാര്‍ഡിനായി കാത്തിരിക്കാം.\nബൂലോകം ഓണ്‍ലൈനിന്റെ വോട്ടെടുപ്പ് ബഹിഷ്കരിക്കുക….\nബൂലോകം ഓണ്‍ലൈന് വലിയ തമാശക്കാരാണ്..\n2009 ലെ തമാശ രാജാക്കന്മാരായി അവരെ തെരഞ്ഞെടുക്കാവുന്നതാണ്.. മികച്ചവരെ കണ്ടെത്താനുള്ള തെരഞ്ഞെടുപ്പാണത്രെ!\nഅവര്‍ക്ക് അവാര്‍ഡ് നല്‍കുമോ?\nഭയങ്കര പരിപാടി തന്നെ…\nപെറ്റതള്ള സഹിക്കൂലാ… അണ്ടനും അടകോടനും മത്സരിക്കാം …\nആര്‍ക്കും പേര് നിര്‍ദ്ദേശിക്കാം …\nബൂലോക ഓണ്‍ലൈന് അവാര്‍ഡും വിവാദവും..\nബെസ്റ്റ് ബ്ലോഗർ - 2009 അവാർഡ് പാവത്താന്.\n2009 ലെ ഏറ്റവും മികച്ച ബ്ലോഗർക്കുള്ള ബെസ്റ്റ് ബ്ലോഗർ - 2009 അവാർഡിന് പ്രശസ്ത ബ്ലോഗർ പാവത്താനെ തെരഞ്ഞെടുത്തു.\nതികച്ചും നിഷ്പക്ഷവും,സത്യസന്ധവും, നീതിപൂർവകവും, അഴിമതിരഹിതവുമായ നടപടിക്രമങ്ങളിലൂടെയാണ് ഇദ്ദേഹത്തെ തെരഞ്ഞെടുത്തത് എന്നത് ഈ അവാർഡിന്റെ തിളക്കം വർധിപ്പിക്കുന്നു.\nബൂലോക അവാര്‍ഡിനെക്കുറിച്ച് ഇനിയൊരു പോസ്റ്റ് ഇടണ്ടാ എന്ന് നായര്\nതീരുമാനിച്ചതാ, എന്നാലും എങ്ങിനേയാ ഇടാതിരിക്കുന്നത്? ഈ വക പൊറാട്ട്\nനാടകങ്ങളല്ലേ ഈ ബൂലോകത്ത് അരങ്ങേറിക്കൊണ്ടിരിക്കുന്നത്. ഒരു സുദാര്യമായ\nബൂലോക അവാര്‍ഡ് ത്ഫൂ !!നായരു മുമ്പ് പറഞ്ഞത് എത്ര ശരിയായിരുന്നു എന്ന് ഇപ്പോ ബോധ്യമായില്ലെ? ഒരു അവാര് ഡ്!\nഒരു കോപ്പിലെ അവാര്‍ഡ് !!!\nഎന്തോന്നാടെയ് ഇത് . അവാര്ടെന്നു കുവാര്ടെന്നും പറഞ്ഞു ഞെളിയുന്നത്?\nകള്ളി വെളിച്ചത്തായില്ലേ. ഇനിയെങ്കിലും ഒന്ന് നിര്‍ത്തിപ്പോയ്ക്കൂടെ,\nഇന്നാ പിടിച്ചോ കുറച്ചു മൊഴികളും മറുമൊഴികളും.\nസര്‍ക്കാര് സ്കൂളുകളുടെ ശോചനീയമായ ഭൌതികസാഹചര്യങ്ങളും അധ്യാപക-അനധ്യാപക ജീവനക്കാരുടെ നിഷേധാത്മകമായ തൊഴില് നിലപാടുകളും ആണ് ഈ അവസ്ഥയ്ക്ക് കാരണമായതെന്ന് ആരെങ്കിലും വാദിച്ചാല് അതിനെ തള്ളിക്കളയാനാവില്ല. പക്ഷെ ഈ അവസ്ഥയില് കാലികമായി ഇടപെടേണ്ട\nകൈ കഴയ്‌ക്കുന്ന പ്രതിജ്ഞകള്\nഅസ്സംബ്ലിയില് വെച്ച് കേരളത്തിലെ പൊതു വിദ്യാലയത്തിലെ മുഴുവന് കുട്ടികളും ഏറ്റുചൊല്ലിയ പ്രതിജ്ഞയാണിത്. ഇത്തരം ഒരു പ്രതിജ്ഞ കുട്ടികളെ കൊണ്ട് ഏറ്റുചൊല്ലിക്കാന് തീരുമാനിക്കുന്നവര് ഇതുകൊണ്ട് പ്രതീക്ഷിക്കുന്നത് എന്തൊക്കെയാവും. അറുപതു ലക്ഷത്തോളം കുട്ടികളുടെ ഇരുപത് മിനുറ്റ് പഠന സമയം അപഹരിച്ചാണ് ( 60,0000 x 20 = 1,20,00000 മിനുറ്റ് = 2,00000 മണിക്കൂര് ) ഈ പ്രതിജ്ഞ കുട്ടികള് ചൊല്ലി തീര്‍ത്തത്. ഒരു വര്‍ഷം ചുരുങ്ങിയത് ഇത്തരം ആറോ ഏഴോ പ്രതിജ്ഞകള് പൊള്ളുന്ന വെയിലത്തും ചാറ്റല് മഴയത്തും നിന്ന് ഹതഭാഗ്യരായ പോതുവിദ്യലയങ്ങളിലെ കുഞ്ഞുങ്ങള് ചൊല്ലി തീര്‍ക്കുന്നുണ്ട്. എന്നാല് ഇത്തരം പ്രതിജ്ഞകളുടെ ആശയ ഭാരമോ സമയ നഷ്ടമോ ഒന്നും ബാധിക്കാത്ത 'മിടുക്കര്', അണ് എയ്‌ഡഡ് വിദ്യാലയങ്ങളില് ഈ സമയത്ത് എഴുത്തും വായനയുമായി കഴിയുന്നു. ഇത് വലിയ കാര്യമായതുകൊണ്ടാല്ല, മറിച്ച് ഓരോ ചുവടിലും അനുവര്‍ത്തിക്കുന്ന ഇരട്ടത്താപ്പിന്റെ ആഴം ഇവിടെയും പ്രതിഫലിക്കുന്നത് കണ്ടുള്ള അമ്പരപ്പാണ്.\n-കെ വി മധു\nകലാഭവന്‍റെ കണക്കുപുസ്തകത്തില് നിന്നും കിട്ടിയത്. നമ്പര് 23 ദിലീപിന്‍റേത്. 1985 കാലഘട്ടമെന്ന് തോന്നുന്നു. ഗായകന് പീറ്ററിന്, ന.15, പ്രതിഫലം മിമിക്രിക്കാരനേക്കാള് എത്ര മടങ്ങായിരുന്നെന്നും ഇപ്പോള് അത്തരം കലാകാരന്‍മാരുടെ അവസ്ഥയും ചിന്തനീയം.\n- സുനില് കെ. ചെറിയാന്\nമൂന്നാം സിനിമ: ആഖ്യാനത്തിലെ പ്രതിസന്ധി\nഒരുകാലത്ത് ചെറുത്തുനില്പുകളുടെ ആവേശം പേറിയിരുന്ന പ്രതിരോധ സിനിമകള് ഇന്ന് ആഖ്യാന പ്രതിസന്ധി നേരിടുന്നുവെന്ന് വര്‍ഗീസ് ആന്റണി\nകാഴ്‌ചയുടെ രാഷ്‌ട്രീയത്തെ പുനര്‍നിര്‍ണയിക്കുന്നൊരു ദശാസന്ധിയുടേതാണ് വര്‍ത്തമാന കാലം. ആഗോളമായൊരു ദൃശ്യബോധം കലയിലേയും സംസ്‌കാരത്തിലേയും പ്രാദേശികതകളേയും ഉപദേശീയതകളേയും മായ്‌ച്ച് കളയുകയും പുനഃസൃഷ്‌ടിക്കുകയും ചെയ്യുന്നു എന്നത് പുതിയ പ്രതിസന്ധി എന്ന നിലയിലല്ല കണക്കാക്കപ്പെടുന്നത്. എന്നാല് രാഷ്‌ട്രീയ നിലനില്‍പ്പിനായുള്ള ചെറുത്തുനില്‍പ്പുകള് നിസാരമാക്കും വിധം അത് വേരുകള് പടര്‍ത്തിക്കഴിഞ്ഞു എന്നത് പുതിയ വര്‍ത്തമാനങ്ങളില്‍പ്പെടുകയും ചെയ്യും.\nകലണ്ടർ പണിക്കരുടെ ശബ്ദത്തിൽ..\nപഴയ ഒരു ഹെഡ്ഫോണിനോട് കലി തീർത്തപ്പോൾ..\nഉരുകിത്തീർന്നൊരു മെഴുകായ് വർഷം\nചുവരിൽ‌പ്പുതിയൊരു വർഷം മെല്ലെ\nപ്രഭയാൽ നിന്നു ചിരിക്കുന്നു...\nപുതിയ കിനാവിൻ പൂക്കാലം,\nചതി തന് ദ്വിമാനമാര്‍ന്ന\n27 ഡിസംബര് 2009 - കക്കൂസിലിരുന്ന് പാടാന് റോയല്‍റ്റി കൊടുക്കണോ?\nകക്കൂസിലിരുന്ന് പാടാന് റോയല്‍റ്റി കൊടുക്കണോ?\nകക്കൂസിലിരുന്ന് ഉറക്കെ പാട്ട് പാടുന്ന ഒരു അയല്‍വാസി എനിക്കുണ്ട്. ഒരുമാതിരി പാട്ടുകളൊക്കെ ഞാന് ബൈഹാര്‍ട്ട് ചെയ്തിട്ടുള്ളത് പുള്ളിയുടെ ‘സംഗീതക്കച്ചേരിയില്’ നിന്നാണ്. രാവിലെ കൃത്യം ആറേ മുക്കാലിനും ഏഴുമണിക്കും ഇടയിലാണ് ഗാനമാരുതന് അടിച്ചുവീശാറുള്ളത്. ഒരു പാട്ട് ഏകദേശം ഒരാഴ്ച് ഓടും. ഒരാഴ്ചയിലധികം ഓടിയാല് സംഗതി ഹിറ്റാണെന്ന് മനസ്സിലാക്കിക്കോളണം. ‘ആദിയുഷസ്സന്ധ്യ’ മൂന്നാഴ്ചയോടി.\n1. മാംസഭോജിയായ സസ്യം ?\nക്ലോസ് അപ്പ് ഷോട്ടുകള്.\nസുനാമിക്ക് അഞ്ചു വയസ്സ്\nനിന്നെ കണി കണ്ടുണര്‍ന്നു ഞാന് ..നിന്നിലെ നന്മ തൊട്ടറിഞ്ഞു ഞാന് ....നീയായിരുന്നു എന്റെ ലോകവും , ജീവനും ...നിന്നിലെ നിന്നെ ഞാന് അറിഞ്ഞു ,നിന്നില് പുളയ്ക്കുന്ന ജീവന് എന്റെ സന്തോഷം കൂടിയായി....\nപുളിച്ചുതികട്ടുന്ന വാഴ്വ്, തറഞ്ഞുകയറുന്ന പേച്ചും, ചെയ്ത്തും. അതിന്റെ കനപ്പും, മടുപ്പും പേറി മുടിയാന് വിധിക്കപ്പെട്ട ചില ജീവിതങ്ങള്. എന്നിട്ടും, അതില് ചിലതു കിളിര്‍ക്കുന്നു, തളിര്‍ക്കുന്നു. അത്തരമൊരു വല്ലാത്ത ജീവന്റെ എഴുത്തുവഴിയിലൂടെ സുനീഷ്"കിഴക്ക് വീണ്ടും പോകുമ്പോള്\nചുവപ്പും മഞ്ഞയും നീലയും\nഇത്രയും പൂവുകള് വിരിഞ്ഞിട്ടാവുക?\nഇന്ന് ക്രിസ്മസ്. എല്ലാവരും പുല്‍ക്കൂടുകളും ക്രിസ്മസ് ട്രീയുമൊക്കെയൊരുക്കി ആഘോഷങ്ങളുടെ പാരമ്യത്തിലായിരിക്കും. എന്താണ് ക്രിസ്മസ് ട്രീ ലൈറ്റുകളുടെ ചരിത്രം?\n24 ഡിസംബര് 2009 - യു.ഏ. ഇ മീറ്റിലെ ഏറ്റവും മികച്ച ഹാസ്യ നടന്\nബൂലോകം ഓണ്‍ലൈന് സംഘടിപ്പിക്കുന്ന ബ്ലോഗ് അവാര്‍ഡിനു മികച്ച ബ്ലോഗ് പത്രമെന്ന നിലയില് ബ്ലോത്രത്തിനും നോമിനേഷനുള്ള വിവരം അറിഞ്ഞിരിക്കുമല്ലോ.\nനിങ്ങളുടെ വിലപ്പെട്ട വോട്ട് ബ്ലോത്രത്തിനു സമര്‍പ്പിക്കണമെന്ന് അഭ്യര്‍ത്ഥിക്കുന്നു.\nവോട്ടു ചെയ്യാന് ഇവിടെ ക്ലിക്കുക\nബ്ലോത്രത്തിന്‍റെ എല്ലാ വായനക്കാര്‍ക്കും സന്തോഷഭരിതമായ ക്രിസ്തുമസ് ആശംസകള് നേരുന്നു.\nയു.ഏ. ഇ മീറ്റിലെ ഏറ്റവും മികച്ച ഹാസ്യ നടന്\nനിങ്ങള് മിണ്ടിയും പറഞ്ഞും ഇരിക്കൂ\nഎന്നു ഞാന് പറഞ്ഞതാണ്.\nഓടുമാറ്റി ചില്ലുവെച്ച ആകാശജാലകം.\nതികച്ചും അപ്രതീക്ഷിതമായാണ് ഞാന് ഒരു കരോള് ഗായകന് ആയത്.\nഅപ്പു അച്ചായന്റെ മോന് മാത്യു ജോര്‍ജ് എന്റെ സുഹൃത്തായതും അങ്ങനെ തന്നെ. സ്കൂളില് ഞങ്ങള് ഒരിക്കലും ഒരേ ക്ലാസില് പഠിച്ചിട്ടില്ല. എന്നാല് ചേപ്പാട് ബ്രൈറ്റ് പാരലല് കോളേജിലെ ട്യൂഷന് ക്ലാസുകളില് ഒരുമിച്ചുണ്ടായിരുന്നു .\nകഴിഞ്ഞ ആഴ്ച മാതൃഭൂമി പത്രം ഓണ്‍ലൈനില് എടുത്തു ചുമ്മാ ഓടിച്ചുവായിക്കുന്നതിനിടയില് ഒരു മുഖം കണ്ടു ഞാന് ശെരിക്കും അമ്പരന്നു പോയി.എന്റെ കസിന് അരുണ് തലയില് സ്ടിട്ച്ചുകളും കെട്ടുകളും ആയി ഒരു സ്റ്റയിലന്‍പോസ്!! ലോ കോളേജില് ചേര്ന്നു എന്ന് വിളിച്ചു പറഞ്ഞിട്ട് അധികം നാളായികാണില്ല, അതിനുള്ളില് വീണ്ടും... നന്നാവും എന്നൊക്കെ വിചാരിച്ചത് വെറുതെആയി..പണ്ടത്തെ ചങ്കരന് തെങ്ങുംമേല് തന്നെ, വിദ്യാര്‍ഥി രാഷ്ട്രീയം കളിച്ചു നടന്നുഡിഗ്രി കളഞ്ഞു..\nനക്ഷത്രങ്ങള് വെളിച്ചം വിതറുന്ന ഈ രാത്രിയും\nമറ്റുള്ളവരുടെ ജീവിതങ്ങള്-സിനിമാക്കാഴ്ചകള് 5\n48 മിനുട്ട് മാത്രം നീളമുള്ള സെന്റ് ലൂയിസ് ബ്ലൂ എന്നൊരു കുഞ്ഞന് പടമുണ്ടായിരുന്നു കേരളത്തിന്റെ 14-മതു രാഷ്ട്രാന്തരീയചലച്ചിത്രമേളയില് . ഒപ്പം വനൂരി കഹിയൂ സംവിധാനം ചെയ്ത ഫ്രം എ വിസ്പര് എന്ന ആഫ്രിക്കന് ചിത്രവും.\nബ്ലോത്രത്തിന്‍റെ എല്ലാ വായനക്കാര്‍ക്കും സമാധാനവും സന്തോഷവും നിറഞ്ഞ ക്രിസ്തുമസും,\nസമ്പല്‍സമൃദ്ധവും ശാന്തിയുടെ നിറവുമുള്ള പുതുവല്‍സരവും ഹൃദയപൂര്‍വ്വം ആശംസിക്കുന്നു.\nആരുമില്ലാത്ത വീട്ടില്, അടച്ചിട്ട വാതില് പാളികള്‍ക്കടിയിലെവിടവിലൂടെ തെരുവില് നടന്നു പോകുന്ന കാല്‍പാദങ്ങള് നോക്കി.കിടക്കുന്ന ഒരു പെണ്‍കുട്ടിയെ ഏതോ കഥയില് വായിച്ചതോര്‍ക്കുന്നു.കഥയില് ഇല്ലാത്ത പോലെ പെട്ടെന്നൊരു ദിവസം അവളുടെ വീട്ടിലേയ്ക്ക് ആരൊക്കെയോ വന്നു കയറുന്നു.\nതിരുമാന്ധാം കുന്നു ക്ഷേത്രത്തിലെ ദീപാരാധന നടയിലാണോ ,അതോ, മഹാരാജാസ് കോളേജിന്റെ നീണ്ട ഇടനാഴിയിലാണോ ,ആല്ലെങ്കില് ....ഏകാന്തമായിരിക്കുമ്പോള് എന്റെ മനസ്സിന്റെ ഉള്ളില് പെയ്ത നനുത്ത മഴയില് കുളിച്ചാണോ ?\nഇന്നലെ ഇബന് ബതൂത്ത മാളിലെ മണി എക്സ്ചേഞ്ചില് പോയതായിരുന്നു. ഉള്ളീല് ആറോ ഏഴോ പേരുണ്ട്.\nമത്തായിയെ വെറുക്കാനുള്ള കാരണങ്ങള് ( ഇഷ്ടപ്പെടാനും )\nനല്ലവരായ ഒട്ടനേകം മത്തായിമാര് തിങ്ങിനിറഞ്ഞ നാടാണിത്. പറയാന് കാരണം ഈ കഥയിലെ മത്തായി മാത്രം നല്ലവനല്ല എന്നുള്ളത്കൊണ്ടാണ്.\nക്രിസ്മസ്നു നാളുകളെ ബാക്കിയുള്ളൂ. മഞ്ഞുമൂടിയ മരച്ചില്ലകളിലും പാതയോരങ്ങളും വര്‍ണ്ണ ബള്‍ബുകളാല് അലങ്കരിക്കപ്പെട്ടിരിക്കുന്നു. മരവിപ്പിക്കുന്ന തണുപ്പിലും സന്തോഷത്തിന്റെ ചൂട് ഒട്ടും ആറിയിട്ടില്ല.\nഡഗ്ലസ് - മിസ്റ്ററി മാന്\nബാംഗ്ലൂര് എന്ന മഹാനഗരത്തില് വന്നതിനു ശേഷം പല വിധം ആളുകളെ കാണുവാനും പരിചയപ്പെടാനുള്ള ഒരു ഭാഗ്യം ഉണ്ടായിട്ടുണ്ട്. നാനാദേശത്തു നിന്നുള്ളവര്, പല ഭാഷ സംസാരിക്കുന്നവര്. ബാംഗ്ലൂരിന്റെ പ്രത്യേകതയും അതു തന്നെ. പക്ഷെ ഈ കഴിഞ്ഞ ദിവസം ഞാന് ഒരു വ്യക്തിയെ പരിചയപ്പെട്ടു\nനാട്ടില് കാര്യമായ ബുദ്ധിമുട്ടുകളൊന്നുമില്ലാതെ അത്യാവശ്യം പ്രൊജക്റ്റ് മാനേജ് ചെയ്ത് ജീവിച്ചുപോരുമ്പോഴായിരുന്നു ദുബായില് ഒരു പ്രൊഡക്റ്റ് ഡെവലപ്പ് ചെയ്ത് ബിസിനസ് കൂടുതല് വികസിപ്പിക്കാന് കമ്പനിയ്ക്ക് അവസരം കൈ വന്നത്.


ഡിജിറ്റൽ ലീഡ് ക്യാപ്‌ചർ എങ്ങനെ വികസിക്കുന്നു | Martech Zone\nലീഡ് ക്യാപ്‌ചർ കുറച്ചുകാലമായി. വാസ്തവത്തിൽ, എത്ര ബിസിനസുകൾ ബിസിനസ്സ് നേടാൻ കഴിയുന്നു എന്നതാണ്. ഉപയോക്താക്കൾ നിങ്ങളുടെ വെബ്‌സൈറ്റ് സന്ദർശിക്കുന്നു, അവർ വിവരങ്ങൾക്കായി ഒരു ഫോം പൂരിപ്പിക്കുന്നു, നിങ്ങൾ ആ വിവരങ്ങൾ ശേഖരിക്കുകയും തുടർന്ന് നിങ്ങൾ അവരെ വിളിക്കുകയും ചെയ്യുന്നു. ലളിതമാണ്, ശരിയല്ലേ? ഓ… നിങ്ങൾ വിചാരിക്കുന്നത്ര അല്ല.\nആശയം, അതിൽത്തന്നെ, വളരെ ലളിതമാണ്. തത്വത്തിൽ, വളരെയധികം ലീഡുകൾ പിടിച്ചെടുക്കുന്നത് വളരെ എളുപ്പമാണ്. നിർഭാഗ്യവശാൽ, അങ്ങനെയല്ല. ഒരു പതിറ്റാണ്ട് മുമ്പ് ഇത് വളരെ എളുപ്പമായിരുന്നെങ്കിലും, ഉപയോക്താക്കൾ അവരുടെ വിവരങ്ങൾ ഉപേക്ഷിക്കുന്നതിനെക്കുറിച്ച് കൂടുതൽ ആശങ്കാകുലരാണ്. അവർ (ഉപഭോക്താവ്) അവരുടെ വിവരങ്ങൾ ഒരു ഫോമിലേക്ക് (വിവരങ്ങൾ ലഭിക്കുക എന്ന ഉദ്ദേശ്യത്തോടെ) നൽകാൻ പോകുന്നുവെന്നും ഫോൺ കോളുകൾ, ഇ-മെയിലുകൾ, ടെക്സ്റ്റുകൾ, ഡയറക്ട് മെയിൽ തുടങ്ങിയവ ഉപയോഗിച്ച് അവർ ബോംബാക്രമണം നടത്തുമെന്നും അനുമാനം. എല്ലാ ബിസിനസുകൾക്കും ഇത് അങ്ങനെയല്ലെങ്കിലും, ചിലർക്ക് ഈ ഓഫറുകളിൽ സാധ്യതകൾ ഉണ്ട്, മാത്രമല്ല അത് അരോചകവുമാണ്.\nഅങ്ങനെ പറഞ്ഞാൽ, ഉപഭോക്താക്കളിൽ കുറവും കുറവും സ്റ്റാറ്റിക് ലീഡ് ഫോമുകൾ പൂരിപ്പിക്കുന്നു.\nഇപ്പോൾ, ഞാൻ സ്റ്റാറ്റിക് ലീഡ് ഫോമുകൾ എന്ന് പറയുമ്പോൾ, നിങ്ങളുടെ കോൺ‌ടാക്റ്റ് വിവരങ്ങൾ‌ക്ക് (പേര്, ഫോൺ നമ്പർ, ഇമെയിൽ, വിലാസം മുതലായവ) ഏകദേശം 4-5 ഇടങ്ങളുള്ള ഹ്രസ്വ ഫോമുകളും ദ്രുത ചോദ്യം ചോദിക്കുന്നതിനോ നൽകുന്നതിനോ ഒരു അഭിപ്രായ വിഭാഗമോ ഞാൻ അർത്ഥമാക്കുന്നു. ഫീഡ്‌ബാക്ക്. ഫോമുകൾ സാധാരണയായി ഒരു പേജിൽ ഒരു ടൺ ഇടം എടുക്കുന്നില്ല (അതിനാൽ അവ അതിശയകരമല്ല), പക്ഷേ അവ ഉപഭോക്താവിന് വ്യക്തമായ മൂല്യമൊന്നും നൽകുന്നില്ല.\nമിക്ക കേസുകളിലും, ഉപയോക്താക്കൾ അവരുടെ വിവരങ്ങൾ പൂരിപ്പിക്കുന്നതിനാൽ അവർക്ക് പിന്നീട് കൂടുതൽ വിവരങ്ങൾ (ബിസിനസ്സിൽ നിന്ന്) ലഭിക്കും. ഈ സാഹചര്യത്തിൽ പ്രത്യേകിച്ച് തെറ്റൊന്നുമില്ലെങ്കിലും, ഉപഭോക്താവ് അഭ്യർത്ഥിക്കുന്ന അധിക വിവരങ്ങൾ വിൽപ്പന പിച്ചായി മാറുന്നു. ഒരു ഉപഭോക്താവിന് അവർ ആവശ്യപ്പെട്ട വിവരങ്ങൾ ലഭിക്കുന്നുണ്ടെങ്കിൽപ്പോലും, അവർ ഇതുവരെയും വിൽക്കാൻ ആഗ്രഹിക്കുന്നില്ലായിരിക്കാം - പ്രത്യേകിച്ചും അവർ ഇപ്പോഴും ഗവേഷണ ഘട്ടത്തിലാണെങ്കിൽ.\nസ്റ്റാറ്റിക് ലീഡ് ജെൻ ഫോമുകൾ ഇപ്പോഴും ഉണ്ട്, പക്ഷേ ഡിജിറ്റൽ ലീഡ് ജനറേഷന്റെ കൂടുതൽ വികാസം പ്രാപിച്ച രീതികൾക്ക് വഴിയൊരുക്കാൻ അവ വേഗത്തിൽ മരിക്കുന്നു. ഉപഭോക്തൃ ആവശ്യങ്ങളും ആവശ്യങ്ങളും നിറവേറ്റുന്നതിനായി ലീഡ് ജനറേഷൻ ഫോമുകൾ (അല്ലെങ്കിൽ പ്ലാറ്റ്ഫോമുകൾ) മെലിഞ്ഞതും കൂടുതൽ വികസിതവുമായി മാറുന്നു - ഉപയോക്താക്കൾക്ക് ആ ബിസിനസ്സിന് അവരുടെ വിവരങ്ങൾ നൽകുന്നതിന് ഒരു കാരണം നൽകുന്നു. ഡിജിറ്റൽ ലീഡ് ക്യാപ്‌ചർ വികസിച്ചുകൊണ്ടിരിക്കുന്നതെങ്ങനെയെന്നത് ഇതാ:\nലീഡ് ജനറൽ ഫോമുകൾ “സംവേദനാത്മക”, “ഇടപഴകൽ” ആയി മാറുന്നു\nസ്റ്റാറ്റിക് ലീഡ് ഫോമുകൾ അത്രമാത്രം: അവ സ്റ്റാറ്റിക്ക്. അവർ ആകർഷകമല്ല; വ്യക്തമായും, അവർ വളരെ വിരസമാണ്. ഇത് ബോറടിപ്പിക്കുന്നതായി തോന്നുന്നുവെങ്കിൽ (അല്ലെങ്കിൽ മോശമായത്, നിയമാനുസൃതമായി തോന്നുന്നില്ല), ഉപയോക്താക്കൾ അവരുടെ വിവരങ്ങൾ പൂരിപ്പിക്കാനുള്ള സാധ്യത വളരെ കുറവാണ്. ഉപയോക്താക്കൾ‌ക്ക് രസകരമോ രസകരമോ ആയ എന്തെങ്കിലും സംഭവിക്കുമെന്ന് കരുതുന്നില്ലെന്ന് മാത്രമല്ല (എല്ലാം ശോഭയുള്ളതും തിളക്കമുള്ളതുമാണെങ്കിൽ, അത് ആകാം), അവരുടെ വിവരങ്ങൾ മൂന്നാം കക്ഷികൾക്ക് വിൽ‌ക്കുന്നില്ലെന്നും അല്ലെങ്കിൽ നിയമവിരുദ്ധമായി ഉപയോഗിക്കുന്നില്ലെന്നും അവർ ഉറപ്പുവരുത്തണം. വിവരങ്ങൾ ആരൊക്കെയാണ് പോകുന്നതെന്ന് അവർ അറിയാൻ ആഗ്രഹിക്കുന്നു.\nഫോമുകൾ നയിക്കുന്നതിന് സംഭവിക്കുന്ന ഏറ്റവും വലിയ കാര്യം അവ മെലിഞ്ഞതായി മാറുന്നു എന്നതാണ്, കൂടുതൽ സംവേദനാത്മകവും കൂടുതൽ ആകർഷകവുമാണ്.\nലളിതമായ കോൺ‌ടാക്റ്റ് വിവരങ്ങൾ ചോദിക്കുന്ന ഒരു ഫോമിന് പകരമായി, കൂടുതൽ ചോദ്യങ്ങൾ ചോദിക്കുന്നു - വിരസത തടയുന്നതിന്, ഈ ചോദ്യങ്ങൾ സവിശേഷമായ രീതികളിൽ അവതരിപ്പിക്കുന്നു.\nനിരവധി ബിസിനസുകൾ ഡ്രോപ്പ്-ഡ men ൺ മെനുകൾ, മൾട്ടിപ്പിൾ ചോയ്സ്, യഥാർത്ഥ ടെക്സ്റ്റ് ഫില്ലുകൾ എന്നിവ ഉപയോഗിച്ച് ഉപയോക്താവ് സ്ഥിരമായി ശ്രദ്ധിക്കുന്നുണ്ടെന്ന് ഉറപ്പുവരുത്താൻ തുടങ്ങി. കൂടാതെ, ലീഡ് ഫോമുകൾ വളരെ ഇച്ഛാനുസൃതമാക്കാൻ കഴിയും, മാത്രമല്ല ബിസിനസുകൾ‌ക്ക് ഇപ്പോൾ ഒരു ഉപഭോക്താവിന് താൽ‌പ്പര്യമുള്ള ചോദ്യങ്ങൾ ചോദിക്കാൻ കഴിയും. ആപ്ലിക്കേഷൻ പോലെ തോന്നുന്നതിനുപകരം, പുതുതായി ആവിഷ്കരിച്ച ഈ ഫോർമാറ്റ് ഒരു പ്രൊഫൈൽ പൂരിപ്പിക്കുന്നതായി അനുഭവപ്പെടുന്നു - അവ വിൽക്കുന്നതിനേക്കാൾ അവരെ സഹായിക്കുന്ന ഒരു വിൽപ്പനക്കാരന് അയയ്ക്കാൻ കഴിയുന്ന ഒന്ന്.\nഉപയോക്താക്കൾക്ക് യഥാർത്ഥ മൂല്യം നൽകുന്നു\nനിങ്ങൾ അഞ്ചുവർ‌ഷത്തിനുള്ളിൽ മടങ്ങിയെത്തിയാൽ, കൂടുതൽ വിവരങ്ങൾ അഭ്യർ‌ത്ഥിക്കാനുള്ള മാർ‌ഗ്ഗങ്ങൾ മിക്ക ഫോം ഫില്ലുകളും മാത്രമാണെന്ന് നിങ്ങൾ ഓർക്കും. നിങ്ങളുടെ കോൺ‌ടാക്റ്റ് വിവരങ്ങൾ, ചില മുൻ‌ഗണനാ വിവരങ്ങൾ നിങ്ങൾ നൽ‌കും, നിങ്ങൾ സമർ‌പ്പിച്ച് ആരെങ്കിലും നിങ്ങളെ ബന്ധപ്പെടുന്നതുവരെ കാത്തിരിക്കും. ചില സമയങ്ങളിൽ നിങ്ങൾ ഒരു പ്രതിമാസ വാർത്താക്കുറിപ്പിനോ സമാനമായ മറ്റെന്തെങ്കിലുമോ സൈൻ അപ്പ് ചെയ്യും - എന്നാൽ ശരിക്കും, പ്രാധാന്യമില്ല.\nആ അഞ്ച് വർഷം വേഗത്തിൽ മുന്നോട്ട് പോകുക, സ്റ്റാറ്റിക് ഫോമുകൾക്കൊപ്പം പോകുന്നതിനൊപ്പം ലീഡ് ഫോമുകൾ പൂരിപ്പിക്കുന്നത് ഒരു എക്സ്ചേഞ്ചായി മാറിയെന്ന് ഞങ്ങൾ ഇപ്പോൾ കണ്ടെത്തുന്നു. “നിങ്ങളുടെ ഫോം സമർപ്പിച്ചതിന് നന്ദി” എന്നതുപോലുള്ള ഒരു പ്രതികരണം ലഭിക്കുന്നതിന് പകരം. ആരെങ്കിലും ഉടൻ തന്നെ എത്തിച്ചേരും, ”ഉപഭോക്താക്കളെ ഉൽ‌പ്പന്നം / സേവന ഓഫറുകൾ, ഡിസ്ക s ണ്ടുകൾ എന്നിവയിലേക്ക് തൽ‌ക്ഷണം പരിഗണിക്കും, കൂടാതെ മിക്കപ്പോഴും, വിലയിരുത്തൽ ഫലങ്ങൾ!\nവെബ്‌സൈറ്റ് സന്ദർശകർ പ്രതീക്ഷിക്കുന്ന ഏറ്റവും പുതിയ കാര്യങ്ങളിലൊന്ന് ക്വിസുകൾ എടുക്കുകയും വിലയിരുത്തലുകൾ പൂരിപ്പിക്കുകയും ചെയ്യുക എന്നതാണ്.\nഇതിനുള്ള ഒരു മികച്ച ഉദാഹരണം “ഏത് തരം ഓട്ടോമൊബൈൽ നിങ്ങൾക്ക് അനുയോജ്യമാണ്?” വിലയിരുത്തൽ. ഇത് ഞങ്ങളുടെ ഓട്ടോമോട്ടീവ് ക്ലയന്റുകൾക്ക് ഉദ്ദേശ്യത്തിനായി നൽകുന്നത് ഞങ്ങൾ കാണുന്ന ഒരു തരം വിലയിരുത്തലാണ് പുതിയ കാർ വിൽപ്പന ലീഡുകൾ സൃഷ്ടിക്കുന്നു. ഈ വിലയിരുത്തലിൽ, ഒരു ഉപഭോക്താവ് അവരുടെ വാങ്ങൽ / ഡ്രൈവിംഗ് മുൻഗണനകളെക്കുറിച്ചുള്ള ചില ചോദ്യങ്ങൾക്ക് ഉത്തരം നൽകുന്നു. ഒരിക്കൽ അവർ ഉത്തരങ്ങൾ സമർപ്പിച്ചുകഴിഞ്ഞാൽ, അവരുടെ ഫലങ്ങൾ അവർ‌ക്കായി ഉടനടി സൃഷ്‌ടിക്കും. ഇത് ചെയ്യുന്നതിന്, തീർച്ചയായും, അവർ അവരുടെ കോൺ‌ടാക്റ്റ് വിവരങ്ങൾ നൽകേണ്ടതുണ്ട്. ഉപയോക്താവിന് മതിയായ ജിജ്ഞാസയുണ്ടെങ്കിൽ (അവർ അങ്ങനെ തന്നെയാണെന്ന് ഞങ്ങൾ പ്രതീക്ഷിക്കുന്നു), അവർ അവരുടെ ഇമെയിലിൽ ഇടുകയും അവർക്ക് ഫലങ്ങൾ ലഭിക്കും.\nനൽകേണ്ടതും എടുക്കുന്നതുമായ ഒരു തരം സാഹചര്യത്തിനുപകരം, ലീഡ് ഫോമുകൾ കൂടുതൽ സംവേദനാത്മകമായി മാറിയിരിക്കുന്നു; ഉപഭോക്താവും ബിസിനസും തമ്മിലുള്ള തുല്യ കൈമാറ്റം ആവശ്യപ്പെടുന്നു.\nഒരു ഉപഭോക്താവ് “നിങ്ങൾക്ക് അനുയോജ്യമായ വാഹനം ഏതാണ്?” മൂല്യനിർണ്ണയം നടത്തുകയും അവർക്ക് ഒരു വലിയ കുടുംബമുണ്ടെന്ന് പറയുകയും ചെയ്യുന്നു, ഒരു നിർദ്ദിഷ്ട മിനിവാനെ ടെസ്റ്റ് ഡ്രൈവ് ചെയ്യുന്നതിന് അവർക്ക് ഒരു വൗച്ചർ ലഭിച്ചേക്കാം. അല്ലെങ്കിൽ, മികച്ചത്, അവർക്ക് ഒരു കുടുംബ വാഹനത്തിൽ നിന്ന് 500 ഡോളർ തൽക്ഷണ ഓഫർ ലഭിച്ചേക്കാം. ഉപയോക്താക്കൾക്ക് മൂല്യം നൽകേണ്ടിവരുമ്പോൾ, സാധ്യതകൾ പ്രായോഗികമായി അനന്തമാണ്.\nസാങ്കേതികവിദ്യ എത്രയും വേഗം മെച്ചപ്പെടുന്നതോടെ, പല ലീഡ് ഫോം ദാതാക്കൾക്കും ഉപയോക്താക്കൾ ഒരു ലീഡ് ഫോമിലേക്ക് പ്രവേശിക്കുന്ന വിവരങ്ങൾ സ്വപ്രേരിതമായി എടുത്ത് ഉപഭോക്താവിന് വളരെ പ്രസക്തമായ ഒരു ഓഫറായി പരിവർത്തനം ചെയ്യാൻ കഴിയും. ലീഡ് ഫോമുകൾ ഇപ്പോൾ ഉപയോഗിച്ചിരുന്നില്ല. പല വിപണനക്കാർക്കും സങ്കൽപ്പിക്കാവുന്നതിലും എത്രയോ വലുതായി അവർ പരിണമിച്ചു. ലീഡ് ക്യാപ്‌ചർ സാങ്കേതികവിദ്യ മെച്ചപ്പെടുകയും വികസിക്കുകയും ചെയ്യുന്നതിനാൽ, ബ്രാൻഡുകൾ അവരുടെ ലീഡ് ക്യാപ്‌ചർ പ്രക്രിയയും ആവിഷ്കരിക്കേണ്ടതുണ്ട്!\nടാഗുകൾ: ഉപഭോക്തൃ വിലയിരുത്തലുകൾഉപഭോക്തൃ ലീഡ് ക്യാപ്‌ചർഡിജിറ്റൽ ലീഡ് ക്യാപ്‌ചർസംവേദനാത്മക ഉള്ളടക്കംസംവേദനാത്മക അനുഭവങ്ങൾസംവേദനാത്മക ലീഡ് ക്യാപ്‌ചർഇന്റർനെറ്റ് ലീഡ് ക്യാപ്‌ചർലീഡ് ക്യാപ്‌ചർ\nനിങ്ങളുടെ മൊബൈൽ അപ്ലിക്കേഷൻ ദത്തെടുക്കൽ പരമാവധി വർദ്ധിപ്പിക്കുന്നതിന് ഒരു മാർക്കറ്റിംഗ് തന്ത്രം എങ്ങനെ സൃഷ്ടിക്കാം?


ഭർത്താവിന് ഭാര്യ സെക്സ് നിഷേധിക്കാമോ? ഭൂരിഭാഗം സ്ത്രീകളും പുരുഷന്മാരും പറയുന്നത് ഇങ്ങനെ - Media Vision News\nHome Latest news ഭർത്താവിന് ഭാര്യ സെക്സ് നിഷേധിക്കാമോ? ഭൂരിഭാഗം സ്ത്രീകളും പുരുഷന്മാരും പറയുന്നത് ഇങ്ങനെ\nഭാര്യ(wife)യുടെ സമ്മതമില്ലാതെയുളള ലൈംഗികബന്ധം(sex) ഇന്നും രാജ്യത്ത് കുറ്റകരമല്ല. വിവാഹമോചനം നേടാനുള്ള ഒരു കാരണമാണ് അതെങ്കിലും, ഭാര്യയെ ബലാത്സംഗം (rape) ചെയ്യുന്ന പുരുഷനെ ശിക്ഷിക്കാൻ നിലവിൽ നിയമമില്ല. എന്നാൽ, ഇപ്പോൾ ഇതിനെക്കുറിച്ച് ചർച്ചകൾ ചൂടുപിടിച്ചിരിക്കുമ്പോൾ, തന്റെ ഭർത്താവിന് സെക്സ് നിഷേധിക്കാൻ ഒരു സ്ത്രീയ്ക്ക് അവകാശമുണ്ടെന്ന് ഒരു പുതിയ സർവ്വേയിൽ നിരവധിപ്പേർ അഭിപ്രായപ്പെട്ടിരിക്കയാണ്. ദേശീയ കുടുംബാരോഗ്യ സർവേ (NFHS5) പ്രകാരം, ഭർത്താവിന് സെക്സ് നിഷേധിക്കാൻ ഭാര്യക്ക് അവകാശമുണ്ടെന്ന് രാജ്യത്തെ വലിയൊരു വിഭാഗം പുരുഷന്മാരും പറയുന്നു.\nപ്രധാനമായും മൂന്ന് സന്ദർഭങ്ങളാണ് സെക്സ് നിഷേധിക്കാൻ കാരണമായി സൂചിപ്പിച്ചത്. ഒന്ന് ഭർത്താവിന് ലൈംഗികമായി പകരുന്ന രോഗമുണ്ടെങ്കിൽ, രണ്ടാമതായി അയാൾ മറ്റ് പല സ്ത്രീകളുമായി ലൈംഗിക ബന്ധത്തിൽ ഏർപ്പെടുന്നുവെങ്കിൽ അതുമല്ലെങ്കിൽ ഭാര്യക്ക് ക്ഷീണം തോന്നുമ്പോഴോ, മൂഡിലാതിരിക്കുമ്പോഴോ ഒക്കെ ഭാര്യക്ക് തന്റെ ഭർത്താവിന് സെക്സ് നിഷേധിക്കാമെന്ന് 80 ശതമാനം സ്ത്രീകളും, 66 ശതമാനം പുരുഷന്മാരും സമ്മതിക്കുന്നു. എന്നാൽ ഭർത്താവിന് ലൈംഗികമായി വഴങ്ങിക്കൊടുക്കേണ്ടത് ഭാര്യയുടെ കടമായാണെന്ന് എട്ട് ശതമാനം സ്ത്രീകളും 10 ശതമാനം പുരുഷന്മാരും അവകാശപ്പെട്ടു. മുകളിൽ പറഞ്ഞ കാരണങ്ങളാൽ ഭർത്താവിന് സെക്സ് നിരസിക്കാൻ ഭാര്യക്ക് അവകാശമില്ലെന്ന് അവർ പറഞ്ഞു.\n15 -നും 49 -നും ഇടയിൽ പ്രായമുള്ള സ്ത്രീകളും പുരുഷരുമാണ് സർവേയിൽ പങ്കെടുത്തത്. 2015-16 ലെ സർവേയുമായി തട്ടിച്ചു നോക്കുമ്പോൾ വിവാഹത്തിൽ സെക്സ് നിഷേധിക്കാൻ ഭാര്യമാർക്ക് അവകാശമുണ്ടെന്ന് സമ്മതിക്കുന്നവരുടെ ശതമാനം ഇപ്രാവശ്യം ഉയർന്നിട്ടുണ്ട്. സ്ത്രീകളിൽ 12 ശതമാനവും പുരുഷന്മാരിൽ3ശതമാനവുമാണ് വർധനവുണ്ടായിട്ടുള്ളത്. ‘ഭർത്താക്കന്മാരുമായി സുരക്ഷിതമായ ലൈംഗിക ബന്ധങ്ങൾ ചർച്ച ചെയ്യാനുള്ള മനോഭാവം’ എന്ന വിഭാഗത്തിലെ സ്ത്രീ ശാക്തീകരണത്തെക്കുറിച്ചുള്ള അധ്യായത്തിലേതാണ് ഈ ചോദ്യം.\nനിലവിലെ ഇന്ത്യൻ നിയമമനുസരിച്ച്, പതിനഞ്ച് വയസ്സിന് താഴെയല്ലാത്ത ഭാര്യയുമായി ഭർത്താവ് ലൈംഗിക ബന്ധത്തിൽ ഏർപ്പെടുന്നത് ബലാത്സംഗമല്ല. എന്നാൽ ഇതിനെ ചോദ്യം ചെയ്ത് എൻജിഒകളായ ആർഐടി ഫൗണ്ടേഷനും ഓൾ ഇന്ത്യ ഡെമോക്രാറ്റിക് വിമൻസ് അസോസിയേഷനും ഉൾപ്പെടെയുള്ളവർ ഡൽഹി ഹൈക്കോടതിയിൽ ഹർജികൾ സമർപ്പിച്ചിരുന്നു. വിഷയത്തിൽ നിലപാട് വ്യക്തമാക്കാൻ ഡൽഹി ഹൈക്കോടതി കേന്ദ്രത്തോട് ആവശ്യപ്പെട്ടിരുന്നുവെങ്കിലും വിഷയത്തിൽ നിലപാട് വ്യക്തമാക്കാൻ സർക്കാർ സമയം വേണമെന്ന് ആവശ്യപ്പെട്ടു.\nഈ പറഞ്ഞതുപോലെ, കാലം ഏറെ പുരോഗമിച്ചിട്ടും, ഭാര്യയെ തല്ലുന്നത് തെറ്റായി കാണാത്ത ഒരു വിഭാഗം ആളുകൾ ഇപ്പോഴും രാജ്യത്തുണ്ട്. ഭർത്താവിന് ഭാര്യയെ തല്ലാമെന്ന് 44 ശതമാനം പുരുഷന്മാരും 45 ശതമാനം സ്ത്രീകളും വിശ്വസിക്കുന്നതായി സർവേ വെളിപ്പെടുത്തി. പ്രധാനമായും ഏഴ് സന്ദർഭങ്ങളിലാണ് ഭാര്യയെ ഭർത്താവ് മർദിക്കുന്നത് തെറ്റല്ലെന്ന ചിന്ത ആളുകൾ പ്രകടിപ്പിച്ചത്. ഭാര്യ ഭർത്താവിനോട് പറയാതെ പുറത്തു പോയാൽ, വീടിനെയോ കുട്ടികളെയോ അവഗണിച്ചാൽ, ഭർത്താവിനോട് തർക്കിച്ചാൽ, ഭർത്താവുമായി ലൈംഗിക ബന്ധത്തിൽ ഏർപ്പെടാൻ വിസമ്മതിച്ചാൽ, ഭക്ഷണം ശരിയായി പാകം ചെയ്യാതിരുന്നാൽ, അവിശ്വസ്തയാണെന്ന് സംശയിച്ചാൽ, അല്ലെങ്കിൽ അവളുടെ അമ്മായിയമ്മയോട് അനാദരവ് കാണിച്ചാൽ എല്ലാം ഭർത്താവിന് ഭാര്യയെ മർദ്ദിക്കാമെന്ന് ഇതിനെ അനുകൂലിക്കുന്ന വിഭാഗം ആളുകൾ സർവേയിൽ പറഞ്ഞു.\nPrevious articleഫെയ്‌സ്ബുക്കില് അടുത്തമാസം മുതല് ഈ സൗകര്യങ്ങൾ ഉണ്ടാവില്ല\nNext articleയുഎഇയിലെ സ്വകാര്യ മേഖലയില് സ്വദേശിവത്കരണം വര്‍ദ്ധിപ്പിക്കാന് നീക്കം


4malayalees - ഭര്‍ത്താവ് ക്രൂരനും സംശയ രോഗിയുമായിരുന്നു ; ഇളയമകള് അയാളുടേതല്ലെന്ന് പറഞ്ഞ് എലിവിഷം കുടിപ്പിച്ചു ; ജീവിക്കാന് ബുദ്ധിമുട്ടേറിയപ്പോള് അനാശാസ്യത്തിലേക്ക് തിരിഞ്ഞു ; സൗമ്യ പറയുന്നു\nഭര്‍ത്താവിന്റെ പീഡനം സഹിക്കാന് കഴിയാതെ വന്നതോടെ ജീവിക്കാന് നിവര്‍ത്തിയില്ലാതെ വേശ്യാവൃത്തിയിലേക്ക് പോയതാണെന്ന് പോലീസിനോട സൗമ്യ. 11 മണിക്കൂര് ചോദ്യം ചെയ്യലില് തന്റെ ജീവിത പ്രാരാബ്ദത്തേ കുറിച്ച് പറഞ്ഞ് ഇവര് കരയുകയായിരുന്നു. ആദ്യം പിടിച്ചു നിന്നെങ്കിലും പിന്നീട് എല്ലാം തുറന്നുപറയുകയായിരുന്നു.\nവിവാഹ ജീവിതം ദുരിതം നിറഞ്ഞതായിരുന്നു. ഭര്‍ത്താവ് എപ്പോഴും ഉപദ്രവിക്കുമായിരുന്നു. ഒരിക്കല് എലിവിഷം കുടിപ്പിച്ചതില് നിന്നാണ് വീട്ടുകാരെ കൊല്ലാനുള്ള ആശയം കിട്ടിയത്. ചെമ്മീന് കെട്ടില് പണിയെടുക്കുന്നയാളെയാണ് വിവാഹം ചെയ്തത്. ഇയാള് ക്രൂരനായിരുന്നു. സംശയ രോഗിയായ ഭര്‍ത്താവ് ഇളയ മകള് ഇയാളുടേതല്ലെന്ന പേരില് തല്ലിചതച്ചു. പീഡന ശേഷം എലിവിഷം കലക്കി കുടിപ്പിച്ചു. വീട്ടുകാര് നിര്‍ബന്ധിച്ച് കേസ് കൊടുക്കരുതെന്ന് പറഞ്ഞതിനാല് കേസ് നല്‍കിയില്ലെന്ന് സൗമ്യ പറഞ്ഞു.\nസ്വന്തം വീട്ടില് കടുത്ത ദാരിദ്രമായിരുന്നു.അച്ഛന് പണിക്കു പോകാനാകാത്ത സ്ഥിതിയായി. അമ്മ കൂലിപ്പണിക്കു പോയെങ്കിലും പിന്നീട് അതിനും പറ്റാതായി. കുടുംബത്തിന്റെ ഭാരം എന്റെ തലയില് മാത്രമായി. കശുവണ്ടിക്കമ്പനിയിലെ തുച്ഛമായ വരുമാനംകൊണ്ട് ജീവിക്കാന് ഏറെ പ്രയാസപ്പെട്ടു. ഇവിടെനിന്ന് പരിചയപ്പെട്ട ഒരു സ്ത്രീയാണ് ചില പുരുഷന്മാരുടെ അരികിലെത്തിച്ചത്. പണം കിട്ടിയതിനാല് അതില്‍പ്പെട്ടുപോയി. ഒരിക്കല്‍മാത്രം വീട്ടില് തന്നെക്കാണാന് ഒരാള് വന്നിരുന്നു. അയാളുമായി ഇടപഴകുന്നത് മകള് കാണുകയും ചെയ്തു.ഇതാണ് മകളുടെ കൊലപാതകത്തിലേക്ക് നയിച്ചത്. പുരുഷന്മാരുമായുള്ള ബന്ധം വീട്ടുകാര് എതിര്‍ത്തതോടെ രക്ഷിതാക്കളെയും കൊലപ്പെടുത്തുകയായിരുന്നു.


സര്‍ക്കാര് ജീവനക്കാരെ താമസിക്കുന്ന പ്രദേശത്ത് കോവിഡ് ജോലിക്കു നിയമിക്കുന്നു - Keralabhooshanam Daily സര്‍ക്കാര് ജീവനക്കാരെ താമസിക്കുന്ന പ്രദേശത്ത് കോവിഡ് ജോലിക്കു നിയമിക്കുന്നു\nHome/NEWS/BREAKING NEWS/സര്‍ക്കാര് ജീവനക്കാരെ താമസിക്കുന്ന പ്രദേശത്ത് കോവിഡ് ജോലിക്കു നിയമിക്കുന്നു\nതിരുവനന്തപുരം: ഓരോ തദ്ദേശ സ്ഥാപനത്തിന്റെയും പരിധിയില് താമസിക്കുന്ന എല്ലാ സര്‍ക്കാര് ജീവനക്കാരെയും അധ്യാപകരെയും കോവിഡ് പ്രതിരോധ ജോലിക്ക് നിയോഗിക്കും. തദ്ദേശസ്ഥാപനങ്ങളുടെ പരിധിയില് താമസിക്കുന്ന ജീവനക്കാരുടെ പട്ടിക തയ്യാറാക്കിത്തുടങ്ങി. അതത് ജീവനക്കാരുടെ വകുപ്പുതലവന്മാരെ അറിയിച്ചശേഷം തദ്ദേശസ്ഥാപന മേധാവികള് ഇവര്‍ക്ക് കോവിഡ് ജോലി നല്‍കും.\nസര്‍ക്കാര് ഓഫീസുകളില് ഹാജര് നില 25 ശതമാനമായി ചുരുക്കിയതോടെ ഒട്ടുമിക്ക ജീവനക്കാരും വര്‍ക്ക് ഫ്രം ഹോമിലാണ്. കോവിഡ് വ്യാപനം രൂക്ഷമായതോടെ പ്രതിരോധ പ്രവര്‍ത്തനത്തിന് ആള് ക്ഷാമമുള്ളതിനാലാണ് ഇത്തരത്തില് സര്‍ക്കാര് ഉത്തരവിറക്കിയത്.\nആദ്യം തദ്ദേശസ്ഥാപനങ്ങളുമായി ബന്ധപ്പെട്ടതോ അനുബന്ധ വകുപ്പുകളിലുള്ളവരെയോ ആണ് പരിഗണിക്കുക. തുടര്‍ന്ന് മറ്റു വകുപ്പുകളിലെ ജീവനക്കാരെയും അധ്യാപകരെയും അവരുടെ തദ്ദേശ സ്ഥാപന പരിധിക്കുള്ളില് നോഡല് ഓഫീസര് തുടങ്ങിയ ചുമതല നല്‍കും. എല്ലാതലത്തിലും തദ്ദേശ സ്ഥാപനങ്ങള്‍ക്ക് സഹായം ഉറപ്പാക്കുകയാണ് ലക്ഷ്യം. പുതിയ ഉത്തരവു പ്രകാരം ആര്‍ക്കും കോവിഡ് ഡ്യുട്ടിയില്‍നിന്ന് ഒഴിവാകാനാവില്ല.\nഡി.സി.സി., സി.എഫ്.എല്.ടി.സി., സമൂഹ അടുക്കള, അതിഥി തൊഴിലാളികളുടെ പുനരധിവാസം എന്നിവയുടെ മേല്‍നോട്ടത്തിനെങ്കിലും മറ്റു വിഭാഗം ജീവനക്കാരുടെ കൂടുതല് പങ്കാളിത്തം ഉറപ്പാക്കണമെന്ന് ആവശ്യപ്പെട്ട് തദ്ദേശവകുപ്പ് ജീവനക്കാരുടെ സംഘടനകള് സര്‍ക്കാരിനെ സമീപിച്ചിരുന്നു.\nലോക്ഡൗണ്‍മൂലം അന്തര്‍ജില്ലാ യാത്ര തടസ്സപ്പെട്ടതിനാല് ജോലിക്കെത്താന് കഴിയാത്ത സര്‍ക്കാര് ജീവനക്കാരെയും അധ്യാപകരെയും അതത് കളക്ടര്‍മാര്‍ക്കുകീഴില് കോവിഡ് ജോലിക്ക് നിയോഗിക്കും.\nഇവരുടെ പേര്, വിലാസം, മൊബൈല് പെന് നമ്പറുകള്, തസ്തിക എന്നിവ വകുപ്പ്/ഓഫീസ് മേധാവികള് ജീവനക്കാരുടെ സ്വന്തം ജില്ലയുടെ ചുമതലയുള്ള കളക്ടര്‍മാര്‍ക്ക് നല്‍കാന് സര്‍ക്കാര് നിര്‍ദേശിച്ചു. ആരോഗ്യപ്രശ്‌നമുള്ളവരെ ഒഴിവാക്കുമെന്ന് മാര്‍ഗരേഖയില് പറയുന്നു.\nപഞ്ചായത്ത് ഡെപ്യൂട്ടി ഡയറക്ടര്‍മാരെയും നഗരസഭാ സെക്രട്ടറിമാരെയും കോവിഡ് ഏകോപനത്തിനും വിവര ശേഖരണത്തിനുമായി ദുരന്തനിവാരണയോഗങ്ങളില് ഉള്‍പ്പെടുത്തും.


കൊരട്ടി, കാഞ്ഞിരപ്പള്ളി - വിക്കിപീഡിയ\nകൊരട്ടി (പഴയ കൊരട്ടി എന്നും അറിയപ്പെടുന്നു) കോട്ടയം ജില്ലയിൽ കാഞ്ഞിരപ്പള്ളി താലൂക്കിലുള്ള ഒരു ഗ്രാമമാണ്. ജില്ലാ തലസ്ഥാനമായ കോട്ടയത്തു നിന്ന് ഇവിടേയ്ക്കുള്ള ദൂരം ഏകദ്ശം 44 കിലോമീറ്റർ ആണ്. ഇവിടെനിന്ന് കാഞ്ഞിരപ്പള്ളിയിലേയ്ക്ക്7കിലോമീറ്ററാണുള്ളത്. ഏറ്റവും അടുത്തുള്ള പട്ടണം എരുമേലിയാകുന്നു. സംസ്ഥാന തലസ്ഥാനമായ തിരുവനന്തപുരത്തുനിന്ന് ഇവിടേയ്ക്കുള്ള ദൂരം ഏകദേശം 128 കിലോമീറ്റർ ആണ്. ഈ ഗ്രാമത്തിന് ഏറ്റവും അടുത്തുള്ള തപാലോഫിസ് മൂന്നിലവിൽ പ്രവർത്തിക്കുന്നു. കൊരട്ടി ഗ്രാമത്തെ വലയം ചെയ്തുകൊണ്ട് തെക്കു ഭാഗത്ത് റാന്നി താലൂക്കും പടിഞ്ഞാറ് വാഴൂർ താലൂക്കും തെക്കുഭാഗത്ത് ഇലന്തൂർ താലൂക്കും കിഴക്കുഭാഗത്ത് അഴുത താലൂക്കും നിലനിൽക്കുന്നു. പഴയ കൊരട്ടിയ്ക്കു സമീപസ്ഥമായ പട്ടണങ്ങൾ പത്തനംതിട്ട, ഈരാറ്റുപേട്ട, പാല, തിരുവല്ല, എരുമേലി, കാഞ്ഞിരപ്പള്ളി എന്നിവയാണ്. ഏറ്റവും അടുത്ത റെയിൽവേ സ്റ്റേഷൻ 40 കിലോമീറ്റർ ദൂരത്തിലുള്ള കോട്ടയം റെയിൽവേ സ്റ്റേഷനാകുന്നു. ഈ ഗ്രാമത്തിലൂടെയാണ് മണിമലയാർ കടന്നു പോകുന്നത്. ഇവിടെയെത്തുമ്പോൾ ഈ നദി കൊരട്ടിയാർ എന്ന പേരിലറിയപ്പെടുന്നു. ഇവിടെ സ്ഥിതിചെയ്യുന്ന കാഞ്ഞിരപ്പള്ളി, എരുമേലി പഞ്ചായത്തുകളെ തമ്മിൽ ബന്ധിപ്പിക്കുന്ന പുരാതനമായ പാലം കൊരട്ടിപ്പാലം എന്നറിയപ്പെടുന്നു. ഈ പ്രദേശം പൂഞ്ഞാർ നിയമസഭാ മണ്ഡലത്തിൽ ഉൾപ്പെട്ടിരിക്കുന്നു. പ്രസിദ്ധ ശിവക്ഷേത്രമായ കൊരട്ടി മഹാദേവക്ഷേത്രം ഈ പ്രദേശത്താണ് സ്ഥിതി ചെയ്യുന്നത്.\n2 സമീപസ്ഥ സ്ഥലങ്ങൾ\n2.1 കൊരട്ടിയ്ക്കു സമീപമുള്ള കോളജുകൾ\nഈ പ്രദേശത്തിൻറെ സമുദ്രനിരപ്പിൽനിന്നുള്ള ഉയരം ഏകദേശം 15 മീറ്ററാണ്. ഈ ഗ്രാമം സ്ഥിതിചെയ്യുന്ന അക്ഷാംശം 9° 29' 55.374'' N ഉം രേഖാംശം 76° 50' 51.3276'' E ഉം ആകുന്നു.\nകണ്ണിമല - 1.7 km\nഎരുമേലി - 1 km\nവെള്ളനാടി - 2.6 km\nമുണ്ടക്കയം - 3.3 km\nഇഞ്ചിയാനി, വട്ടക്കാവ്- 3.5 km\nവെള്ളനാടി എസ്റ്റേറ്റ് - 3.9 km\nമറ്റനൂർക്കര 4.1 km\nകനകപ്പലം - 4.1 km\nകരിമ്പിൻതോട് (കനകപ്പലത്തിനു സമീപം), എരുമേലി 4.2 km\nപുഞ്ചവയൽ - 4.8 km\nപാക്കാനം - 5.4 km\nകൊരട്ടിയ്ക്കു സമീപമുള്ള കോളജുകൾ[തിരുത്തുക]\nസെന്റ് ഡോമിനിക്സ് കോളജ്, പറത്തോട് – കാഞ്ഞിരപ്പള്ളി\nസി.കെ.എം. ഹൈസ്കൂൾ, കോരുത്തോട്, കാഞ്ഞിരപ്പള്ളി.\nജി.എച്ച്.എസ്.എസ്. മുരിക്കുംവയൽ (എരുമേലി വടക്ക്), മുണ്ടക്കയം\nസെന്റ് തോമസ് ഹൈസ്ക്കൂൾ, എരുമേലി.\nസന്തോം എച്ച്. എസ്., കണമല\n"https://ml.wikipedia.org/w/index.php?title=കൊരട്ടി,_കാഞ്ഞിരപ്പള്ളി&oldid=3418320" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:18, 20 ഓഗസ്റ്റ് 2020.


കത്തിയും ചുറ്റികയും വാങ്ങി ആശുപത്രിയിൽ; 45 മിനിറ്റ് കാത്തുനിന്നു; എല്ലാം ആസൂത്രിതം | നേര്‍രേഖ24X7\nകത്തിയും ചുറ്റികയും വാങ്ങി ആശുപത്രിയിൽ; 45 മിനിറ്റ് കാത്തുനിന്നു; എല്ലാം ആസൂത്രിതം\nമലയാളി നഴ്സ് മെറിന് ജോയിയെ കൊല്ലാന് ഭര്‍ത്താവ് ഫിലിപ് മാത്യു നേരത്തെയും ശ്രമിച്ചിരുന്നതായി കോടതിയില് പൊലീസ്. മെറിന് വിശ്വാസവഞ്ചന കാണിച്ചതാണ് കൊലയ്ക്ക് കാരണമെന്ന് ഫിലിപ് മാത്യു പറഞ്ഞതായി പൊലീസ് വ്യക്തമാക്കി. ഫിലിപ് മാത്യുവിന് കോടതി ജാമ്യം അനുവദിച്ചില്ല.\nചൊവ്വാഴ്ചയാണ് ഫ്ലോറിഡ കോറല് സ്പ്രിങ്സില് മെറിന് ജോലി ചെയ്തിരുന്ന ആശുപത്രിയിലെ കാര് പാര്‍കിങ് സ്ഥലത്ത് കൊല നടന്നത്. മെറിന് ഡ്യൂട്ടി കഴിഞ്ഞ് വരുന്നത് കാത്ത് ഫിലിപ് 45 മിനിറ്റ് നിന്നതായി തെളിയിക്കുന്ന സിസിടിവി ദൃശ്യങ്ങള് പൊലീസിനു ലഭിച്ചു. ആക്രമണം തടയാന് ശ്രമിച്ച ഒരാളെ ഭീഷണിപ്പെടുത്തുകയും ചെയ്തു. ഈ യുവാവാണ് കാറിന്റെ ഫോട്ടോയെടുത്ത് ഉടന് പൊലീസിനെ വിവരം അറിയിച്ചത്. കുത്തിയത് ഭര്‍ത്താവെന്ന് മെറിന് പറയുന്നത് പൊലീസ് ചിത്രീകരിച്ചിട്ടുണ്ട്. സ്വയം കുത്തി ആത്മഹത്യയ്ക്കു ശ്രമിച്ച ഫിലിപ്പിനെ രണ്ടു കൈയും ബാന്‍ഡേജിട്ട് നിലയിലാണ് കോടതിയില് ഹാജരാക്കിയത്. ഫിലിപ്പിന് മാനസിക പ്രശ്നങ്ങളുണ്ടെന്നും കരുതിക്കൂട്ടിയുള്ള കൊലയല്ലെന്ന് ന്യായം പറഞ്ഞ് കുറ്റം ലഘൂകരിക്കാനുള്ള ശ്രമത്തിലാണ് ഫിലിപ് മാത്യുവിന്റെ അഭിഭാഷകന്.\nപക്ഷേ, പൊലീസ് ഈ വാദം അംഗീകരിച്ചിട്ടില്ല. കത്തിയും ചുറ്റികയും വാങ്ങി ആശുപത്രിയിലെത്തിയത് കൃത്യമായ ആസൂത്രണമെന്ന് പൊലീസ് വിലയിരുത്തുന്നു. ഫിലിപ്പിനെ മാനസിക പരിശോധനയ്ക്കും വിധേയനാക്കി. മെറിന്‍റെ മൃതദേഹം നാട്ടിലെത്തിച്ച് സംസ്കരിക്കാനുള്ള ശ്രമത്തിലാണ് ബന്ധുക്കള്. മെറിന്റെ ഇരുപത്തിയാറാം ജന്മദിനമായിരുന്നു ഇന്നലെ.\nനേര്‍രേഖ24X7: കത്തിയും ചുറ്റികയും വാങ്ങി ആശുപത്രിയിൽ; 45 മിനിറ്റ് കാത്തുനിന്നു; എല്ലാം ആസൂത്രിതം


കളിച്ചു നടക്കേണ്ട പ്രായത്തില് അമ്മയാകുന്നവര്! | Girl, India, Marriage, 18 Age, UNICEF, Study, പെണ്‍കുട്ടി, ഇന്ത്യ, വിവാഹം, 18 വയസ്സ്, യുനിസെഫ്, പഠനം - Malayalam BoldSky\n15 hrs ago പിങ്കിൽ അതിസുന്ദരിയായി ഭാമ; വിവാഹമേളത്തിന് തുടക്കം\nNews സഖാക്കൾ സമയാസമയങ്ങളിൽ ഇത് മൂന്നും മാറിമാറി പ്രയോഗിക്കേണ്ടതാണ്, ട്രോളി ജയശങ്കർ\n| Published: Friday, March 2, 2012, 12:03 [IST]\nഇന്ത്യന് പെണ്‍കുട്ടികളെ കുറിച്ച് യുനിസെഫിന്റെ ഞെട്ടിപ്പിക്കുന്ന പഠന റിപ്പോര്‍ട്ട്. ഇന്ത്യന് പെണ്‍കുട്ടികളില് 47 ശതമാനവും പതിനെട്ടു വയസ്സിനു മുമ്പ് വിവാഹിതരാവുന്നു എന്നാണ് യുനിസെഫ് കണ്ടെത്തിയിരിക്കുന്നത്.\nലോകത്തിലെ ഏറ്റവും വലിയ ജനാധിപത്യ രാഷ്ട്രത്തില് ലോകം മുഴുവന് മുന്നോട്ടു സഞ്ചരിച്ചു കൊണ്ടിരിക്കുമ്പോള് പെണ്‍കുട്ടികളുടെ അവസ്ഥയില് വലിയ മാറ്റമൊന്നും ഇല്ല എന്നത് കഷ്ടം തന്നെയാണ്. 47 ശതമാനം എന്നത് ഏകദേശം പകുതിയോളം തന്നെയാണ്. അതുകൊണ്ടു തന്നെ ഇതത്ര നിസ്സാരമായി തള്ളിക്കളയാവുന്ന ഒന്നല്ല.\nഈ 47 ശതമാനത്തില് തന്നെ 18 ശതമാനവും പതിനഞ്ചു വയസ്സിനു മുമ്പ് വിവാഹിതരാവുന്നു എന്നു കൂടി അറിയുമ്പോഴാണ് എത്രത്തോളം പരിതാപകരമാണ് ഇന്ത്യയില് പെണ്‍കുട്ടികളുടെ അവസ്ഥ എന്നു മനസ്സിലാവുന്നത്. ഇതില് തന്നെ ഏഴു ശതമാനം പതിനഞ്ചു വയസ്സിനു മുമ്പും വിവാഹിതരാകുന്നു എന്നറിയുമ്പോഴോ?\nപെണ്‍കുട്ടികള് വീടിനുള്ളില് അടഞ്ഞു കൂടിയിരിക്കുന്ന കാലം കഴിഞ്ഞു, ഇന്നത്തെ പെണ്‍കുട്ടികള് സ്വന്തം കാലില് നില്‍ക്കുന്നവരാണ് എന്നൊക്കെ വാ തോരാതെ വീമ്പടിക്കുന്നതിനു മുമ്പ് ഇത്തരം പഠനങ്ങളും കണക്കുകളും ശ്രദ്ധിച്ചാല് നന്ന്. ഇല്ലെങ്കില് നമ്മുടെ രാജ്യത്തിന്റെ ദയനീയാവസ്ഥ നമ്മള് തന്നെ മനസ്സിലാക്കാതെ പോകും.\nഈ വികസനം വികസനം എന്നൊക്കെ പറയുന്നത് അപ്പോള് ഒരു ചെറിയ വിഭാഗത്തില് ഒതുങ്ങി നില്‍ക്കുന്ന എന്നല്ലേ അര്‍ത്ഥം? എന്തുകൊണ്ട് പുരോഗമന ആശയങ്ങള് താഴേക്കിടയിലേക്ക് എത്തിക്കാന് സാധിക്കുന്നില്ല എന്നതിനെ കുറിച്ച് ഗൗരവതരമായി ചിന്തിക്കേണ്ട സമയം അധിക്രമിച്ചിരിക്കുന്നു.\nഉള്‍ഗ്രാമങ്ങളിലും, ചേരിപ്രദേശങ്ങളിലും ഉള്ള ആളുകള്‍ക്കിടയ്ക്ക് ഫലപ്രദമായ രീതിയില് ആശയവിനിമയം നടത്തണം. വിദ്യാഭ്യാസത്തിന്റെ ആവശ്യകത. പ്രായപൂര്‍ത്തിയാകുന്നതിനു മുമ്പ് വിവാഹിതരാകുന്നതിലെ അപകട വശങ്ങള്, ഇത് പെണ്‍കുട്ടിയുടെ ശാരീരിക, മാനസിക ആരോഗ്യ നിലയെ എങ്ങനെയെല്ലാം പ്രതികൂലമായി ബാധിക്കും എന്നിങ്ങനെയുള്ള കാര്യങ്ങള് സാധാരണക്കാര്‍ക്കു മനസ്സിലാകും വിധത്തില് പറഞ്ഞു കൊടുക്കുക എന്നതാണ് ഏറ്റവും പ്രധാനം.\nഫലപ്രദമായ രാതിയിലുള്ള ആശയവിനിമയം ഒന്നുകൊണ്ടു മാത്രമേ സാമൂഹി ഉന്നതി കൈവരിക്കാന് സാധിക്കൂ എന്ന കാര്യം ഓര്‍ത്തുകൊണ്ടു വേണം സര്‍ക്കാര് ഇത്തരം സാമൂഹിക പരിവര്‍ത്തനങ്ങള്‍ക്ക് ഒരുങ്ങിയിറങ്ങാന്.\nRead more about: girl marriage പെണ്‍കുട്ടി ഇന്ത്യ വിവാഹം യുഎന്\nGirl, India, Marriage, 18 Age, UNICEF, Study, പെണ്‍കുട്ടി, ഇന്ത്യ, വിവാഹം, 18 വയസ്സ്, യുനിസെഫ്, പഠനം\nA recent study conducted by UNICEF revealed that 47 percent of India girls get married before the age of eighteen year old. Among this 47, 18 percentage of girls get married even before the age of 15.\nStory first published: Friday, March 2, 2012, 12:03 [IST]\nMar 2, 2012 ലെ വാര്‍ത്തകള്


emalayalee.com - കൊളമ്പസിന്റെ പ്രതിമകള്‍ക്കും ഭീഷണി: ഏബ്രഹാം തോമസ്\nകൊളമ്പസിന്റെ പ്രതിമകള്‍ക്കും ഭീഷണി: ഏബ്രഹാം തോമസ്\nnamukku chuttum. 29-Aug-2017\nന്യൂയോര്‍ക്ക്: അമേരിക്ക കണ്ടുപിടിച്ചത് ക്രിസ്റ്റഫര് കൊളമ്പസാണെന്ന് ചിലര് വാദിച്ചിരുന്നു. താന് കണ്ടെത്തിയത് ഇന്ത്യയാണെന്ന് വിശ്വസിച്ച് കൊളമ്പസ് മരിച്ചുവെന്നും പിന്നീട് അമേരിഗോ വെസ്പൂച്ചിയാണ് ഇത് മറ്റൊരു രാജ്യമാണെന്ന് കണ്ടെത്തിയതെന്നും മറ്റൊരു വിഭാഗം വാദിക്കുന്നു.\nസംഗതി എന്തായാലും ന്യൂയോര്‍ക്കിലും കാലിഫോര്‍ണിയയിലെ സാന്‍ഹോസേയിലും കൊളമ്പസിനെ സ്മരിക്കുന്നത് തന്നെ നിഷിദ്ധമായേക്കും. ഈ രണ്ട് നഗരങ്ങളിലുമുള്ള കൊളമ്പസിന്റെ പ്രതിമകള് തകര്‍ക്കുകയോ മാറ്റുകയോ ചെയ്യണമെന്നാണ് ഒരു വിഭാഗത്തിന്റെ വാദം. ഭാഗ്യത്തിന് മറ്റ് കണ്‍ഫെഡറേറ്റ് സ്മാരക ശിലകള് മാറ്റണമെന്ന് വാദിക്കുന്നവരുടെ അത്രയും വീറ് ഈ വിഭാഗം ഇതുവരെ പ്രകടിച്ചിട്ടില്ല.\nന്യൂയോര്‍ക്കിലെ കൊളമ്പസ് പ്രതിമക്ക് 76 അടി ഉയരമുണ്ട്. പ്രതിമ മാറ്റുകയോ തകര്‍ക്കുകയോ ചെയ്തുകഴിഞ്ഞാല് അത് സ്ഥാപിച്ചിട്ടുള്ള കൊളമ്പസ് സര്‍ക്കിളിന് എന്ത് സംഭവിക്കും. ഒരു ദേശീയ ഒഴിവ് ദിനമായി മാനിക്കുന്ന കൊളമ്പസ് ഡേ വേണ്ടേന്ന് വയ്ക്കണോ എന്ന വലിയ ചോദ്യവും ഉയരുന്നു. കണ്‍ഫെഡറേറ്റ് സ്മാരകങ്ങള് തകര്‍ക്കണമെന്ന മുറവിളി ചില കോണുകളില് നിന്ന് ഉയരുന്നുണ്ട്. ഏതൊക്കെ സ്മാരകങ്ങള് തകര്‍ക്കണം ഏതൊക്കെ നിലനിര്‍ത്തണം എന്ന കുഴപ്പിക്കുന്ന ചോദ്യവും ഉയരുന്നു. ഒരു റോബര്‍ട്ട് ഇ ലീലയുടേയും സ്‌റ്റോണ്‍വാള് ജോക്‌സന്റേയും പ്രതിമകള് മാത്രമല്ല തകര്‍ക്കേണ്ടത്, മറ്റ് പല പ്രതിമകളും തകര്‍ക്കണം എന്നാണ് വാദം. കൊളമ്പസ് അമേരിക്കയുടെ ആദിമ നിവാസികളായ അമേരിക്കന് ഇന്ത്യാക്കാര്‍ക്കെതിരെ കൊടും ക്രൂരത നടത്തി എന്നവര് വിശ്വസിക്കുന്നു. കൊളമ്പസിനെതിരെ അവര്‍ക്ക് കടുത്ത എതിര്‍പ്പും അമര്‍ഷവും ഉണ്ട്. ബോസ്റ്റണിലെ ഫെനുയില് ഹാള് അടിമക്കച്ചവടം നടത്തിയിരുന്ന ആളിന്റെ പേരിലാണുള്ളത്, ഹാള് തകര്‍ക്കണമെന്നും വാദമുണ്ട്. അന്ധമായ മതഭ്രാന്ത് ഉണ്ടായിരുന്നതായി ആരോപിക്കപ്പെടുന്ന മുന് ഫിലാഫെല്‍ഫിയ മേയര് ഫ്രാങ്ക് റീസോയുടെ പേരിലുള്ള സ്മാരകങ്ങള് തകര്‍ക്കണമെന്നും ആവശ്യമുണ്ട്.\n'പ്രതിമാമൂല്യം' ആര്‍ക്കാണ് ഉള്ളത് എന്ന് നിശ്ചയിക്കുക ദുഷ്‌കരമാണെന്ന് ഒരു വാര്‍ത്താ ഏജന്‍സിചരിത്രകാരന്മാരില് നടത്തിയ സര്‍വേ കണ്ടെത്തി, ഒരു ചരിത്ര സ്മാരകം തകര്‍ക്കാന് ഒരു ഞൊടിയിടയില് തീരുമാനിക്കുകയും തകര്‍ക്കുകയും അല്ല വേണ്ടതെന്ന് അവര് അഭിപ്രായപ്പെട്ടു.'ഇങ്ങനെ ചെയ്താല് പിന്നീട് നമുക്ക് പശ്ചാതപിക്കേണ്ടി വരും', യേല് യൂണിവേഴ്‌സിറ്റിയിലെ ഹിസ്‌റ്റോറിയനും അടിമത്ത പഠന വിദഗ്ദ്ധനുമായ ഡേവിസ് ബ്ലൈറ്റ് പറഞ്ഞു. കണ്‍ഫെഡറേറ്ററും അല്ലാത്തതുമായ സ്മാരകങ്ങള് നീക്കം ചെയ്യുന്നതിന് മുമ്പ് സമഗ്രമായ പഠനവും ചര്‍ച്ചകളും ആവശ്യമാണെന്ന് ചരിത്രകാരന്മാര് അഭിപ്രായപ്പെട്ടു. എന്ന്, എപ്പോള്, എങ്ങനെയാണ് പ്രതിമ സ്ഥാപിച്ചത്, പ്രതിമാകാരന് സമൂഹത്തിന് നല്‍കിയ സംഭാവനകള് എന്തൊക്കെയാണ് വിശകലനം ചെയ്യണമെന്ന് ചരിത്രകാരന്മാര് പറയുന്നു. അതോടൊപ്പം ഈ വ്യക്തി(കള്) സമൂഹത്തിന്മേല് നടത്തിയ അത്യാചാരങ്ങളും പരിഗണിക്കണം, പ്രതിമയുടെ കലാമൂല്യവും വിസ്മരിക്കുവാന് പാടില്ല.\nപൊതു സ്ഥലത്ത് നില്‍ക്കുന്ന ഒരു പ്രതിമയ്ക്ക് വിദ്യാഭ്യാസത്തിന് സഹായകമാവുന്ന വിവരങ്ങള് നല്‍കാനാവും. പ്രതിമ മാറ്റിയാല് ഈ സാധ്യത ഉണ്ടാവില്ലെന്നും ചില ചരിത്രകാരന്മാര് അഭിപ്രായപ്പെട്ടു. കൊളമ്പസ് ചിലര്‍ക്ക് പ്രിയംകരനാണ്, പ്രത്യേകിച്ച് ഇറ്റാലിയന് വംശജര്‍ക്ക്. എന്നാല് കൊലപാതകിയായ കോളനി അധിനിവേശക്കാരനായി അമേരിക്കന് ഇന്ത്യാക്കാര് വിശേഷിപ്പിക്കുന്നു. കൊളമ്പസിന്റെ സ്മാരകങ്ങള് വേണ്ട എന്ന വാദം ശ്കതിപ്പെട്ടാല് ഒരു തീരുമാനം എടുക്കുക പ്രയാസമായിരുക്കും.


ആഭ്യന്തര യാത്രാവിമാനസര്‍വീസുകള് ഇന്ന് അര്‍ധരാത്രിമുതല് നിര്‍ത്തും | domestic flight service will be closed till 31st march| flight service| domestic flights in india\nആഭ്യന്തര യാത്രാവിമാനസര്‍വീസുകള് ഇന്ന് അര്‍ധരാത്രിമുതല് നിര്‍ത്തും\nMar 24, 2020, 11:39 AM IST\nചരക്കുവിമാനങ്ങള്‍ക്ക് നിയന്ത്രണമുണ്ടാകില്ല. അന്താരാഷ്ട്ര വിമാനങ്ങള് ഈമാസം 31 വരെ നിര്‍ത്തിവെച്ചിരിക്കുകയാണ്.\nചൊവ്വാഴ്ച അര്‍ധരാത്രി 12 മണിയോടെ ആഭ്യന്തരയാത്രാ വിമാനസര്‍വീസുകള് നിര്‍ത്തും. എന്നാല്, ചരക്കുവിമാനങ്ങള്‍ക്ക് നിയന്ത്രണമുണ്ടാകില്ല. അന്താരാഷ്ട്ര വിമാനങ്ങള് ഈമാസം 31 വരെ നിര്‍ത്തിവെച്ചിരിക്കുകയാണ്.\nഅടച്ചിടല് നടപടി കര്‍ശനമായി പാലിക്കണമെന്ന് സംസ്ഥാനങ്ങളോട് കേന്ദ്രം ആവശ്യപ്പെട്ടു. നിയമലംഘകര്‍ക്കെതിരേ കര്‍ക്കശനടപടികള് സ്വീകരിക്കണം. പലരുമിത് ഗൗരവത്തില് എടുത്തിട്ടില്ലെന്ന പ്രധാനമന്ത്രി നരേന്ദ്രമോദിയുടെ നിരീക്ഷണത്തെത്തുടര്‍ന്നാണ് സംസ്ഥാനസര്‍ക്കാരുകള്‍ക്ക് നിര്‍ദേശം നല്‍കിയിരിക്കുന്നത്.\nമാര്‍ച്ച് 31 വരെ 80 ജില്ലകള് അടയ്ക്കണമെന്നാണ് സംസ്ഥാന ഡി.ജി.പി.മാരുമായി കേന്ദ്രആഭ്യന്തര സെക്രട്ടറി നടത്തിയ വീഡിയോ കോണ്‍ഫറന്‍സില് നല്‍കിയ നിര്‍ദേശം. തൊഴില് നഷ്ടപ്പെടുന്ന കരാര് ജീവനക്കാര്, ദിവസവേതന ജോലിക്കാര് തുടങ്ങിയവര്‍ക്ക് ആവശ്യമായ സഹായധനം നല്‍കാന് നടപടികള് സ്വീകരിക്കണമെന്നും കേന്ദ്രം നിര്‍ദേശിച്ചിട്ടുണ്ട്. കൊറോണ ബാധിതരെ ചികിത്സിക്കാന് മാത്രമായി ആശുപത്രികള് കണ്ടെത്തണമെന്നും നിര്‍ദേശമുണ്ട്.\nസ്വയം സുരക്ഷിതരാവാനും കുടുംബത്ത രക്ഷിക്കാനും എല്ലാവരും നിയന്ത്രണങ്ങള് അനുസരിക്കണമെന്ന് പ്രധാനമന്ത്രി നരേന്ദ്രമോദി ട്വീറ്റ് ചെയ്തു. ചട്ടങ്ങളും നിയമങ്ങളും പാലിക്കപ്പെടുന്നുണ്ടെന്ന് സംസ്ഥാന സര്‍ക്കാരുകള് ഉറപ്പുവരുത്തണമെന്നും പ്രധാനമന്ത്രി ആവശ്യപ്പെട്ടു.\nContent Highlights: domestic flight service will be closed till 31 st march\nകേരളത്തോട് വിവേചനമില്ല; ഫണ്ട് അനുവദിച്ചത് മാനദണ്ഡ പ്രകാരം-വി.മുരളീധരന്


Thursday, May 23, 2019 13:27:12 PM\nYou are here » Home » Most Read » നിപാ പേടിയൊഴിഞ്ഞു; എല്ലാ പരിശോധനാ ഫലങ്ങളും നെഗറ്റീവ്; ഇന്ന് സര്‍വകക്ഷിയോഗം\nസ്വന്തം ലേഖകന്: നിപാ പേടിയൊഴിഞ്ഞു; എല്ലാ പരിശോധനാ ഫലങ്ങളും നെഗറ്റീവ്; ഇന്ന് സര്‍വകക്ഷിയോഗം. വൈറസിന്റെ പ്രതിരോധത്തിന്റെ അടുത്ത ഘട്ടത്തെക്കുറിച്ച് ആലോചിക്കാന് ആരോഗ്യമന്ത്രി കെകെ ശൈലജയുടെ നേതൃത്വത്തിലാണ് ഇന്ന് സര്‍കക്ഷി യോഗം ചേരും. രാവിലെ 11 മണിക്കാണ് യോഗം ചേരുന്നത്. ജനപ്രതിനിധികളും ഉദ്യോഗസ്ഥരും സര്‍വകക്ഷി യോഗത്തില് പങ്കെടുക്കും.


ഏപ്രില് ലക്കത്തിലെ നിരൂപണലേഖനത്തിന്റെ തുടര്‍ച്ച\nഈ നാടകഫെസ്റ്റിവല് കരുതലോടെ ക്യൂറേറ്റ് ചെയ്യപ്പെട്ടതായിരുന്നു. എന്നാല് ഇന്ത്യന് നാടകലോകത്തിന്റെ സ്വഭാവം രൂപപ്പെടുത്തുന്നതില് പ്രാദേശികസംഘങ്ങളുടെ പങ്ക് അവഗണിക്കാനാവുന്നതല്ല. പക്ഷെ ഇത്തരം മേളകളുടെ ആസൂത്രണം പലപ്പോഴും ഈ വസ്തുത അര്‍ഹമായവിധത്തില് പരിഗണിക്കുന്നില്ല. സംഘാടകരുടെ കാഴ്ചയുടെ പരിധിക്കപ്പുറത്തായിപ്പോകുന്ന പ്രാദേശികസംഘങ്ങളെക്കൂടി അടുത്ത ഫെസ്റ്റിവലിന്റെ സംഘാടനത്തില് പരിഗണിക്കപ്പെടും എന്നു് ആശിക്കുക.\nPrevious story: താങ്കളുടേതു് ഏതു് വോട്ടാണു്?\nNext story: ഭാഷാപഠനവും മലയാളമനസ്സും\nSubmitted by Rameshchandran (not verified) on Wed, 2009-05-06 00:05.\nനാടകം മരിച്ചുവെന്ന് പറയപ്പെടുന്ന കാലത്തും മറ്റേത് കലാരൂപത്തെക്കാളും സജീവമാണ് നാടകം എന്ന് ഓര്‍മ്മിപ്പിച്ചുവെന്നതാണ് സജിത മഠത്തിലിന്റെ നാടകോത്സവം അവലോകനത്തിന്റെ പ്രസക്തി. പലേടങ്ങളിലായി കേരളത്തില് നാടകം ഇന്നും അതിന്റെ സഹജമായ കലാത്മകതയോടെ നിലനില്ക്കുന്നു. എറണാകുളത്ത് ചന്ദ്രദാസനും കൂട്ടരും ഇപ്പോഴും സജീവമായുണ്ട്. അതു പോലെ കേരളത്തിലുടനീളം. പക്ഷെ മാദ്ധ്യമങ്ങള് അത് ശ്രദ്ധിക്കുന്നില്ല. അരങ്ങുകളും കുറവ്. ഒരു അവതരണത്തിനപ്പുംറം കളിക്കാനാകാതെ നാടകം പിന്‍വാങ്ങേണ്ടി വരുന്ന അവസ്ഥയുണ്ട്. അതിനു പരിഹാരം ഉണ്ടാകണം. എന്നാല് നാടകത്തിന്റെ സജീവത വീണ്ടും കാണാം.\nകേരളത്തില് നടക്കുന്ന നാടകാവതരണങ്ങളെക്കുറിച്ചും നിരൂപണലേഖനങ്ങള്, അവലോകനങ്ങള് പ്രസിദ്ധീകരിച്ചു കാണാന് ആഗ്രഹിക്കുന്നു.\nSubmitted by നാടകക്കാരന് (not verified) on Thu, 2009-05-21 14:43.\nനാടകങ്ങളോടുള്ള ഇത്തരം സമീപനങ്ങള് വളരെ സ്വാഗതാര്‍ഹ്ഹമാണ് നാടകത്തെ സ്നേഹിക്കുന്ന ഒരു എളിയ നാടകക്കാ‍രന് എന്ന നിലയില് http://nadakakkarante.blogspot.com/2009/01/blog-post_25.html\nഈ നാടകാവലോകനം കൂടി വായിക്കും എന്നു വിശ്വസിക്കുന്നു


'അപ്പു അനുഭവങ്ങളിലൂടെ വളർന്ന നടൻ'; 'ഹൃദയ'ത്തിലെ പ്രണവ് മോഹൻലാലിനെ പറ്റി വിനീത് ശ്രീനിവാസൻ -\njagannath\tJanuary 22, 2022\nപ്രേക്ഷകരുടെ മികച്ച പ്രതികരണം നേടി തീയേറ്ററുകളിൽ പ്രദർശനം തുടരുന്ന ഏറ്റവും പുതിയ മലയാള സിനിമയാണ് ‘ഹൃദയം’. കൊവിഡിന്റെ പശ്ചാലത്തിൽ കൂടുതൽ നിയന്ത്രണങ്ങളും സൺ‌ഡേ ലോക്‌ഡൗണും വന്ന സാഹചര്യത്തിൽ ഹൃദയത്തിന്റെ റിലീസ് മാറ്റി വയ്ക്കുമോയെന്ന പ്രേക്ഷകരുടെയും തീയേറ്റർ ഉടമകളുടെയും ആശങ്കകൾക്ക് വിരാമമിട്ടുകൊണ്ടാണ് ചിത്രം വെള്ളിയാഴ്ച പ്രദർശനത്തിനെത്തിയത്. ആദ്യ ഷോ മുതൽ മികച്ച പ്രതികരണമാണ് പ്രേക്ഷകരുടെയും നിരൂപകരുടെയും ഭാഗത്ത് നിന്ന് ‘ഹൃദയ’ത്തിന് ലഭിക്കുന്നത്.\nപ്രണവ് മോഹൻലാലിൻറെ മികച്ച പ്രകടനമാണ് ചിത്രത്തിന്റെ ഒരു സവിശേഷതയായി പ്രേക്ഷകർ എടുത്ത് പറയുന്നത്. ഇത് വരെ കാണാത്ത ഒരു പ്രണവിനെയാണ് ‘ഹൃദയ’ത്തിൽ കണ്ടതെന്ന് പ്രേക്ഷകരും നിരൂപകരും ഒരേ പോലെ അഭിപ്രായപ്പെടുന്നു. ഇപ്പോൾ പ്രണവിലെ നടനെ പറ്റി ചിത്രത്തിന്റെ സംവിധായകനായ വിനീത് ശ്രീനിവാസന്റെ വാക്കുകളാണ് ശ്രദ്ധേയമാവുന്നത്.3സിനിമകളുടെ അനുഭവങ്ങളുമായി, വിജയ പരാജയങ്ങൾ അറിഞ്ഞതിന് ശേഷമാണ് പ്രണവ് ‘ഹൃദയ’ത്തിലേക്കെത്തുന്നതെന്നും അത് ഒരു നടനെന്ന നിലയിൽ അവനെ പരുവപ്പെടുത്തിയിട്ടുണ്ടെന്നും വിനീത് പറയുന്നു.\n“അപ്പുവിന്റെ കാര്യത്തിൽ എനിക്കുണ്ടായിട്ടുള്ള ഏറ്റവും വലിയൊരു അഡ്വാൻറ്റേജ് എന്തായിരുന്നുവെന്ന് വെച്ചാൽ3ഡയറക്ടേഴ്സിന്റെ കൂടെ3പടം ചെയ്ത എക്സ്പീരിയൻസുള്ള സ്റ്റേജിലാണ് അപ്പു ഹൃദയത്തിലേക്കെത്തുന്നത്. ആക്‌ടേർസ് വളരുന്നത് എക്സ്പീരിയൻസിലൂടെ തന്നെയാണ്. ആ അനുഭവങ്ങളോടൊപ്പം വിജയവും പരാജയവും കണ്ട് പരുവപ്പെടുക എന്നൊരു സ്റ്റേജിലേക്കെത്തും. അങ്ങനെ ഒരു സ്റ്റേജിൽ ഈ സിനിമയിലേക്ക് അവനെ കിട്ടിയതാണ് എനിക്ക് കിട്ടിയിട്ടുള്ള ഒരു ഗുണം. അഭിനയിക്കുന്ന സമയത്ത് എനിക്ക് അപ്പുവിന്റെ കൂടെ അധികം റീടേക് പോവേണ്ടി വന്നിട്ടില്ല. ഞങ്ങൾക്ക് വർക്ക് ചെയ്യേണ്ടി വന്നത് കൂടുതലും ഡബ്ബിങ് സമയത്താണ്.” വിനീത് ശ്രീനിവാസൻ ഒരു അഭിമുഖത്തിൽ പറഞ്ഞു.\nRead More: പൃഥ്വി- മോഹൻലാൽ കൂട്ടുകെട്ടിൽ ബ്രോ ഡാഡി, ജനുവരി 26 മുതൽ; ശ്രദ്ധനേടി വിഡിയോ\nപ്രണവ് മോഹൻലാലിനെ കൂടാതെ ദർശന രാജേന്ദ്രൻ, കല്യാണി പ്രിയദർശൻ, അജു വർഗ്ഗീസ് തുടങ്ങിയവരാണ് സിനിമയിലെ മറ്റ് അഭിനേതാക്കൾ. ഹിഷാം അബ്ദുൽ വഹാബാണ് ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്.\nStory Highlights: Vineeth Sreenivasan on Pranav Mohanlal’s acting